ion drăguşanul 


Șzeaa Voda al Waldouei 
fa puâlit si ua mai cote! 


cluj-napoca 2022 


„lată, veni-va ora în care toţi acei ce zac în mormânt, 
auzi-vor a mea chemare şi acei ce binele au făptuit 
vor răsări spre înviere!”. 


„Sfinţii populari” Ştefan cel Mare 
şi Daniil Sihastrul 


Există, în istoriografia noastră, atâta premeditată 
falsificare a adevărului, încât ocolirea unor teme, care ţin 
de glorificarea nemerituoşilor manipulatori de dumnezei- 
re, scufundă în penibil chiar şi faptele adevărate ale unui 
neam cândva vrednic, predispus, cum observa profundul 
Lucian Blaga să suprapună preistoria şi istoricitatea într-o 
cale distinctă şi demnă de toată admiraţia, precum cea din 
ancestral, a zeilor pământeşti. 


Am mai scris că noi, românii, am fost născuţi cu 
miraculosul cult al „sfinţilor populari” în sânge, Ştefan 
cel Mare fiind primul dintre aceştia, pentru că sihastrul 
Daniil, care a trăit prin vremurile lui Alexandru cel Bun, 
avea să beneficieze de „sfinţenia obştească” abia prin anii 
domniei lui Petru Rareş, datorită unei inspirate idei a lui 


Grigorie Roşca de a face vestite minunăţiile Voroneţului. 


Noi încă suntem fascinaţi de întâlnirea din chilia 
de piatră de la Putna, în care Daniil nu a ajuns vreodată, 
iar Ştefan cel Mare, care avea încăperile domneşti de la 
mănăstirea Putna şi care, în timpul născocit pentru mit, se 


afla în Polonia, nu ar fi avut de ce păşi prin cenuşia chilie 
din muncelul de dincolo de pârâul Putnei. 


Mărturii există, unele aşteptând încă neştiute prin 
arhivele lumii, altele puse la dispoziţia românilor, fără să 
înţeleagă descoperitorii de mărturii sigure că pe români 
nu adevărul este cel care-i preocupă. Dacă nu aş avea 
dreptate în ceea ce susţin, numele lui Constantin Esarcu, 
de pildă, ar fi la fel de cunoscut printre români precum 
cel al lui Nicolae Iorga, pe care puţini l-au citit, dar toată 
lumea îl cunoaşte. 


Începând cu anul 1873, când, numit fiind agent 
diplomatic la Roma, a „fost fericit de a dezgropa din 
arhivele de Stat ale Veneţiei documente inedite docu- 
mente de o imensă valoare istorică pentru noi, documente 
ce de secoli zăceau necunoscute printre manuscriptele 
cancelariei secrete ale anticei republici”, Constantin 
Esarcu, viitor academician şi unul dintre iniţiatorii pro- 
iectului „Daţi un leu pentru Atheneu”, a ţinut o conferință 
publică, în 8 aprilie 1878, pentru a face cunoscute desco- 
peririle sale şi pentru a propune „înfiinţarea unei societăți 
pentru Istoria Patriei, astfel precum există mai în toate 
oraşele principale ale Italiei”, societăţi care „aduc cel mai 
mare serviciu studiilor istorice, prin dezgroparea şi publi- 
carea documentelor vechi, prin retipărirea cărților rare de 
istorie şi prin colecţionarea monumentelor de orice natură 
relative la istoria provinciilor sau oraşelor ce au în vedere 


aceste societăţi”?. 


' Esarcu, Constantin, Documente istorice descoperite în Archivele 
Italiei, Bucureşti 1878, p. 7 
” Esarcu, p. 5 


Dintr-un exemplar al tipăriturii conferinţei, care 
se află în Biblioteca Naţională a Franţei „Gallica”, voi 
extrage doar câteva paragrafe, referitoare la Ştefan cel 
Mare, pe care le consider mai interesante, şi o fac din 
dorinţa de a face cunoscut numele celui care le-a scos la 
lumină de sub colbul uitării. Primul subiect este cel al 
întâmplărilor de după bătălia de la Războieni, atât de 
legendată la noi de născocirile călugăreşti ale mitropoli- 
tului Roşca despre Daniil Sihastrul sau despre poeticeas- 
ca „Muma lui Ştefan cel Mare”. Conform mărturiilor de 
atunci, sintetizate de II] Diario al patricianului venețian 
Marin Sandulo, iată cam cum au stat lucrurile, mai întâi, 
conform rezumării făcute de Esarcu unei relaţiuni despre 
Ştefan cel Mare, scrisă, în 16 septembrie 1476, în Bratis- 
lava: 


„Este un preot, numit Baltazar de Piscia, care co- 
munică Papei ultimele noutăţi căpătate de la 5 tineri ge- 
novezi, care, fiind robiţi de către turci, la luarea coloniei 
genoveze Caffa din Crîm, şi trimişi la Constantinopole, 
cu alți 122 tineri, au reuşit, pe drum, separându-se prin 
furtună vasul ce-i ducea de restul flotei otomane, a ucide 
pe corăbierii turci şi a scăpa la Kilia, unde însă, în loc de 
a dobândi libertatea, au fost robiţi iarăşi de către Ştefan 
cel Mare, domnul Moldovei sau Valahiei mici (minoris 
Valachia), şi dăruiţi ca sclavi la nişte boieri din Suceava, 
unde au petrecut, apoi, 10 luni până ce au fugit în Polo- 
nia, cu ocaziunea intrării turcilor în Moldova. Aceşti ge- 
novezi au povestit că preludiul răzbelului a fost vestea 
despre planul lui Basarab, Domnul Valachiei mari (ma- 
joris Valachiae) de a năvăli în Moldova, ceea ce a silit pe 


Stefan Vodă, pentru a împiedica trecerea muntenilor, să- 
şi facă o cetăţuie lângă Dunăre, unde a mers cu 40.000 
ostaşi, „nobili şi ţărani”, armaţi mai toţi cu arcuri, sulițe 
şi săbii. Tot atunci însă a sosit ştirea în Suceava despre 
apropierea a vreo 30.000 de tătari, care au cuprins oraşul 
Ştefăneşti şi au robit 15.000 de nobili, iar Doamna lui, cu 
toate tezaurele, s-a retras la cetatea Hotin. 


Aflând acestea, Stefan Vodă a lăsat în cetăţuia de 
lângă Dunăre pe cumnatul său, Şendrea (ctitorul bisericii 
din Dolheşti — n. n.), cu 1.000 călăreţi, iar el însuşi, cu 
restul oştirii, a mers în contra tătarilor, pe care însă n-a 
putut să-i ajungă, fugind ei cu toată prada lor. Întorcându- 
se, atunci, la Dunăre şi văzând că ostaşii săi murmură, z1- 
când că stau în tabără deja de 2 luni, pe când tătarii le-au 
robit nevestele şi copiii, ba unii începuseră a dezerta, Şte- 
fan Vodă a concediat armata, pe 15 zile, poruncind ca, 
după expirarea acestui termen, să revină cu toţii la Dună- 
re; iar el a rămas numai cu 10.000 nobili, afară de care 
mai erau 1.000 călăreţi, subt vistiernicul Iuga, la paza 
malului Dunării contra turcilor. Turcii însă, fiind prea nu- 
meroşi, luga a fugit la cetăţuie, iar însuşi Ştefan s-a re- 
tras, cu cei 10.000, într-o pădure de lângă Vaslui. Turcii, 
după ce au luat cetăţuia şi s-au odihnit acolo, au început a 
înainta pe teritoriul Moldovei. Vasluienii au fugit. De 
asemenea, se pregăteau a fugi sucevenii, aflând, de la un 
ambasador polon, despre apropierea turcilor, cu care era 
şi domnul muntenesc Basarab. 


Atunci Ştefan a ars Vasluiul şi toate oraşele pe 
unde ar fi putut veni turcii, precum laşi, Bacău, Roman şi 
Baia, fugind locuitorii acestora, cu averile lor, parte în 


Ungaria şi parte în Galiţia. Lăsând, după aceea, o garni- 
zoană în Suceava, Ştefan a riscat o bătălia contra turcilor 
într-o pădurice, la depărtare de o jumătate de zi de la Ba- 
ia, dar a fost bătut şi abia a scăpat, cu vreo 20 de călăreţi, 
la oraşul Sniatin unde acela care mi-a narat acestea l-a 
văzut mâncând într-o tavernă: ibige, qui talia mihi 
narravit, dixit se Dominum Stephanum cum paucis 
vidisse in guadam taberna comedentem. 


De aci a plecat la Camenița, oraş polon aproape 
de Hotin (unde se afla nevasta sa), unde s-a apucat să 
strângă oaste. În acest timp, turcii asediau Suceava, a- 
vând în capul lor pe însuşi Sultanul, care aducea cu sine, 
pentru a pune pe tronul Moldovei, pe fiul unui Petru Vo- 
dă (Petru Aron — n. n.), ce fusese altădată domn, înainte 
de Ştefan. 


La această descriere a lui Baldassar de Piscia, se 
află un postscriptum. 


Toate acestea, zice Baldassar, erau scrise, când 
veni la mine un oarecare Ilesita din Ungaria, care îmi 
spuse că a văzut aprinse focuri de bucurie şi a auzit 
cântându-se Te deum, fiindcă Ştefan, Domnul moldove- 
nesc, a nimicit o armată turcă de 14.000 oameni: Între- 
bându-l când s-a făcut această luptă, mi-a răspuns că nu 
ştie. Aceasta se esplică — continuă Baltassar de Piscia — 
pe de o parte prin aceea că Ştefan şi-a strâns o oaste în 
Camenița, la care s-au mai adaos toţi moldovenii câţi se 
retrăsese mai dinainte în locuri sigure, iar pe de alta, că 
turcii şi-au slăbit puterile, împrăştiindu-se cete-cete prin 
Moldova. 


Eruditul nostru istoric, DI Hasdeu, face, asupra 
documentului de mai sus, ce l-am publicat în extenso şi 
în original, în preţioasa sa Columna lui Trajan, următoa- 
rele reflecţiuni: 


„Pentru a rectifica şi completa datele adunate de 
către DI Kogălnicenu, în monografia sa despre bătălia de 
la Războieni, singura fântână importantă, trecută de dom- 
nia sa cu vederea, a fost, până aci, un lung pasagiu din 
cronica turcă a lui Saad-eddin, tradus italieneşte în seco- 
lul al XVII-lea, de către Bratulli, şi reprodus apoi, din 
cauza extremei sale rarități, în a mea Archiva istorică. 


DI C. Esarcu a reuşit a descoperi, în această pri- 
vinţă, o nouă relaţiune, mai prețioasă decât toate celelal- 
te, căci ea nu numai că s-a scris chiar în anul 1476, dar 
încă ne prezintă mai multe amărunte necunoscute din ce- 
lelalte izvoare. 


Ne mărginim a atrage atenţiunea asupra următoa- 
relor puncte: 


1). Fugarii genovezi din Caffa, departe de a găsi 
un adăpost în Moldova, precum s-a crezut generalmente, 
au fost robiţi de către Ştefan cel Mare şi dăruiţi apoi boie- 
rilor, după cum se dăruiau ţiganii şi tătarii. 


2). Principalii generali ai lui Ştefan, în războiul de 
la 1476, au fost cumnatul său, Şendrea, şi vistiernicul lu- 
ga, dintre care se ştie despre cel dintâi că a pierit, mai în 


urmă, la 1481, în bătălia de la Râmnic, între Ştefan şi Ţe- 
peş. 


3). Armata permanentă a Moldovei consista din 
călărime nobilă, iar ţăranii formau miliția, care se mobili- 
za numai pe intervale scurte şi care, la caz de prelungirea 
războiului, murmura şi dezerta. 


4). Moldova se numea „Valachia mică”, iar Mun- 
tenia „Valachia mare”, după cum noi am demonstrat-o 
deja prin alte fântâne. 


5). Nobilimea moldoveană era foarte numeroasă, 
de vreme ce tătarii au robit 15.000 nobili, pe când, tot 
atunci, alți 10.000 se aflau pe lângă Ştefan; de unde 
rezultă că acea nobilime se compunea din toţi proprietarii 
Mici, adică „răzeşii” sau „moşnenii”. 


6). Oraşele pe care le-a ars Ştefan, la apropierea 
turcilor, au fost Vaslui, laşi, Bacău, Roman şi Baia. 


7). De nicăieri nu se confirmă tradiţiunea des- 
pre fuga lui Ştefan la cetatea Neamţ şi faimoasa con- 
vorbire, acolo, cu mumă-sa (moartă, în 1464, la Probota — 
n. n.), în locul cărora noi vedem aci pe nevasta lui Ştefan, 
retrăgându-se la cetatea Hotin, iar însuşi Domnul fuge în 
Galiţia şi apoi în Podolia, la cetatea Camenița, aproape de 
Hotin, unde îşi strânge o nouă armată. 


Intr-o comunicaţiune ce ne-a făcut, DI Esarcu bă- 
nuieşte, cu drept cuvânt, că legenda poporană a confun- 


dat pe muma lui Ştefan cu nevasta lui, iar cetatea Neamţ 
cu cetatea Hotin. 


8). În tabăra turcă, ca pretendente la tronul Mol- 
dovei, se afla un fiu al lui Petru Aron, vechiul rival al lui 
Ştefan”” (despre mitul „prietenului lui Ştefan cel Mare, 
Daniil Sihastrul, nici Esarcu, nici Hasdeu nu pomenesc 
nimic, pentru că născocirea aceasta călugărească apare 
mult mai târziu — n. n.). 


Interesante sunt şi relatările despre „Ultimele mo- 
mente din viaţa” lui Ştefan cel Mare, aflate în aceleaşi 
arhive italiene: 


„Voi termina analiza documentelor găsite în Sa- 
nudo, rezumând o epistolă de cel mai mare interes, ce se 
află în tomul 6, pag. 19, al Diariului neobositului 
venețian. Epistola este datată din Buda, 26 Iulie 1504, şi 
scrisă de medicul Leonardo de Massari. Ea povesteşte 
moartea lui Ştefan cel Mare şi ne face să asistăm la ulti- 
mele momente ale eroului român. Leonardo de Massari 
începe prin a descrie spaima suscitată în Ungaria prin 
moartea lui Ştefan cel Mare, lăsând el doi fii, unul mai 
mare, în Moldova, şi altul mai mic, petrecător în Cons- 
tantinopole, pe lângă Sultan, astfel că toţi se temeau ca 
nu cumva turcii să încerce cu forţa să pună la domnie pe 
acesta din urmă, şi se şi auzise că armata otomană s-ar fi 
mişcat deja, în număr de 60.000, ceea ce a provocat, din 
partea Ungariei, un ordin, trimis în Transilvania secuilor, 
de a sta gata să dea ajutor moldovenilor. Povesteşte, în 
urmă, ultimele momente din viaţa lui Ştefan, şi anume: 


* Columna lui Trajan, anul 1876, p. 381 

având răni pe picioare, care deodată începură a se întinde 
aşa de mult, încât medicii, veneţianul Ieronim da Cesena 
şi un evreu de la Hanul tătărăsc, au fost siliți a recurge la 
ardere, pentru reducerea plăgilor, şi considerau cazul ca 
mortal; boierii s-au apucat a se certa despre alegerea unui 
nou Domn, unii preferind pe cel mai mare fiu, alţii pe cel 
mai mic, ce se afla în Turcia; acestea ajungând la ştirea 
lui Ştefan, pe când era aproape de agonie, el s-a arătat la 
moarte, ca şi în viaţă şi sănătate, teribil şi prudent în ace- 
laşi timp, qual cossi come in vita et sanita ita in morte 
mostro esser et terribile et prudente. Făcând să-l ducă 
cu patul în câmp, unde se discuta alegerea domnească, 
acolo porunci să prindă şi să taie pe principalii agitatori. 


Pe urmă, ţinu aci un discurs, declarând că ştie că 
moare şi nu-i împiedică pe dânşii de a alege la domnie pe 
oricine vor voi dintre fii săi, dar acesta să fie cel mai ca- 
pabil de a apăra ţara; atunci toţi au aclamat pe fiul cel 
mai mare, căruia au jurat pe loc credinţă, însuşi Ştefan 
urcându-l pe tron. După aceea, muribundul erou s-a în- 
tors în palat şi peste două zile a murit, urmându-i la dom- 
nie acel fiu (Bogdan-Vlad, finul lui Vlad Ţepeş, cunoscut 
drept Bogdan cel Orb — n. n.), căruia se spera că nu se 
vor opune nici turcii şi care are acum un ambasador în 
Ungaria. 


Aci se opresc descoperirile mele asupra lui Ştefan 
cel Mare. Documente şi mai numeroase asupra marelui 
nostru Principe există, fără îndoială, ascunse încă subt 
pulberea seculară a arhivelor Italiei. Aceste documente, 
date la lumină, ne vor face cu desăvârşire cunoscută, subt 
toate aspectele sale, marea figură a acelui principe, care a 


11 


rezumat într-însul, în cel mai mare grad, calitățile superi- 
oare ale unul adevărat şef de Stat, adică: eroismul militar 
şi înţelepciunea politică”?. 


Întemelerea Mănăstirii Voroneţ de Ştefan-cel-Mare. 


* Atheneul Român, Documente Istorice descoperite în Arhivele 
Italiei de C. Esarcu. Conferinţă publică ţinută în seara de 8 Aprilie 
1878, Bucureşti 1878, pp. 93, 94 

“Sfintul Daniil “Sihastru (secolul XV) 


Bălan, Ioanichie, Arhimandrit, Patericul Românesc, Mănăstirea Sihăstria 2005 


A cul este „chilia lui 
Daniil Sihastrul” de la Putna? 


Nu mică mi-a fost surprinderea să constat că, din 
perspectiva Bisericii Ortodoxe Române, „chilia de piatră” 
de la Putna nu este asociată cu numele atât de popularului 
sihastru Daniil, pe care Iorga îl definea drept „sfânt ţără- 

nesc târziu, pe care l-a dat Moldova noastră”, precizând 
că „Ştefan clădi, la 1488, mănăstirea Voroneţului, pe 
locul unde fusese umila chilie de lemn a sihastrului 
Daniil, şi apoi, pe la 1471, mănăstirea de lemn a egu- 
menului Misail”€. Isidor de Onciul, renumitul arheolog 
biblic de valoare europeană, afirma, în 1891, că „tradiţi- 
unea confundă Putna cu Voroneţul””, iar publicaţia ofi- 
cială a Bisericii Ortodoxe Române, din octombrie 19105, 
localizându-l pe Daniil tot la Voroneţ, deşi acceptă legen- 
da populară a relației dintre Ştefan cel Mare şi Daniil, 
susține că Ştefan a durat mănăstirea Voroneţ „pe locul 
unde fusese umila chilie a sihastrului Daniil”, loc pe care, 
în 1472 se afla „mănăstirea Voroneţului, făcută din lemn 


„Ştefan ridicase zidirea sa de piatră (de la Voroneţ — n. n.) cu trei 
abside în locul bisericuţei de lemn unde trăise în schimnicie acel 
Daniil Sihastru din care poporul a făcut sfetnicul zilelor de 
nenorocire ale marelui Domn, îndemnătorul lui spre luptă şi 
evlavie. Între frumoasele pietre de mormânt se vede aceia care 
acoperă rămăşiţele umilului călugăr, sfânt țărănesc târziu, pe care 
l-a dat Moldova noastră” - Iorga, N., Românismul în trecutul 
Bucovinei, Bucureşti 1938, p. 203 

5 Iorga, N., Istoria Bisericii Româneşti şi a vieţii religioase a 
românilor, vol. 1, Vălenii de Munte, 1908, p. 95 

7 „Spre răsărit de la mănăstire (Putna — n. n.), pe râuleţul Viţeul, se 
află Chilia în piatră, numită aşa pentru că este scobită într-o stâncă 
mare, situată pe malul apei. Înlăuntru se văd semne că, oarecând, a 
fost împărțită în două despărţituri destul de spaţioase, pentru ca în ea 
să poată petrece un om. Tradiţiunea susţine că acolo, într-însa, ar fi 
trăit sihastrul Daniil, care l-a îmbărbătat pe Ştefan cel Mare la 
rezistenţă, după nenorocita bătălie cu turcii, la Războieni. Se vede că 
tradiţiunea confundă Putna cu Voroneţul” — Onciul, Isidor de, 
Fondul Religionariu gr. or. al Bucovinei, Cernăuţ 1891, p. 17 

3 Biserica Ortodoxă Română, Jurnal Periodic Eclesiastic, Anul 
XXXIV, nr. 7, octombrie 1910, p. 805 

însă, şi având în frunte pe egumenul Misail”. Chiar şi 
Patericul Românesc, falsificând cu nonşalanţă „sama de 
cuvinte” inexacte a lui lon Neculce, susţine că „în vara 
anului 1476, Ştefan cel Mare, pierzând lupta de la Războ- 
ieni în fața turcilor, s-a dus la chilia Sfântului Daniil 
Sihastrul, bunul său părinte duhovnicesc de la Voro- 
neţ”!9 Şi, deci, nu la Putna, unde se afla, de ani buni, mi- 
nunata-i mănăstire. 


"N, Dobrescu, studiul „Din istoria Bisericii Române. Secolul al XV- 
lea”, din care cităm: „Întemeietorul mănăstirii Voroneţului a fost 
Ştefan cel Mare, care, în anul 1488, făcu biserica (Kozak, Insckriften 
aus der Bukovina, cap. Woronetz.) , şi chiliile din împrejurul ei, pe 
locul unde fusese umila chilie de lemn a sihastrului Daniil, cel ce 
îndemnase pe Ştefan să reînceapă lupta cu turcii, după învingerea de 
la Răsboieni[5], pe acelaşi loc se afla, la 1472, mănăstirea 
Voroneţului, făcută din lemn însă, şi având în frunte pe egumenul 
Misail. Prin urmare, aci existase, de mai înainte, o comunitate mă- 
năstirească, a cărei întemeiere se datora pustnicului Daniil, care, ca 
călugăr şi numindu-se David, fusese în fruntea ei. Îmbrăcând însă 
apoi el schima cea mare, lăsând în locu-i ca conducător pe Misail şi 
schimbându-şi numele, din David, în Daniil, se retrase din fruntea 
comunităţii, trăind singur izolat[ 5]. E probabil că acestui cucernic 
pustnic să-i fi cerut Ştefan sfatul, în împrejurările grele, prin care 
trecea, şi, în urmă, ca mulțămită, să fi ridicat biserica mănăstirii de 
aci. Că mănăstirea, simplă de lemn, exista într-adevăr înainte de a-i 
face Ştefan cel Mare, în 1488, biserica de zid, ne-o atestă chiar un 
document al lui Ştefan cel Mare, cu data de 22 Ianuarie 1472, prin 
care Domnul acordă scutire de vamă mănăstirii Voroneţului pentru 2 
maje de peşte, pe care le-ar aduce, pentru hrana călugărilor de la 
Chilia sau de la Iazer (Uljanicky, Materialy, p. 109. Codrescu, 
Uricar, XI, p. 93. S. F. Marian, Condica Voroneţului, p. 78). 
Egumen al Mănăstirii era, la această dată, Misail, acel care urmase la 
conducere, după ce David-Daniil devenise mare schimnic şi se 
retrăsese din mănăstire”. 

'9 Bălan, Ioanichie, Arhimandrit, Patericul Românesc, Mănăstirea 
Sihăstria 2005, pp. 110-118 

Pe de altă parte, Ştefan cel Mare, în actele de can- 
celarie pe care le-a emis, nu menţionează niciodată nu- 
mele lui Daniil, care, conform Patericului Românesc, în- 
tocmit de arhimandritul Ioanichie Bălan!!, în baza scrie- 
rilor Sfântului loan Românul!?, care, la rândul său, prelua 
ca istorie de necontestat o legendă a preotului şi scriito- 
rului rădăuţean Petru Rezuş!”, susţinea că „în anul 1488, 
odată cu zidirea bisericii Mănăstirii Voroneţ, Sfântul Da- 
niil Sihastrul se coboară în obşte, având peste 80 de ani, 
şi ajunge egumen al acestei mănăstiri”, păstorind până 
la moarte, adică până în 14 decembrie 1496, după cum 
stabilea, tot după tradiţie, acelaşi preot Petru Rezuş. 


Numai că, începând din vara anului 1488, când 
Daniil ar fi fost uns stareţ, până în 14 decembrie 1496, la 
presupusa lui moarte, Ştefan cel Mare a făcut, fără a-l 
menţiona vreodată pe Daniil, câteva danii Voroneţului, 
prima în 17 august 1488, „unde este egumen rugătorul 
nostru, chir popa Efrem”!, următoare în 14 martie 1489, 
când încă „este egumen rugătorul nostru chir popa E- 
frem”!5, apoi în 26 noiembrie 1490, când „este egumen 


' Bălan, Ioanichie, Arhimandrit, Patericul Românesc, Mănăstirea 
Sihăstria 2005, pp. 110-118 

” Sfântul loan Iacob Românul. Sihastru contemporan din Țara 
Sfântă / 1913-1960, Din Ierihon către Sion, adică din lume la cele 
din înălțime, Jerusalem 1999, p. 321 

* Pr. prof. Petru Rezuş, Viaţa şi faptele Sfântului Daniil Sihastrul, în 
„Studii Teologice”, 1956, nr. 3-4, p. 227-240 

ș: AȘŞSP, Documente Romaniae Historica. A. Moldova, vol. III, 
Bucureşti 1980, doc. 40, pp. 74, 75 

= AȘŞSP, Documente Romaniae Historica. A. Moldova, vol. III, 
Bucureşti 1980, doc. 51, p. 96 

rugătorul nostru, chir popa Ghenadie”; celelalte danii 


iarăşi nu-l menţionează pe Daniil Sihastru, care, după 
imaginaţia lui Petru Rezuş deja murise, în 22 ianuarie 
1497, fiind „egumen rugătorul nostru chir popa Maca- 


rie”!7, ca şi în 20 noiembrie 149915. 


Numele sihastrului Daniil ca „sfânt țărănesc târ- 
ziu” începe să fie vehiculat de călugării mănăstirii Voro- 
neț abia după 1547 (când a fost pictat chipul cu aură), 
Voroneţul purtând ca titlu de supremă sfinţenie statutul 
de locul „unde se odihnesc sfintele moaşte a preacuvi- 
osului şi purtătorul de Dumnezeu, părintele nostru Daniil 
cel Nou”! sau „unde se odihnesc moaştele sfântului, 
preacuviosului părintelui nostru, Daniil cel Nou” etc. 


În popor, numele noului sfânt e promovat de Gri- 
gore Roşca, viitorul mitropolit, care extinde şi pictează 
Voroneţul, dar care nu avea cum să fie ucenicul lui Daniil 
Sihastrul, fiind născut abia în 1480; iar tradiţiile, în afară 
de cele preluate de Dimitrie Dan şi de Petru Rezuş, atri- 
buie totul Voroneţului, adică locul de odihnă veşnică al 
monahului; „Chiar şi în satul Voroneţ — a făcut o mănăs- 
tire spre veşnica aducere aminte, cum că s-a pierdut odată 


î AŞSP, Documente Romaniae Historica. A. Moldova, vol. II, 
Bucureşti 1980, doc. 81, pp. 159, 160 

E AȘŞSP, Documente Romaniae Historica. A. Moldova, vol. III, 
Bucureşti 1980, doc. 204, p. 369 

î AȘŞSP, Documente Romaniae Historica. A. Moldova, vol. II, 
Bucureşti 1980, doc. 244, pp. 435, 436 

” Academia Română, Documente privind Istoria României, vol. IV, 
Bucureşti 1952, doc. 340, p. 275 

20 AŞSP, Documente Romaniae Historica. A. Moldova, vol. XXII, 
Bucureşti 1974, doc. 262, p. 293 

pe acea vale, când a fost mic, împlinind cuvintele sihas- 
trului. Unde o fi fost schitişorul Sihastrului acolo se află 
astăzi o mănăstire veche zidită de Ştefan cel Mare”?, „iar 
Ştefan Vodă, mergând de la cetatea Neamţului în sus pe 
Moldova, a mers la Voroneţ, unde trăia un părinte sihas- 


.. 22 
tru, anume Daniil”. 


Informaţiile despre Daniil Sihastru, ca şi despre 
viaţa bisericească din nordul Moldovei, de la Descălecat, 
până la Alexandru cel Bun şi în timpul domniei lui, sunt 
ca şi inexistente, şi-atunci s-au născocit tot felul de tradi- 
ţii, care să argumenteze un ortodoxism românesc timpu- 
riu şi durabil, deşi ortodoxismul acela timpuriu se afla 
„sub toată puterea, dominaţiunea, superioritatea şi juris- 
dicțiunea ordinară şi eclesiastică, şi supunerea episcopală 
a prezisului Episcop de Galiţia, precum şi a celor ce gi- 
rează în locul Episcopului de Galiţia sau a Bisericii Gali- 
ţiene”2*. În tendinţa aceasta de „românizare” a începuturi- 
lor galiţiene atestate a vieţii religioase în nordul Moldo- 
vei, mitul lui Daniil Sihastrul devenea esenţial. EI, ca 


” 'Teodorescu-Kirileanu, Ștefan Vodă cel Mare şi Sfânt. Istorisiri şi 
cântece populare, Focşani 1903, p. 36 

* 'Teodorescu-Kirileanu, Ștefan Vodă cel Mare şi Sfânt. Istorisiri şi 
cântece populare, Focşani 1903, p. 56 

* Raynaldus ad annum 1371 (Magazin istoric, Tom III, p. 139). 
Biserica unde s-a aşezat Episcopia papală, despre care se face aici 
menţiune, este Biserica Sfântului loan Botezătorul din oraşul Siret; 
iar Episcopul ce s-a rânduit de papa Urbav al V-lea se numea Andrei 
Vasito, care era şi confesor al Clarei (mama lui Lascu —n. n.) — 
Engel in antiquit. Hist. Moldaviae, p. 108; vezi şi Şincai, Chron. 
Rom., Tom I, p. 340 — apud Enaceanu, Genadie, Arch., Creştinismul 
în Dacii şi creştinarea Românilor, în Biserica Orthodoxă Română. 
Jurnalu Periodicu Eclesiasticu, Nr. 5, Anul IV, Bucuresci, februarie 
1878, pp. 283-286 

ucenic al lui Leontie sau al lui Lavrentie, trăieşte la Schi- 
tul lui Lavrentie din Vicovu de Sus, unde nu împletea co- 
şuri de nuiele, precum în Patericul Românesc, ci „se ocu- 


pa cu cioplirea de linguri din lemn de paltin”. 


În documentele medievale şi nici în cele ale mă- 
năstirii Putna, pe care Dimitrie Dan le studiase migălos, 
scriind monografia mănăstirii şi a satului, nu exisă nici o 
menționare, fie ea şi evazivă, a Schitului lui Laurentie, 
deşi un toponim local sugerează existenţa unui schit, în 
vremuri vechi, pe numele „pârâului schitului”, adică Lau- 
ra sau „Lavra”. Însăşi denumirea Laura, care face trimi- 
tere la o astfel de „această sfântă laură”2, atât de pre- 
zentă în restul teritoriilor româneşti, confirmă spusele 
Epistolei lui Urban al V-lea către Arhiepiscopul de Praga, 
din 1371, la care am făcut trimitere, deşi, într-un singur 
document de cancelarie este menţionat pârâul care marca 
hotarul braniştii Putna. 


În uricul lui Ştefan cel Mare, dat la Suceava, în 15 
martie 1490, prin care se confirmă stăpânirea mănăstirii 
Putna asupra satelor şi a braniştii ei, nu este menţionat 
schitul Laura (Lavra) şi, deci, nici o „lavră” (schit), 
ci doar „a şasea biserică cu un popă în Jicovul de Sus”, 
Laura fiind pomenită doar prin pârâul cu acelaşi nume, în 
delimitarea braniştii mănăstirii Putna, „începându-se ho- 
tarul acestei branişti de la obârşia Laurii, opcina până la 


“ Dan, Dimitrie, Laura, în Loghin, Constantin, Scriitori bucovineni, 
Bucureşti 1924, pp. 209-215 

*5 Sacerdoţeanu, A. Hrisovul. Buletinul Şcoalei de Arhivistică, Anul 
VI, nr. 6, Bucureşti 1946, p. 88 

Falcău””S, drept pentru care, în indicele de localităţi, 
Alexandru Gonţa menţionează „Laura, pârâu la mănăs- 
tirea Putna”?. De altfel şi numele de Schitul lui Lavren- 
tie, păstrat, cică, tot de tradiţii, face trimitere la „schitul 
întemeietorului schitului” (lavrei), deci iarăşi întăreşte 
afirmaţia lui Urban al V-lea şi dă dreptate lui Gheorghe 
Brătianu, primul istoric român care susținea că majorita- 
tea numelor bărbăteşti din legendele româneşti (exempli- 
fica prin Gelu, care este „gealu”, aşa cum încă se mai 
numeşte dealul prin Ardeal şi prin Bucovina) sunt, de 
fapt, toponime. 


În tot parcursul veacului al XV-lea, nici un docu- 
ment de cancelarie domnească nu menţionează numele 
lui Leontie-Lavrentie, pe care Alexandru cel Bun l-a fi 
făcut stareţ la Bogdania, şi nici pe cel al sihastrului Dani- 
il. Iar dacă Danuil, indiferent unde ar fi trăit şi ar fi făptuit 
minuni, sfătuindu-l mereu pe Ştefan cel Mare (deturnare 
a meritelor lui Teoctist), oricum ar fi fost menţionat, mă- 
car într-un uric de danie, în favoarea Putnei sau a Voro- 
neţului, şi nu pe „rugătorul nostru” Misail (1472), nu pe 
Efrem (1488, 1489), Ghenadie (1490), ci Daniil. De altfel 
ŞI „rătăcirea” lui Ştefan cel Mare, cu popas la chilia si- 
hastrului, în 1476, este imposibilă, la Putna existând mă- 
năstirea ctitorită de dânsul, iar la Voroneţ — mănăstirea de 
lemn a lui Misail, pe care o scutise de dări în 1472. 


Le Bogdan, Ioan, Documentele lui Ştefan cel Mare, volumul |, 
Bucureşti 1913, p. 423 

cu Gonţa, Alexandru I., Documente privind Istoria României. A. 
Moldova — Indicele numelor de locuri, Bucureşti 1990, p. 143 

La Voroneţ, informaţiile sunt mai mult decât lapi- 
dare. Pe piatra mormântală scrie „Acesta este mormântul 
părintelui nostru David, schimonahul Daniil”, iar pe sulul 
pe care Daniil îl ţine în mână în alegoria portretului său 
cu aureolă, pictat în 1547, stă scris: „Veniţi, fraţilor, de 
mă ascultați. Va voi învăţa frica Domnului. Cine este o- 
mul...” 


Şi-atunci cine a fost şi unde a trăit Daniil Sihas- 
trul? Ca şi în mitul Descălecătorului, sihastrul este Spiri- 
tul Locului; pe Dragoş îl întâmpina Uţa, deci Zeița Pă- 
mântului (Descălecarea însemnând un fel de logodnă 
cosmică), iar pe Ştefan cel Mare, Sihastrul, deci Spiritul 
bărbătesc al locului, echivalent al moş-strămoşului. Dani- 
il Sihastrul a locuit şi locuieşte în fiecare fir de iarbă, de 
nisip sau de lumină pe care nevoia de speranţă, de amă- 
gire care să-i dea putere de viaţă, poate fi întâlnit în cale. 


Cu siguranţă, lavra (schitul) din Vicovu de Sus, 
între timp dispărut, dar reverberat de undele pârâului 
Laura, ca şi chilia de piatră de la Putna ţin de vremurile 
„schismei galiţiene”, dacă nu cumva de vremuri şi mai 
vechi, în care pionii troieni oficiau, şi pe aceste locuri, în 
cinstea Soarelui, în care, cum spunea Regele David, 
„Dumnezeu şi-a făcut sălaş”. Nu ştiu în ce măsură nea- 
devărul romanţat poate fi mai folositor decât adevărul, 
deci, ca să puteţi imagina singuri, vă pun la dispoziţie, 


% Pr. prof. Liviu Stan, Sfinţi români, p. 29-43; Pr. prof. Petru Rezuş, 
Viaţa şi faptele Sfântului Daniil Sihastrul, în „Studii Teologice”, 
1956, nr. 3-4, p. 227-240; Arhim. Nestor Vornicescu, Ștefan cel 
Mare şi Daniil Sihastrul, în rev. „Mitropolia Moldovei”, 1966, nr. 7- 
8, p. 566-573 

drept Anexe, în ordine cronologică, toate mărturiile de 
care m-am folosit pentru scrierea acestui text. 


ANEXE: 


1371: Epistola lui Urban al V-lea către Arhie- 
piscopul de Praga: „Ni s-a făcut nouă cunoscut, de către 
prea iubiții noştri fii, Nicolau de Malsac (Melsak, în 
textul original, scris în latină — n. n.) şi Paul de Suidiniţ 
(Swidinitz — n. n.), profesori din ordinul fraţilor minoriţi, 
că nobilul bărbat Lascu, Ducele părților Moldovene sau a 
națiunii Valahiei, atât el, cât şi poporul ducatului său sau 
al ţării Moldova, deşi se glorifică cu numele creştinătăţii, 
cu toate acestea ei şi părinţii lor au fost, de la început, şi 
sunt schismatici. Dar acum, conduşi de predicile şi învă- 
țăturile fraţilor minoriţi, voiesc să se lepede de toată 
schisma şi să profeseze sfânta credinţă, pe care o ţine, în- 
văţă şi o predică, Biserica catolică şi apostolică; şi voiesc 
ca să asculte cu umilință de Noi şi de succesorii noştri, 
Pontificii Romani, precum şi de Sfânta Biserică romană, 
şi să se supună în toate, precum şi ceilalți principi şi po- 
poare catolice ascultă şi se supun. Apoi acest Duce a ce- 
rut de la Noi, cu umilinţă, ca oraşul său Siret, ce este 
supus diecezei de Galiţia, întinsă peste un spaţiu mare de 
pământ, în care dieceză se află un Episcop schismatic, a 
căruia Biserică de Galiţia este aşezată în părțile adică ale 
schismaticilor din Rusia, şi numitul oraş (Siret) este 
mare, după aparenţă, şi plin de locuitori, şi cuprinde 
tot ce l-ar face apt pentru a fi decorat cu insigniile de 
cetate, să fie ridicat la rangul de cetate şi desemnat cu 

numele de cetate, şi să numim în dânsul un Episcop 
catolic, care ar învăţa atât pe duce, cât şi pe popor, şi să-i 
întreţină în zisa credinţă catolică şi să-i învrednicim în 
privinţa acesta şi de alte dispoziţiuni cuviincioase. 


Deci noi, pentru mântuirea sufletelor prezisului 
popor şi duce, care mărturisesc că se luptă în contra ina- 
micilor Crucii, dorim ca să-i întoarcem de la erori şi de la 
prezisa schismă, voind ca întoarcerea la prezisa credință 
să fie plină de efecte bune; dar, neavând cunoştinţă 
(exactă) despre expunerile făcute, noi, cu scrisori Apos- 
tolice şi din consiliul fraților noştri te trimitem pe frăția 
ta, în a căruia fidelitate şi circumspecţiune în asemenea 
cauze, precum şi în altele, punem în Domnul toată încre- 
derea noastră şi, totodată îți ordonăm ca voi, sau doi, sau 
unul dintre ai voştri, să cercetaţi prin voi sau prin altul, 
sau prin alți bărbaţi catolici credincioşi şi prudenţi, dacă 
prezisul Lascu şi poporul lui voiesc în mod ferm, pur, cu 
simplitate, umilinţă şi reverență să primească dorita cre- 
dință catolică (şi dacă va fi trebuinţă, să-i înduplecaţi în 
acesta cu învăţăturile şi predica voastră, şi să-i confirmaţi 
în dânsa şi prin alţi bărbaţi catolici, cercaţi în această cre- 
dință), după care toţi, sau o parte oarecare din dânşii, care 
se vor părea înţelepciunii voastre mai întreprinzători, vor 
nega schisma întreagă şi vor primi cu devotament acea 
credință şi va fi profesată ea după formula care vi se 
trimite vouă sub bula noastră; atunci să scoateţi cu totul 
şi pentru totdeauna pe menţionatul oraş Siret şi pe toată 
ţara prezisă sau ducatul Moldovei, de sub toată puterea, 
dominaţiunea, superioritatea şi jurisdicţiunea ordinară şi 
eclesiastică, şi supunerea episcopală a prezisului Episcop 
de Galiţia, precum şi a celor ce girează în locul Episco- 

pului de Galiţia sau a Bisericii Galiţiene şi a oricărei alte 
persoane ecleziastice, ce ar pretinde că are în acest oraş, 
țară sau ducat vreo putere sau jurisdicțiune spirituală şi 
eclesiastică, provenită din partea Bisericii sau a dem- 
nităţii sale, şi totodată să-l liberaţi, stabilind şi dispunând 
că acel oraş să fie supus imediat sfântului scaun Aposto- 
lic; şi mai pe urmă să ridicaţi pe oraşul menţionat la 
rangul de cetate şi să-l decoraţi cu numele de cetate, şi să 
supuneţi pe toată ţara menţionată sau pe ducatul Molda- 
viei, cât aparţine prezisului Duce, acelei cetăţi, ca pe o 
dieceză şi, totodată, să dispuneţi ca să se delimiteze acea 
Eparhie cu confinii certe, şi dacă va fi acolo o Biserică 
proprie pentru acesta scop, să o faceţi Biserică catedrală 
sau episcopală”. 


1472, ianuarie 22: „Din mila lui Dumnezeu, noi, 
Ştefan voievod, domn al Ţării Moldovei. Facem cunoscut 
cu această carte a noastră tuturor celor care o vor vedea 
sau 0 vor auzi citindu-se, când aceasta va fi de trebuință 
cuiva, că a binevoit domnia mea, cu bunăvoința noastră şi 
cu inima curată şi luminată, din toată bunăvoia noastră şi 


” Raynaldus ad annum 1371 (Magazin istoric, Tom III, p. 139). 
Biserica unde s-a aşezat Episcopia papală, despre care se face aici 
menţiune, este Biserica Sfântului loan Botezătorul din oraşul Siret; 
iar Episcopul ce s-a rânduit de papa Urbav al V-lea se numea Andrei 
Vasito, care era şi confesor al Clarei (mama lui Lascu —n. n.) — 
Engel in antiquit. Hist. Moldaviae, p. 108; vezi şi Şincai, Chron. 
Rom., Tom I, p. 340 — apud Enaceanu, Genadie, Arch., Creştinismul 
în Dacii şi creştinarea Românilor, în Biserica Orthodoxă Română. 
Jurnalu Periodicu Eclesiasticu, Nr. 5, Anul IV, Bucuresci, februarie 
1878, pp. 283-286 

cu ajutorul lui Dumnezeu, şi am făcut întru pomenirea 
sfânt-răposaţilor noştri părinţi şi pentru sănătatea noastră, 
şi pentru sănătatea copiilor noştri, şi dăm şi am dat aceas- 
tă carte a noastră mănăstirii noastre de la Voroneţ, 
unde este hramul sfântului mare mucenic şi purtător de 
biruinţă al lui Hristos, Gheorghie, şi unde este egumen 
popa Misail, pentru aceea ca să fie volnic şi slobod să 
trimită 2 măji ale sale după peşte, în fiecare an, pentru ca 
să fie pentru îndestularea fraţilor, sau la Chilia, sau la 
iezere, sau oriunde în ţara noastră, şi nici mergând acolo 
după peşte, nici iarăşi înapoi cu peştele la mănăstire, să 
nu dea nici un fel de vamă din acele 2 măji prin toată ţara 
noastră, nici un groş, nici la vămile vândute, nici la cele 
nevândute. 


Pentru aceea, nici un boier, şi nici judecător, şi 
nici dregător, şi nici vameş, şi nici o slugă sau boier să nu 
îndrăznească să ia vama de la acele două măji nici un 
groş. lar cine s-ar încumeta, peste această carte a noastră, 
să ia vamă de la ei, din acele măji mai sus-scrise, acela 
este potrivnic nouă şi cărţii noastre. 


Toate acestea mai sus-scrise făgăduim mănăstirii 
noastre de la Voroneţ, să le păstrăm şi să le împlinim 
până la sfârşitul vieţii noastre. 


Iar la aceasta este credința domniei mele, Ştefan 
voievod, şi credinţa tuturor boierilor noştri moldoveni, 


mari şi mici. 


Iar pentru mai mare putere a tuturor celor mai sus- 
scrise, am poruncit credinciosului nostru boier, pan Toma 

logofăt, să scrie şi să atârne pecetea noastră şi la această 
carte a noastră. 


A scris Isaiia, la Suceava, în anul 6980 <1472>, 
luna ianuarie, 22”%. 


1488, august 17: „În numele Tatălui, şi al Fiului şi 
al Sfântului Duh, Troiță sfântă şi de o fiinţă şi nedespăr- 
țită. Iată eu, robul stăpânului meu lisus Hristos, lo Ştefan 
voievod, din mila lui Dumnezeu domn al Ţării Moldovei. 
Facem cunoscut, cu această carte a noastră, tuturor celor 
care o vor vedea sau o vor auzi citindu-se, că au venit, 
înaintea noastră şi înaintea boierilor noştri moldoveni, 
mari şi mici, slugile noastre, Şandru Gardu şi vărul lui, 
Şuşman, şi unchiul lor, loan, cu surorile lor, Magda, şi 
Mara şi Neaga, fiii lui Coste Mădzărăescul, de bună voia 
lor, nesiliţi de nimeni, nici asupriţi, şi au vândut ocina lor 
dreaptă, din uricul lor drept şi propriu, un sat, anume 
Ştilbicanii, la Topliţa Rece, pe Suha Mare, şi Suha Mare, 
de la gură, până chiar la obârşie, şi cu toate poienile şi 
muncelele, câte sunt pe lângă ea, şi toate izvoarele, anu- 
me Răroaia, şi Ostra şi Negrileasa, şi cu toate izvoarele 
câte cad în ele, şi cu poienile şi cu fânețele, însumi dom- 
niei mele, pentru 160 de zloți tătăreşti. 


Şi am plătit eu, domnia mea, toţi banii mai sus- 
scrişi, 160 de zloți tătăreşti, în mâinile slugilor noastre 


30 AŞSP, Documente Romaniae Historica. A. Moldova, vol. II, 
Bucureşti 1976, doc. 181, p. 267 

Şandru Gardu şi în mâinile vărului lui, Şuşman, şi în mâi- 
nile unchiului lor loan şi în mâinile surorilor lui, Magda, 
şi Mara şi Neaga, fiii lui Coste Mădzărăescul, înaintea 
noastră şi înaintea boierilor noştri moldoveni. 


Şi după ce am plătit şi am tocmit toate câte scriem 
mai sus, eu, domnia mea, întru aceea am binevoit, cu 
bunăvoința noastră şi cu inimă curată şi luminată, şi cu 
toată bunăvoia noastră şi cu ajutorul lui Dumnezeu, ca să 
întărim şi să împuternicim sfânta noastră mănăstire de 
la Voroneţ şi am făcut, pentru pomenirea sfânt-răposaţi- 
lor înaintaşi şi părinţi ai noştri, şi pentru sănătatea şi 
mântuirea noastră şi pentru sănătatea şi mântuirea copii- 
lor noştri, şi am dat, şi am închinat şi am întărit acel sat, 
Ştilbicanii, la Topliţa Rece, pe Suha Mare, şi Suha Mare 
de la gură până chiar la obârşie, şi cu toate poienile şi 
muncelele câte sunt pe lângă ea, şi toate izvoarele, anume 
Răroaia, şi Ostra şi Negrileasa, şi cu toate izvoarele câte 
cad în ele, şi cu poienile şi cu fânețele, acestei sfinte 
mănăstiri a noastre de la Voroneţ, unde este hramul 
sfântului şi slăvitului marelui mucenic şi purtător de biru- 
ință Gheorghie şi unde este egumen rugătorul nostru, chir 
popa Efrem. Şi să fie acest sat, anume Știlbicanii, şi cu 
toate câte scriem mai sus acestei sfintei mănăstiri a noas- 
tre de la noi uric şi cu tot venitul, neclintit niciodată, în 


veci”Sl 


ii AȘŞSP, Documente Romaniae Historica. A. Moldova, vol. II, 
Bucureşti 1980, doc. 40, pp. 74, 75 

1489, martie 14: Ştefan cel Mare plăteşte 350 
zloți tătăreşti pentru satul Vlădenii pe Siret, pe care-l dă- 
ruieşte, cu întăritură şi împuternicire pentru „sfânta noas- 
tră mănăstire de la Voroneţ... unde este egumen rugă- 


torul nostru chir popa Efrem”"?. 


% 


1490, noiembrie 26: Ştefan cel Mare cumpără 
Glodenii, de lângă Stăuceni, cu 150 zloți tătăreşti, pe 
care-l dăruieşte mănăstirii de la Homor. „lar întru aceea, 
am binevoit domnia mea, cu bunăvoința noastră, şi cu 
curată şi luminată inimă, şi cu toată bunăvoia noastră şi 
cu ajutorul lui Dumnezeu, ca să întărim şi să împuter- 
nicim sfânta noastră mănăstire de la Voroneţ, unde 
este hramul simțului şi slăvit ului mare mucenic şi pur- 
tător de biruinţă Gheorghie şi unde este egumen rugătorul 
nostru, chir popa Ghenadie, şi am făcut pentru pomeni- 
rea sfânt-răposaţilor noştri înaintaşi şi părinţi, şi pentru 
sănătatea şi mântuirea noastră, şi pentru sănătatea şi mân- 
tuirea doamnei noastre, Maria, şi pentru sănătatea şi 
mântuirea copiilor noştri, şi am dat acestei sfinte mănăs- 
tiri a noastre de la Voroneţ acea selişte spusă mai înainte, 
anume Poiana, la gura Homorului, să fie acestei sfinte 
mănăstiri de la Voroneţ de la noi uric, neclintit niciodată, 


A 9933 
în veci”. 


i: AŞSP, Documente Romaniae Historica. A. Moldova, vol. II, 
Bucureşti 1980, doc. 51, p. 96 

î- AȘŞSP, Documente Romaniae Historica. A. Moldova, vol. II, 
Bucureşti 1980, doc. 81, pp. 159, 160 

1497, ianuarie 22: Ştefan cel Mare cumpăra, cu 
70 de zloți, de la Drăguş Carâmbu şi verii lui, o prisacă 
pe Lazul din hotarul satului Tomeşti, pe care îl dăruieşte, 
fără menţionarea lui Daniil Sihastrul, mănăstirii Voroneţ 
„unde este egumen rugătorul nostru chir popa Maca- 
ție, 


1499, noiembrie 20: Ştefan cel Mare întărea alte 
sate şi prisăci mănăstirii Voroneţ, „unde este egumen 
ieromonahul Macarie”, iarăşi fără vreo trimitere la Da- 
niil Sihastrul. 


1599, decembrie 17: Conform unui suret sârbesc, 
Ieremia Movilă întăreşte o danie a marelui vornic al Ţării 
de Sus, Grigorcea, mănăstirii Voroneţ, „unde se odihnesc 
sfintele moaşte a preacuviosului şi purtătorul de Dumne- 
zeu, părintele nostru Daniil cel Nou şi trupul acestui scris 
mai sus boier au lăsat să-l îngroape în mănăstirea Voro- 
neţ"s0 


dA AȘŞSP, Documente Romaniae Historica. A. Moldova, vol. II, 
Bucureşti 1980, doc. 204, p. 369 

ic AŞSP, Documente Romaniae Historica. A. Moldova, vol. II, 
Bucureşti 1980, doc. 244, pp. 435, 436 

3% Academia Română, Documente privind Istoria României, vol. IV, 
Bucureşti 1952, doc. 340, p. 275 

1634, septembrie 24: Într-o adeverire a călugărilor 
de la Voroneţ, către Vasile Lupu, privind un schimb de 
moşii, sunt menţionate moaştele „Binecinstitorului şi de 
Hristos iubitorului, celui încununat de Hristos Dumnezeu 
cu coroană împărătească, celui uns cu mirul bine miro- 
sitor, bucuria leleonului, celui curăţit prin baia botezului 
şi celui dăruit de împăratul cerurilor cu cinstit sceptru, 
prea milostivului, marelui nostru domn, lo Vasilie voie- 
vod, din mila lui Dumnezeu, domn al Ţării Moldovei, în 
mila prea marelui domn Dumnezeu şi a mântuitorului 
nostru lisus Hristos, bucură-te să domneşti mulţi ani, 
amin. 


Primeşte smerită metanie cu faţa plecată până la 
pământ de la preamăritul ieromonah Nicolae, egumen, şi 
de la tot soborul de la sfânta mănăstire Voroneţ, unde 
este hramul sfântului şi slăvitului, marelui mucenic purtă- 
tor de biruinţă al lui Hristos, Gheorghie, unde se odih- 
nesc moaştele sfântului, preacuviosului părintelui nos- 
tru, Daniil cel Nou”. 


1924: Schitul Laura, deşi pârâul Laura îşi trage 
numele de la o astfel de „„lavră” străveche, există doar în 
„tradiţie”, legenda fiind repovestită de Dimitrie Dan, în 


„Laura”**, drept o mostră de poveste mitică, păstrată de 


su AŞSP, Documente Romaniae Historica. A. Moldova, vol. XXII, 
Bucureşti 1974, doc. 262, p. 293 

“5 Timpul, ex 1900 No. 51. — Partea apuseană a comunei Vicovul de 
sus se numeşte „Laura”. Comunicată de loan Nistor, cantor 

tradiţia locurilor, cu toate inexactitățile istorice consa- 
crate: 


„În vremile vechi, zice că mai mulți călugări evla- 
VIOŞI, care se adunară într-un loc singuratic şi încunjurat 
de păduri străvechi, clădiseră o mănăstire. Ei îşi durară 
mănăstirea din bârne groase de stejar trainic, în apro- 
pierea şi spre apus de satul Vicovul de Sus, pe locurile 
lui, şi o închinară sfântului Laurentie. 


Călugării se rugau lui Dumnezeu sfântul pentru 
iertarea păcatelor lor şi cele ale oamenilor. Ca să-şi ago- 
nisească cele puţine, însă neapărat trebuincioase pentru 
susținerea vieţii, lucrau călugării fel de fel de meşteşu- 
guri. 


Dintre aceşti vrednici părinţi era ieromonahul Da- 
niil, cel mai evlavios şi iscusit. Şi acesta se ocupa cu cio- 
plirea de linguri din lemn de paltin. Pe aceste le vindea 
apoi prin satele învecinate şi aşa îşi agonisea el puţina 
pâine de toate zilele. Cele ce însă îi mai rămâneau ca pri- 
sos de la vânzarea lucrului mâinilor sale şi din cele ce-i a- 
duceau bunii creştini ca cunoştinţă pentru sviştănii, dez- 
legări, cărţile lui Lazăr, cetanii şi altele, împărțea el săra- 
cilor, văduvelor şi orfanilor. Era el chip de un adevărat 
părinte duhovnicesc! 


Auzise cuviosul Daniil, carele de obicei petrecea 
numai în post şi rugăciune, că în Sirete, carele era al trei- 


bisericesc în Sadău şi originar din Vicovul de sus, care a auzit-o de la 
moşul său, Petru Bhanean din Vicovul de sus (Nota autorului 
Dimitrie Dan). 

lea sat în depărtare de Vicovul de Sus, s-ar strânge oa- 
menii într-o zi anumită din săptămână spre a se desface 
de cele ce au de prisos şi a cumpăra cele de trebuinţă. Şi 
având şi Daniil o mulţime de linguri gata, pe care n-o 
putea desface prin satele din apropiere, se hotărî să-şi 
cerce norocul cu marfa sa în Sirete. Se duse deci pust- 
nicul la starețul acelei adunări călugăreşti, să-şi ceară 
binecuvântarea şi pozvolenia pentru călătorie, fără de 
care n-ar fi îndrăznit el să facă, Doamne fereşte, nici un 
pas din mănăstire afară. Acesta, încredinţat de evlavia şi 
statornicia lui Daniil, îi dădu bun bucuros încuviințarea 
dorită, îndatorindu-l, însă, ca a treia zi să fie nesmintit în 
chilia sa din mănăstire. 


Ajungând Daniil în Sirete, se desfăcu curând de 
marfa ce o lucrase şi o adusese în sudoarea feţei sale, în o 
pereche de desagi, în spate. Dară, cu toate că-şi vându în- 
dată lingurile, el de aice nu scăpă cu una, cu două. Creş- 
tinii din loc şi cei de primprejur adică, auzind că Daniil 
se află în mijlocul lor, nu-l lăsară. Ei îl rugară unul pentru 
o molitvă a sfântului Vasile, altul pentru o sviştanie 
pentru un bolnav, al treilea pentru dezlegarea şi măsluirea 
unei femei ce trăgea de moarte ş. a. Vestea că rugăciunile 
lui Daniil sunt primite înaintea lui Dumnezeu şi de aceea 
de folos celor bolnavi îi merse adică prin întreaga ţară a 
Moldovei, de aceea îl şi îmbulzeau creştinii. Şi adică ce 
avea să facă bietul călugăr, trebuia să le facă tuturor după 
dorinţă. Ştia el că astfel se prea întârzie şi trece hotarul 
vremii, pentru care îl îndatorise stareţul ca să fie acasă, 
dar el nădăjduia în Dumnezeu şi bunătatea proistosului 
său. EI se răzgândi mai departe, că este îndatorat să ajute 
celor ce sufăr de boale, să le alineze durerile trupeşti şi 

sufleteşti şi apoi că, din prisosul darurilor creştinilor, va 
avea de unde ajutora pe cei săraci, deci rămase pe la 
creştini şi zăbăvi o zi peste vedea. 


Întorcându-se Daniil, a patra zi, acasă şi venind el 
înaintea starețului, acesta, fără să asculte dezvinuirea lui, 
îl mustră aspru pentru întârzierea avută şi-l pedepsi cu 
oprirea depărtării din mănăstire pe un timp mai îndelun- 
gat. 


Bietul Daniil, deşi se ştia fără oarecare vină mare, 
primi cu supunere aspra mustrare şi greaua pedeapsă, da- 
ră se hotărî, în sine, că, pentru c-a călcat porunca stare- 
țului şi s-a întârziat cu o zi, ceea ce nu i se întâmplase 
niciodată mai înainte, să se retragă, pentru restul vieţii, în 
fundul munţilor, într-un loc cu totul neumblat şi pustiu, şi 
să se facă sihastru. Şi aşa şi făcu el. Se retrase adică într- 
un codru necălcat de picioare de oameni, care era între 
munţii de la asfinţit-miazănoapte de la mănăstirea sfântul 
Laurentie şi într-o depărtare de aici ca de un ceas şi mai 
bine. 


Aice află Daniil un locuşor ce-i convenea, fiindcă, 
una — locul era pustiu, al doilea —lângă el curgea, în vale, 
un pârâu cu o lingură de apă şi, al treilea, că aice codrul 
era plin de stânci uriaşe. Şi mai ales această din urmă în- 
suşire a locului se lovea cu propusul lui, ca să se facă 
sihastru. El adecă se hotărî să-şi scobească într-o stâncă 
de aici o chilie, unde să se poată adăposti de greul iernii, 
de ploi şi de fiarele răpitoare. 

Ani întregi petrecu bietul sihastru, în genunchi, cu 
dalta în mână, şi ciopli necontenit şi din greu, în vârtoasa 
stâncă. După o muncă nespus de grea, ostenitoare şi înde- 
lungată, îşi văzu el sfârşită, cu ajutorul lui Dumnezeu, la 
care nădăjduia mereu, truda şi chilia din pietroasa stâncă. 
Această chilie se poate vedea şi astăzi în Putna, în a cărei 
apropiere lucră, cu vapor, o fabrică de carbonizare şi un 
feresteu. Cum s-au schimbat timpurile! 


Pe când petrecea Daniil, într-o seară întunecoasă, 
în fundul stâncii sale, în genunchi, şi se ruga lui Dumne- 
zeu, iară afară se auzea înfiorosul urlet al lupilor şi urşi- 
lor, zice că bătea cineva la uşa chiliei. Daniil întrebă că 
cine-i, iară de afară răspunse un glas că este Ştefan Vodă, 
Domnul ţării Moldova, carele, de la vânătoare de prin 
munţi, a rătăcit de soţii săi. Şi fiind afară, zicea glasul, 
grozav de întuneric, nu poate afla cărarea, deci se roagă 
să-l primească la mas. Sihastrul deschise uşa chiliei şi-l 
primi bucuros pe Vodă să mâie. În acea noapte, zice-se, 
Danul să-l fi înduplecat pe Ştefan Vodă să rădice în acele 
locuri lui Dumnezeu un locaş şi Dumnezeu îi va ajuta la 
toate întreprinderile lui. Şi Ştefan Vodă primi cu plăcere 
sfatul sihastrului, era el doară om evlavios şi cu frica lui 
Dumnezeu ca rar altul şi mai zidise şi mai înainte mai 
multe locaşuri dumnezeieşti. 


Începu deci să zidească şi aicea falnică mănăstire, 
care, sfârşindu-o, o numi a Putnei, după pârâul ce curge 
alăturea spre vale. Cum se isprăvi mănăstirea Putna, cur- 
seră la ea şi o mulţime de călugări, de prin toate mănăs- 
tirile şi schiturile din ţară, aşa şi din cea a sfântului Lau- 
rentie, din Vicovul de Sus. Aceasta de acuma înainte 

rămase pustie şi, cu vremea, clădirile ei începură să le 
risipească. Biserica cea de stejar a mănăstirii să se fi mu- 
tat, mai târziu, la un sat oarecare, al cărui nume însă din 
nefericire, cu vremea, cu totul s-a uitat. Aşa, cu vremea, 
nu rămase nemică din această mănăstire şi nimeni n-ar şti 
că ea, cândva, în timpuri vechi, a existat, dacă poporul 
nostru nu ne-ar fi păstrat tradiţia şi, pentru acea parte de 
loc, numele „Laura”, prescurtat din Laurentie. 


Daniil zice că să fi prorocit că în satul Vicovul de 
Sus poporul astfel se va înmulţi, că va fi lipsă ca biserica 
sătească mereu să se adaugă şi să se mărească, de trei ori 
cum era, ba că va veni vremea când se va zidi, chiar pe 
acel loc, pe care a stat cea a mănăstirii sfântul Laurentie, 
o biserică sătească. 


Sihastrul Daniil, după ce s-a zidit mănăstirea Put- 
na şi s-a urzit un sătişor de 12 familii, a părăsit chilia sa 
din stâncă şi a dispărut. EI să se fi aşezat într-o pustietate 
şi mai mare, precum îşi pusese el canonul, când cu pro- 
baza stareţului, ca până la sfârşitul vieţii să petreacă în 
adâncă singurătate. 


Zice că el s-a statorit pe un loc pustiu şi sălbatec, 
pe pârâul Voroneţului sau apa Corbului. Aice petrecea el, 
ca şi în chilia sa de stâncă de pe Putna, în post, rugăciune 
şi învăţarea celor ce veneau la el. 


Aice să mai fi avut Daniil o întâlnire cu Ştefan 
Vodă, după pierduta bătălie cu turcii de la Valea Albă sau 
Războieni. Acesta, adică, în nevoia sa, îl rugă pe Daniil 
de sfat, ori de să închine ţara turcilor, iar el îi zise să-şi 

adune oastea, să se lupte cu duşmanul şi că va învinge, 
dacă va făgădui să zidească pe acele locuri un locaş lui 
Dumnezeu. Ștefan Vodă urmă sfatul sihastrului, învinse 
pe turci şi zidi, pe apa Corbului (Voroneţului), o mănăs- 
tire frumoasă numită a Voroneţului, ca mulțămită pentru 
izbânda câştigată cu ajutorul lui Dumnezeu”*. 


% 


2005: „Sfântul Ierarh Leontie este numărat printre 
cei dintâi sfinţi români pe care i-a odrăslit pământul 
Moldovei şi adevăratul părinte duhovnicesc al Cuviosului 
Daniil Sihastrul. După tradiţie, era de loc din oraşul Ră- 
dăuți. Apoi, râvnind Sfinţilor Părinţi de odinioară şi 
arzând cu inima după dragostea lui Hristos, spre sfârşitul 
secolului al XIV-lea s-a făcut sihastru în pădurile secu- 
lare din partea locului. 


Deci, călugărindu-se cu numele de Lavrentie, s-a 
învrednicit mai târziu de darul preoţiei. Apoi, împreună 
cu câţiva ucenici, a întemeiat o vestită sihăstrie de călu- 
gări în codrii Rădăuților, ce se chema, după numele său 
„Schitul Laura” (Lavra) sau „Mănăstirea Sfântului La- 
vrentie”". În obştea sa, Cuviosul Lavrentie a format 
mulți ucenici cu viaţă aleasă, printre care sc număra şi 
Sfântul Daniil Sihastrul. În Schitul Laura, însuşi Cuviosul 
Lavrentie s-a nevoit şi a avut o trăire aşa de înaltă, încât 
s-a învrednicit de la Dumnezeu de darul facerii de mi- 


* Dan, Dimitrie, Laura, în Loghin, Constantin, Scriitori bucovineni, 
Bucureşti 1924, pp. 209-215 

“0 Pe locul unde a fost Schitul lui Lavrentie se află satul Laura, 
Suceava. 

nuni. Că pe mulţi bolnavi îi vindeca cu rugăciunea sa şi 
era tuturor părinte, sfetnic, dascăl şi ocrotitor. 


După întemeierea Episcopiei de Rădăuţi, auzind 
domnul Moldovei, Alexandru cel Bun, de nevoinţa sa, l-a 
rânduit episcop al acestui scaun. Şi a păstorit cu multă 
înţelepciune turma lui Hristos câţiva ani de zile, învățând 
pe toţi dreapta credinţă şi făcându-se tuturor pildă de 
sfinţenie. Apoi, râvnind iarăşi vieţii sihăstreşti, s-a retras 
din scaun şi s-a făcut schimonah cu numele de Leontie, 
ajungând cel mai vestit sihastru şi părinte duhovnicesc 
din nordul Moldovei. Deci, mai trăind puţin şi uimind pe 
toți cu smerenia, cu nevoinţa şi cu darul minunilor pe 
care le făcea, şi-a dat sufletul cu pace în mâinile Dom- 
nului. 


Mai târziu, proslăvindu-se prin oarecare minuni şi 
fiind găsit în mormânt cu trupul întreg şi nestricat, s-a 
aşezat cu cinste în biserica episcopală din Rădăuţi spre 
închinarea tuturor, unde mulți credincioşi primeau sănă- 
tate şi mângâiere la sfintele sale moaşte, ajungând vestit 
până dincolo de hotarele Moldovei. 


În anul 1639, prădându-se biserica, au dispărut şi 
moaştele Sfântului Leontie din Rădăuţi. Unii cred că au 
fost luate de năvălitori. Alţii spun că au fost îngropate de 
călugări în biserică, în anul 1783, odată cu desființarea 
mănăstirii. Însă, locul unde se află astăzi, singur Dum- 
nezeu îl ştie. În anii 1621-1622 un vestit teolog ucrai- 
nean, ieromonahul Zaharia Kopystenski din Kiev, scria 

despre el: „În Rădăuţi, în episcopie, Sfântul Leontie făcă- 
torul de minuni zace cu trupul întreg...”"!. 


Sfinte Preacuvioase Părinte Leontie, roagă-te lui 
Dumnezeu pentru noi!”*?. 


2005: „SFÂNTUL DANIIL SIHASTRUL / Mă- 
năstirea Voroneţ / (secolul XV)”. 


a). Viaţa. Cuviosul Părintele nostru Daniil Sihas- 
trul a fost unul din cei mai mari sfinţi pe care i-a odrăslit 
pământul Moldovei, mare dascăl al pustiei şi povăţuitor 
al călugărilor. 


Acest sfânt al neamului nostru s-a născut într-o 
familie de oameni săraci, de pe moşia Mănăstirii Sfântul 
Nicolae din Rădăuţi, la începutul secolului al XV-lea, 
primind la botez numele de Dumitru. Când avea 16 ani, 
s-a făcut călugăr în aceeaşi mănăstire, cu numele de mo- 
nahul David. După câţiva ani de aspră nevoinţă se în- 
vredniceşte de harul preoţiei şi se retrage la Mănăstirea 


*! Pr. prof. Liviu Stan, op. cit., p. 7 

* Arhimandrit loanichie Bălan, Patericul Românesc, capitolul Sfinţi 
şi cuvioşi din secolele XIV-XV, Ediţia a V-a, Editura Mănăstirea 
Sihăstria, 2005, pp. 98, 99 

* Pr. prof. Liviu Stan, Sfinţi români, p. 29-43; Pr. prof. Petru Rezuş, 
Viaţa şi faptele Sfântului Daniil Sihastrul, în „Studii Teologice”, 
1956, nr. 3-4, p. 227-240; Arhim. Nestor Vornicescu, Ștefan cel 
Mare şi Daniil Sihastrul, în rev. „Mitropolia Moldovei”, 1966, nr. 7- 
8, p. 566-573 

Sfântul Lavrentie din comuna Vicovul de Sus”. Apoi, 
fiind chemat de Duhul Sfânt la viaţa pustnicească, s-a 
făcut schimonah, cu numele de Daniil, înainte de anul 
1450, şi s-a nevoit singur în neştiute osteneli duhov- 
niceşti, mai întâi în preajma Mănăstirii Neamţ, pe valea 
pârâului Secu, apoi pe valea pârâului Putna, într-o mică 
chilie săpată în piatră. 


După sfinţirea Mănăstirii Putna (1470), Cuviosul 
Daniil Sihastrul s-a retras în preajma Mănăstirii Voroneţ, 
unde şi-a săpat chilie în piatră, sub stânca Șoimului. 
Aici se nevoieşte singur încă 20 de ani în plăcere de 
Dumnezeu, crescând numeroşi ucenici şi făcând multe 
minuni de vindecare. 


În anul 1488, odată cu zidirea bisericii Mănăstirii 
Voroneţ, Sfântul Daniil Sihastrul se coboară în obşte, 
având peste 80 de ani, şi ajunge egumen al acestei mă- 
năstiri. Mai trăind încă puţin şi fiind cinstit de popor ca 
sfânt şi făcător de minuni, Cuviosul Daniil şi-a dat sufle- 
tul în mâinile lui Dumnezeu prin anul 1496 şi a fost aşe- 
zat în biserică, unde se află până astăzi. 


b). Fapte şi cuvinte de învăţătură. / 1. Sfântul 
Daniil Sihastrul, fiind ales de Dumnezeu din sânul maicii 
sale pentru viaţa cea îngerească a pustnicilor, s-a dovedit 
din pruncie purtător de Hristos. Că niciodată nu lipsea de 
la biserică, nici se juca cu ceilalți copii, nici nu căuta 
odihnă şi mâncare. Ci, mereu se ruga şi întru toate asculta 
de părinţi. 


1 Astăzi se află aici satul Laura, derivat de la „Lavrentie” sau de la 
„lavra”. 

2). Când avea vârsta ca de 10 ani, fiind dat să 
înveţe carte în Mănăstirea Sfântului Nicolae din Rădăuţi, 
copilul Dumitru, deşi tânăr cu vârsta, s-a dovedit bătrân 
cu înţelegerea. Că în puţină vreme a deprins Ceaslovul şi 
Psaltirea pe de rost, precum şi nevoinţa cea duhovni- 
cească. Pentru aceasta, cuvioşii călugări foarte mult îl iu- 
beau şi se foloseau de blândeţea şi priceperea lui, că era 
întotdeauna umbrit de darul Duhului Sfânt. 


3). După cinci ani de ucenicie, tânărul ostaş al lui 
Hristos s-a făcut călugăr, primind numele marelui proo- 
roc şi împărat David. Şi era întru toate ascultător cuvioşi- 
lor părinţi, având ca dascăl şi părinte duhovnicesc pe 
mult nevoitorul şi purtătorul de Dumnezeu Sfântul Ierarh 
Leontie de Rădăuţi. 


4). Acest tânăr monah David era foarte râvnitor în 
nevoinţa vieţii călugăreşti. Cel mai mult iubea liniştea, 
postul şi rugăciunea. Zilnic nu gusta nimic până la asfin- 
țitul soarelui, iar uneori postea desăvârşit câte trei şi chiar 
cinci zile şi se hrănea numai cu legume şi ierburi. În as- 
cultare era tăcut, blând şi tuturor supus, iar la biserică 
zăbovea ziua şi noaptea ca o candelă mereu nestinsă. Încă 
şi la chilie dormea puţin pe un mic scăunel, mereu ve- 
ghind şi cugetând la cele dumnezeieşti. lar dintre cărți, 
cel mai mult iubea Psaltirea pe care o ştia pe de rost şi o 
repeta zilnic. 


5). Aşa nevoindu-se câţiva ani de zile, Cuviosul 


David s-a făcut vas al Sfântului Duh, învrednicindu-se de 
darul preoţiei şi al facerii de minuni. Mulţi bolnavi, au- 

zind de minunile ce se făceau prin rugăciunile lui, aler- 
gau la smeritul ieromonah David şi se vindecau de su- 
ferinţele lor. Alţii veneau să-i ceară sfat, că era foarte 
înţelept în cuvânt şi înainte văzător, iar alţii veneau să-i 
mărturisească păcatele, că ajunsese cuviosul vestit du- 
hovnic în părţile de nord ale Moldovei. 


6). Văzând ieromonahul David că este înconjurat 
de lume şi nu mai are linişte la rugăciune, temându-se de 
duhul slavei deşarte, a luat binecuvântare de la episcopul 
de Rădăuţi şi s-a retras la Mănăstirea Sfântul Lavrentie 
(Laurenţiu). Dar şi acolo îl căutau credincioşii, precum şi 
cei bolnavi de duhuri necurate. Cuviosul David, însă, 
ziua făcea ascultare şi stătea între oameni, iar noaptea 
priveghea, se ruga şi împletea coşuri de nuiele pentru 
obşte. Aşa îşi omora cuviosul ispitele tinereţii şi cugetul 
slavei deşarte. 


7). Odată l-a trimis egumenul cu oarecare ascul- 
tare în oraşul Siret. Acolo, înconjurându-l credincioşii, a 
zăbovit cuviosul o zi, neputând a se întoarce la timp în 
mănăstire. Atunci, egumenul 1-a dat canon să nu mai iasă 
o vreme din lavră. Deci, smerindu-se ieromonahul David, 
şi-a împlinit cu bucurie canonul, dând slavă lui Dumne- 
zeu pentru toate. 


8). Trecând câţiva ani şi Cuviosul David sporind 
mult în nevoinţa duhovnicească, se simţea chemat de Du- 
hul Sfânt la viaţa pustnicească. Sufletul său era rănit de 
dragostea lui Hristos şi dorea să-L slăvească neîncetat cu 
îngerii şi cu sihaştrii din codrii Carpaţilor. 

Deci, primind binecuvântare de la egumenul Mă- 
năstirii Sfântul Lavrentie, a îmbrăcat mai întâi marele şi 
îngerescul chip al schimniciei, schimbându-şi numele din 
David în Daniil. Apoi, tăinuindu-se de lume, s-a retras 
singur în adâncul codrilor pe valea pârâului Secu- 
Neamţ, cu puţin înainte de anul 1450, unde s-a nevoit 
14 ani în aspre osteneli călugăreşti. Apoi, văzându-se 
înconjurat de lume, s-a retras în nordul Moldovei, aproa- 
pe de sihăstria Putna. 


9). Călăuzit de Dumnezeu, Cuviosul Daniil şi-a 
făcut mai întâi o colibă de lemn pe valea pârâului Vi- 
ţeul. Apoi, aflând o stâncă mare în apropiere, şi-a săpat 
cu dalta o mică chilioară în peretele stâncii, cât să 
poată încăpea. Alături şi-a scobit o altă încăpere, drept 
paraclis de rugăciune, cum se vede până astăzi. În această 
stâncă s-a nevoit Cuviosul Daniil în plăcere de Dumne- 
zeu mai mult de 20 de ani. 


10). Nevoinţa Preacuviosului Părintelui nostru 
Daniil Sihastrul în chilia de la Putna era aceasta: 


Ziua şi noaptea priveghea cu neîncetată rugăciune 
şi cugetare la cele dumnezeieşti, postind până la asfinţitul 
soarelui. Din chilie nu ieşea deloc toată săptămâna. Mân- 
carea lui era formată din pesmeţi de pâine, rădăcini şi 
ierburi, iar lucrul mâinilor sale era împletirea coşurilor de 
nuiele. Duminica săvârşea Sfânta Liturghie şi se împărtă- 
şea cu Trupul şi Sângele lui Hristos, apoi primea pe cei 
ce veneau la el pentru vindecare de boli şi pentru cuvânt 
de folos. În posturi postea câte trei şi uneori cinci zile şi 
avea darul rugăciunii şi al lacrimilor. 

11). Pentru sfinţenia vieţii sale, pentru postul cel 
îndelungat şi pentru privegherile cele de toata noaptea cu 
rugăciuni şi cu lacrimi, Cuviosul Daniil Sihastrul a fost 
multă vreme ispitit de satana, căutând să-l alunge din 
pustie şi să-l arunce în păcatul cel cumplit al slavei de- 
şarte. Dar cuviosul, cerând ajutorul lui Hristos şi cu pute- 
rea Sfintei Cruci, toate cursele diavolului le biruia. Pentru 
aceea, în puţină vreme s-a învrednicit de la Dumnezeu de 
darul lacrimilor, al mai înainte-vederii şi al vindecării de 
boli. Căci izgonea duhurile necurate din oameni numai cu 
cuvântul şi vindeca tot felul de bolnavi. Apoi cunoştea 
cugetele cele ascunse şi spunea multora tainele cele vii- 
toare, căci era plin de darul Duhului Sfânt. 


12). Pentru nişte daruri ca acestea, numele cuvi- 
osului se făcuse cunoscut în toată ţara Moldovei, iar po- 
porul, de la mic până la mare, l-a numărat din tinereţe în 
ceata sfinților. Cei mai mulți îl numeau „Sfântul Daniil, 
Sihastrul cel Bătrân”, căci era părinte şi povăţuitor al 
tuturor sihaştrilor din nordul Moldovei. Alţii, îndeosebi 
călugării, îl numeau „Sfântul Daniil Schimonahul”. Iar 
după mutarea sa din trup, era numit în popor „Sfântul 
Daniil cel Nou”, ca să-l deosebească de alți cuvioşi cu 
acelaşi nume. 


13). În anul 1451, întâmplându-se grabnică moar- 
te domnului ţării, Bogdan Voievod, fiul său Ştefan cu 
greu a scăpat de primejdie. Deci, auzind de nevoinţa şi 
minunile Sfântului Daniil Sihastrul şi fiind în grea strâm- 
toare, a fost călăuzit de Duhul Sfânt la chilia lui. Aici, 
poposind câteva zile, şi-a mărturisit cugetele înaintea cu- 

viosului, a primit de la el dezlegare de păcate şi multe 
cuvinte de mângâiere. Apoi, liniştindu-i sufletul, marele 
sihastru l-a binecuvântat, s-a rugat pentru dânsul, i-a pro- 
orocit că în curând va fi domn al Moldovei şi l-a liberat 
cu pace. 


14). În primăvara anului 1457, Ştefan cel Mare, 
ajungând pe scaunul Moldovei, s-a încredinţat de împli- 
nirea proorociei Sfântului Daniil Sihastrul şi de darul lui 
Dumnezeu care era întru dânsul. Din anul acela, cuviosul 
i-a fost marelui domn cel dintâi sfetnic, duhovnic şi rugă- 
tor către Dumnezeu. Adeseori, voievodul poposea la 
chilia lui, îşi mărturisea păcatele, îi cerea cuvânt de folos 
şi nimic nu făcea fără rugăciunea şi binecuvântarea lui. 
Iar cuviosul îl îmbărbăta şi îl îndemna să apere ţara şi 
creştinătatea de mâinile păgânilor, încredințându-l că, de 
va zidi după fiecare luptă câte o biserică spre lauda lui 
Hristos, în toate războaiele va birui. 


Astfel, ascultându-l, Ştefan cel Mare a apărat cu 
multă vitejie Biserica lui Hristos şi ţara Moldovei după 
căderea Bizanțului, aproape o jumătate de secol, câşti- 
gând 47 de războaie şi înălțând 48 de biserici. În felul 
acesta, Cuviosul Daniil Sihastrul s-a dovedit un mare 
apărător al Ortodoxiei româneşti şi ctitor duhovnicesc al 
mănăstirilor înălțate la îndemnul său. 


15). Odată, poposind domnul Moldovei în chilia 
cuviosului, a fost îndemnat de marele sihastru să zidească 
în apropiere de chilia sa o mănăstire de călugări, întru 
pomenirea Adormirii Maicii Domnului, către care avea 
mare evlavie. Deci, ascultându-l Ştefan Voievod şi îm- 

preună alegând locul, cu binecuvântarea lui s-a început în 
anul 1466 zidirea Mănăstirii Putna, iar în anul 1470, când 
s-a sfinţit acest dumnezeiesc lăcaş, însuşi Sfântul Daniil a 
luat parte, fiind cinstit de toţi ca un al doilea ctitor. 


16). Se mai spunea despre dânsul că, voind Ştefan 
Vodă să-i încredințeze mănăstirea, de multe ori l-a rugat 
să fie egumen şi părinte duhovnicesc al Putnei. Dar cu- 
viosul, socotindu-se nevrednic de o cinste ca aceasta, a 
rămas mai departe la mica lui chilie din peşteră. 


17). Pentru sfinţenia vieţii sale, Cuviosul Daniil 
Sihastrul s-a dovedit din tinereţe purtător de Hristos şi 
mare dascăl al liniştii şi rugăciunii lui lisus. În timpul 
vieţii sale nu era în Moldova alt sihastru şi duhovnic mai 
vestit, nici alt lucrător şi dascăl al rugăciunii mai iscusit 
decât el. De aceea, toţi egumenii şi duhovnicii din nordul 
Moldovei, ca şi dregătorii din sfatul ţării, îl aveau de 
părinte duhovnicesc. 


18). Urmând exemplul vieţii sale, numeroşi călu- 
gări iubitori de linişte din chinovii se retrăgeau în pustie 
cu binecuvântarea Cuviosului Daniil şi deveneau sihaştri 
şi lucrători sporiţi ai rugăciunii lui lisus. Astfel, acest ma- 
re ascet al Moldovei avea prin mănăstiri şi sate numeroşi 
fii duhovniceşti, iar prin munţi şi prin codri avea peste o 
sută de ucenici sihaştri care se nevoiau în plăcere de 
Dumnezeu, după sfatul său. Aşa a creat Sfântul Daniil 
Sihastrul în Moldova o mare mişcare 1sihastă, aproape 
fără egal, înnoind astfel, pentru multă vreme, viaţa du- 
hovnicească prin mănăstiri şi schituri şi ridicând o în- 
treagă generaţie de sihaştri şi rugători ai neamului. 

19). După anul 1470, văzând cuviosul că la Putna 
nu mai are linişte din cauza mănăstirii şi a mulţimii cre- 
dincioşilor, a părăsit chilia în care se nevoise peste două- 
zeci de ani şi s-a retras în taină în codrii seculari din jurul 
Mănăstirii Voroneţ. Aici se nevoiau ca la cincizeci de că- 
lugări sub povăţuirea ieroschimonahului Misail, vrednic 
ucenic al Sfântului Daniil. Deci, aflând un loc retras în 
preajma mănăstirii, şi-a făcut o mică chilie deasupra stân- 
cii numită „Şoimul” şi aici se ostenea cuviosul în desă- 
vârşită linişte şi plăcere de Dumnezeu. 


Însă n-a trecut multă vreme şi îndată numele lui s- 
a făcut cunoscut în toate satele din partea locului, încât 
veneau la el tot felul de bolnavi, paralizaţi, oameni stă- 
pâniți de duhuri necurate şi se vindecau. Credincioşii, 
neputând ajunge la chilia lui, aşteptau jos în mănăstire, 
iar cuviosul cobora noaptea, se ruga pentru ei, le spunea 
pricina suferinţei, îi sfătuia, îi binecuvânta şi îi trimitea 
sănătoşi la casele lor. 


20). În vara anului 1476, Ştefan cel Mare, pier- 
zând lupta de la Războieni în faţa turcilor, s-a dus la 
chilia Sfântului Daniil Sihastrul, bunul său părinte 
duhovnicesc de la Voroneţ. Deci, „bătând Ştefan Vodă 
în uşa sihastrului să-i descuie, a răspuns sihastrul să aş- 
tepte Ştefan Vodă afară până va termina ruga. Şi după ce 
şi-a terminat sihastrul ruga, l-a chemat în chilie pe Ştefan 
Vodă. Şi s-a spovedit Ştefan Vodă la dânsul. Şi a întrebat 
Ştefan Vodă pe sihastru ce va mai face, că nu poate să se 
mai bată cu turcii. „Închina-voi țara la turci sau nu?”. lar 
sihastrul a zis să nu o închine, că războiul este al lui, nu- 

mai după ce va izbăvi, să facă o mănăstire acolo, în 
numele Sfântului Gheorghe”. 


Deci, crezând domnul Moldovei în proorocia 
Sfântului Daniil că va birui pe turci şi luând de la el rugă- 
ciune şi binecuvântare, îndată a adunat oaste şi a izgonit 
pe turci din ţară. Aşa ajuta cuviosul cu rugăciuni fierbinţi 
către Dumnezeu să se izbăvească Moldova şi ţările creş- 
tine de robia păgânilor. 


21). Răposând mitropolitul Teoctist, în toamna 
anului 1477, Ştefan cel Mare s-a sfătuit cu clerul şi 
episcopii ţării să aleagă păstor şi părinte al Moldovei pe 
Sfântul Daniil Sihastrul de la Voroneţ. Dar cuviosul, au- 
zind de aceasta, s-a rugat cu lacrimi lui Dumnezeu şi 
voievodului să nu-l lipsească până la moarte de fericita 
lui linişte. Deci, cucerindu-se toţi de smerenia şi sfinţenia 
lui, şi-au cerut iertare şi l-au lăsat în pustie să slăvească 
neîncetat pe Dumnezeu. 


22). Timp de 20 de ani cât a sihăstrit la Voroneţ, 
Cuviosul Daniil a creat aici o nouă vatră isihastă, tot atât 
de importantă ca şi cea de la Putna. Căci în puţină vreme 
s-au adunat în jurul său zeci de sihaştri, unii mai nevoi- 
tori decât alţii, care se osteneau, fie în codrii Voroneţului, 
fie în Munţii Rarăului, fie de-a lungul Carpaţilor Răsări- 
teni. Cei mai mulţi practicau rugăciunea lui lisus, postul 
şi tăcerea. Alţii citeau zilnic Psaltirea, alţii făceau mii de 
metanii şi împleteau coşuri, iar alţii, fiind buni caligrafi, 
scriau cărți de slujbă pentru biserici şi mănăstiri. Cei mai 
aleşi ucenici ai Cuviosului Daniil Sihastrul au fost: mitro- 


15 Ton Neculce, O samă de cuvinte, p. 107 

politul Grigorie Roşca, monahul caligraf loan, precum şi 
egumenii Misail şi Efrem, toţi din Mănăstirea Voroneţ. 
Apoi Cuviosul Pahomie Sihastrul şi egumenul Nil din 
Mănăstirea Slatina; egumenul Paisie, Paladie Sihastrul şi 
Anastasie Sihastrul de la Mănăstirea Neamţ; Isaia Pust- 
nicul de la Mănăstirea Moldoviţa, egumenul Gherontie 
de la Humor şi mulți alții. 


23). Aducându-şi aminte Ştefan cel Mare de 
făgăduinţa dată lui Dumnezeu şi Sfântului Daniil Sihas- 
trul, în vara anului 1488 a zidit din temelie, la Mănăstirea 
Voroneţ, o frumoasă biserică din piatră închinată Sfân- 
tului Mare Mucenic Gheorghe, în locul vechii biserici de 
lemn. La 14 septembrie, în acelaşi an, biserica a fost sfin- 
țită de mitropolitul Gheorghe, în prezenţa fericiţilor ei 
ctitori, Ştefan Voievod şi Cuviosul Daniil Sihastrul, şi a 
zeci de mii de credincioşi, călugări, clerici şi dregători de 
țară. În această zi, cu sfat de obşte, Sfântul Daniil, deşi 
bătrân, a fost numit egumen al Mănăstirii Voroneţ. 


24). Timp de aproape 10 ani, Sfântul Daniil a po- 
văţuit obştea Mănăstirii Voroneţ, ca un mare părinte du- 
hovnicesc al călugărilor, al sihaştrilor şi al întregii Mol- 
dove. Căci, deşi petrecea mai mult la chilia sa de pe stân- 
ca Șoimului, fiind foarte iubitor de linişte, adeseori cobo- 
ra în obşte, mărturisea soborul, tămăduia pe cei bolnavi 
ce se adunau de prin sate şi îi sfătuia pe toţi. Apoi, iarăşi 
se retrăgea la chilia sa. 


25). În timpul egumeniei sale, Mănăstirea Voro- 


neț a trăit cea mai înfloritoare perioadă duhovnicească 
din istoria sa, fiind socotită multă vreme lavra isihas- 


48 


mului din Moldova. Toţi monahii din obşte, care numă- 
rau peste şaizeci de nevoitori, practicau rugăciunea lui 
lisus. Unii erau vestiți păstori şi duhovnici, alții erau 
dascăli învăţaţi în şcoala mănăstirii şi neobosiţi caligrafi, 
iar cei mai mulţi erau călugări de rugăciune, care slăveau 
pe Dumnezeu neîncetat şi se rugau pentru toată lumea. 


La Voroneţ au învăţat carte şi au deprins nevoinţa 
duhovnicească numeroşi preoţi de parohie, egumeni, 
episcopi, monahi, sihastri şi dregători de ţară. Iar în co- 
drii seculari din munţii Voroneţului, ai Rarăului şi Stâni- 
şoarei, se nevoiau pentru dragostea lui Hristos alţi peste 
cincizeci de sihaştri, ucenici ai Sfântului Daniil. Pe toţi 
aceştia îi supraveghea şi îi povăţuia pe calea cea bună a 
împărăției cerurilor marele egumen şi povăţuitor de su- 
flete, Cuviosul Părintele nostru Daniil, „Sihastrul cel Bă- 
trân”. 


26). Ajungând vas ales al Duhului Sfânt, plin de 
tot felul de bunătăţi şi trecând de vârsta de nouăzeci de 
ani, Sfântul Daniil marele sihastru al Moldovei, dascălul 
pustiei şi făcătorul de minuni, şi-a dat sufletul în braţele 
lui Hristos la sfârşitul secolului al XV-lea (1496). Mulţi- 
mea ucenicilor lui împreună cu mitropolitul şi domnul 
țării l-au plâns îndeajuns şi l-au îngropat în pronaosul 
bisericii Mănăstirii Voroneţ, punând deasupra o piatră cu 
inscripţia: „Acesta este mormântul părintelui nostru Da- 
vid, schimonahul Daniil”. Apoi, împărțind credincioşilor 
multe milostenii şi sărutând sfintele lui moaşte, s-a întors 
fiecare la ale sale. 

27). După săvârşirea sa, văzând ucenicii şi credin- 
cioşii că se fac oarecare minuni şi vindecări de boli la 
moaştele cuviosului, l-au trecut în ceata sfinţilor, numin- 
du-l „Sfântul Stareţ Daniil”, „Sfântul Daniil Sihastrul”, 
sau mai ales „Prea Cuviosul de Dumnezeu rugătorul Pă- 
rintele nostru Daniil cel Nou”. Obştea Mănăstirii Vo- 
roneţ, împreună cu mitropolitul Grigorie Roşca, ucenicul 
său, au pus acestei lavre, după hramul Sfântului Mare 
Mucenic Gheorghe, al doilea hram în cinstea „Sfântului 
Danuil cel Nou”, pomenindu-l în rândul fericiților ctitori. 
Totodată i-au rânduit zi de prăznuire peste an, anume 
după pomenirea Sfântului Daniil Stâlpnicul, a treia zi. 
Astfel, în Moldova, pomenirea Cuviosului Daniil Sihas- 
trul s-a făcut, secole de-a rândul, la 23 aprilie, hramul 
Mănăstirii Voroneţ, şi la 14 decembrie, a treia zi după 
ziua Sfântului Daniil Stâlpnicul (11 decembrie). 


Ca sfânt cu aureolă a fost pictat pentru prima dată 
în anul 1547, de acelaşi mitropolit, pe peretele de sud al 
bisericii Mănăstirii Voroneţ, în stânga uşii de intrare în 
pridvor, cum se vede până astăzi, ţinând în mâna sa un 
sul desfăcut pe care scrie: „Veniţi, fraţilor, de mă ascul- 
taţi. Va voi învăţa frica Domnului. Cine este omul...”. 


28). Râvna credincioşilor a îndemnat pe călugării 
de la Mănăstirea Voroneţ, la începutul secolului al XVII- 
lea, să scoată din mormânt moaştele făcătoare de minuni 
ale Sfântului Daniil Sihastrul şi să le aşeze în biserică, în 
sicriu frumos împodobit, pentru închinare. Pe acestea în- 
suşi mitropolitul Dosoftei le-a sărutat. Vestea minunilor 


** Pr. prof. Petru Rezuş, op. cit., p. 235. După tradiţie, Sfântul Daniil 
a murit la 14 decembrie. 

lui ajunsese până la Kiev, în Polonia, în Transilvania, în 
Sfântul Munte, de unde veneau credincioşi să i se închine 
şi toţi îl numeau „Sfântul Daniil cel Nou, făcătorul de mi- 
nun”. 


29). În anul 1749, egumenul Mănăstirii Voroneţ, 
anume Ghedeon, a dat Mănăstirii Putna degetul arătător 
al Sfântului Daniil ferecat în argint, unde se păstrează pâ- 
nă astăzi. Moaştele poartă inscripţia: „Aceste relicve le- 
am ferecat eu, Ghedeon, egumen de la Voroneţ, cu toată 
cheltuiala mea, în anul 1749, decembrie 4”. În anul 1775, 
Moldova de nord ajungând sub ocupaţia Austriei, moaş- 
tele Sfântului Daniil Sihastrul au fost aşezate din nou în 
mormântul său, unde se păstrează până astăzi”". / 


30. În anul 1749, egumenul Mănăstirii Voroneţ, 
anume Ghedeon, a dat Mănăstirii Putna degetul arătător 
al Sfântului Daniil ferecat în argint, unde se păstrează 
până astăzi. Moaştele poartă inscripţia: „Aceste relicve 
le-am ferecat eu, Ghedeon, egumen de la Voroneţ, cu 
toată cheltuiala mea, în anul 1749, decembrie 4”. în anul 
1775, Moldova de nord ajungând sub ocupaţia Austriei, 
moaştele Sfântului Daniil Sihastrul au fost aşezate din 


nou în mormântul său, unde se păstrează până astăzi”. 


Sfinte Preacuvioase Părinte şi făcătorule de mi- 
nuni Daniile, roagă-te lui Dumnezeu pentru noi!”%. 


“7 Ultima dată au fost scoase din mormânt moaştele Sfântului Daniil 
Sihastrul în vara anului 1962, cu prilejul lucrărilor de restaurare de la 
Voroneţ. 

“5 Bălan, Ioanichie, Arhimandrit, Patericul Românesc, Mănăstirea 
Sihăstria 2005, pp. 110-118 

În ciuda neadevărurilor vehiculate întru târzia, 
mult prea târzia argumentare a meritelor lui Daniil Sihas- 
trul (numai numărul şi serica buletinului nu le-a inventat 
stareţul Ioanichie Bălan!), legendarul Daniil, care îşi are 
statornicia temeinică în legendă, este un sfânt real, sfân- 
tul Neamului Românesc. Adică năzuinţă, spirit, vis, mo- 
del, speranţă, împlinire, adică identitate mai presus de 
toate vitregiile vremelnicie. În Daniil Sihastru, în mitul 
pe care ierarhiile bisericeşti l-au confiscat atâta de târziu, 
e fărâma de divinitate din sufletul fiecăruia dintre noi şi 
tocmai de aceea un poet şi un istoric de talia lui Vasile 
Ursache — ca să folosesc doar un exemplu — îşi simte 
sufletul atins de aripa dumnezeirii, ori de câte ori păşeşte 
în interiorul bisericii mănăstirii Voroneţ. 


Un sfânt popular la fel de copleşitor, deşi în altă 
dimensiune, cea a istoricităţii, şi nu a preistoriei — precum 
Daniil, este Ştefan cel Mare, şi el confiscat târziu de ie- 
rarhii manipulării de suflete, care s-au grăbit să-i falsifice 
chipul, smulgându-l din mit şi zvârlindu-l bărbos şi albit 
într-o neinspirată icoană. 


Lui Ştefan cel Mare nu i se întâmplă pentru prima 
dată să fie pus în obezile uitării de către cei care, deşi 
erau datori doar să-i vegheze lumina sălaşului de veci, 
pentru uriaşele averi lumeşti, cu care-i binecuvântase Vo- 
ievodul, i-au prădat mormântul, la fel procedând şi cu 
cele ale membrilor familiei sale, apoi i-au zvârlit cenuşa 
şi osemintele, ca să fie pus în locu-i un stareţ oarecare şi 
care să beneficieze, în locul Măriei Sale, de închinările 
iubitoare ale viitorimii. Nu au lăsat nimic din trupul sfânt, 

cum s-a întâmplat cu mâna lui Ștefăniță Vodă, pusă în 
sicriul în care veşniceşte alt stareţ neştiut, obiceiul înhu- 
mării ierarhilor în mormintele voievodale durând până în 
1846, atunci când „Mitropolitul Moldaviei şi Sucevei, 
Veniamin (Costachi — n. n.), avea mare preferinţă pentru 
Monastirea Slatina. Aceasta era locul său favorit şi în el 
petrecea, cu mulțămire, zilele în care se afla departe de 
Iaşi. Prin voinţa sa de pe urmă, ordonând a fi înmormân- 
tat la monastirea Slatina, rămăşitele sale fură coborâte în 
mormântul lui Lăpuşneanu şi aşa se află amestecate, în 
aceiaşi urnă, cenuşa despotului celui mai crud, a doamnei 
celei mai blânde şi a arhiereului celui mai cuvios!”*. 


De fapt, nu s-au amestecat cenuşile, pentru că mi- 
tropolitul Veniamin ordonase, cu ceva vreme înainte, să 
fie curăţat şi măturat bine mormântul lui Alexandru Lă- 
puşneanu şi al Doamnei Ruxanda, fata lui Petru Rareş şi, 
deci, strănepoata lui Ştefan cel Mare. Cu siguranţă, şi la 
Putna s-a întâmplat la fel, adică stareţul care s-a înhumat 
în locul lui Ştefan cel Mare a pus să fie curăţat şi măturat 
bine mormântul „aceluia”. Cele treisprezece bare de fier, 
pe care erau întinse rămăşiţele în haine aurite de ierarh, 
dovedesc fără tăgadă, că Ştefan cel Mare şi Sfânt al Mol- 
dovei fusese victima unei cumplite blasfemii. Explicaţiile 
de după desfacerea mormântului, în 1856, încearcă să 
sugereze, fără nici o dovadă, că Ştefan s-aer fi călugărit, 
în ultimele zile ale vieţii şi că aşa se explică straiul aflat 
în mormânt — dar, de pe un strai monahal, nu se pot cule- 


“9 Vezi România Literară din 30 ianuarie 1855, No. 5 — adnotare 
târzie a autorului, în Negruzzi, Iacob, Din Carpaţi / Fragmente, în 
Convorbiri literare, Anul I, No. 22, Iassi 15 ianuarie 1868, pp. 309- 
311 

ge mii de mărgăritare şi alte bogății, aşa cum scrie în 
epistola făptuitorului de sacrilegiu, Iacob Putneanu, care 
a fost adus recent în tinda bisericii, ca sfânt, de parcă 1e- 
rarhia bisericească de astăzi nu doar că s-ar face părtaşă 
la impietatea de odinioară, ci ar scuipa dispreţuitor pe 
memoria ultimului mare apărător al creştinătăţii. 


La fel de stupidă este şi condamnarea „hoardelor” 
tătare şi cazace, care ar fi prădat mormântul Viteazului 
(ceea ce nu se făcea niciodată), deposedându-l de sceptru, 
de coroană şi de sabie, adică de simbolurile care nu au 
aparținut niciodată unui anumit voievod, ci Domniei, şi 
deci nu se puneau în morminte, ci în mâinile urmaşului. 
Simbolul domniei era coroana de pâslă, precum cea din 
tainiţa lui Bogdan Vodă, dar care lipseşte acolo unde s-au 
aşternut călugării peste gloriile voievodale, şi în mor- 
mântul lui Ştefan, şi în cel al lui Ștefăniță, deşi o parte 
din mâna lui dreaptă a fost strecurată de cineva în mor- 
mânt. Sceptrul, coroana şi sabia Domniei în Moldova au 
fost duse de Iliaş Vodă la Constantinopol, atunci când, cu 
toate însemnele ţării la el, a plecat cică să negocieze noul 
bir al ţării, mascându-şi fuga într-o călătorie diplomatică 
de gală. 


Dincolo de tot şi de toate, de necontenita prosteală 
ideologică a falsificatorilor de istorie, Ştefan cel Mare şi 
Daniil Sihastrul, sfinţii populari ai românilor, vor trăi în 
fiecare fir de nisip sau de iarbă, în fiecare suflet şi cer de 
deasupra lui, câtă vreme vor trăi românii, drept cei dintâi 
şi mai iubiţi dintre sfinţi. 

Ce s-a întâmplat cu 
osemintele lui Ştefan cel Mare? 


Fără să se mai lămurească, vreodată, ale cui sunt 
osemintele aruncate pe şinele din „mormântul pomelni- 
cului bisericii” Putna, dacă sunt ale lui Ştefan cel Mare 
sau ale unui stareţ oarecare, înmormântat călugăreşte, pe 
şine de fier, nu într-un sicriu, în gropniţa pregătită pentru 
Ştefan cel Mare, şi fără să se mai ţină cont de preme- 
ditarea iniţială a arhimandritului Artemon Bortnik, „ca 
osemintele marelui acestui bărbat să se aşeze într-o criptă 
aşa întocmită, ca orişicare doritor să-şi poată înfăţişa 
reverenţa la moaştele acestui „luceafăr al Moldovei”, să 
poată face aceasta nemijlocit, ba chiar şi venerabilele lui 
oseminte să le vadă”, bucovinenii şi, mai ales, clerul lor 
au uitat definitiv de „propunere ca reconsacrarea relic- 
velor lui Ştefan cel Mare şi ale familiei lui, aici deshuma- 
te, să urmeze în luna lui mai, cu o solemnitate demnă de 
faptele eroului, la care credem că se vor invita mai multe 
notabilităţi din mai multe locuri cunoscute”, pentru că în 
11 aprilie 1857 murise inegalabilul Doxache Hurmuza- 
chi, deturnând atenţia provincială spre propriul lui mit, 
apoi, „la începutul lunii iulie, era să se celebreze, la mă- 
năstirea Putna, din partea prea sfinției sale episcopului 
nostru Eugen Hacman, parastas pentru eroul moldav Şte- 

fan cel Mare, la care sărbătoare să se afle şi trimişii gu- 
vernului şi mitropoliei din Moldova, însă şi aceasta se 
amână pe alt timp, când vor fi trebile Principatelor aşeza- 
te cu totul la un fel. 


În Bucovina, nimeni nu a avut nevoie, vreodată, 
de memoria lui Ştefan cel Mare, ci doar de mitul lui. Toc- 
mai de aceea nu s-a înregistrat, nu se manifestă şi nu se 
va auzi vreodată murmur de protest faţă de jefuitorii în 
sutană de morminte, care au vandalizat inadmisibil me- 
moria românească. Toate mormintele voievodale de la 
Putna şi, cu siguranţă, din toate zările româneşti au fost 
prădate de către cei care aveau obligaţia să le apere şi să 
le cinstească, fiind plătiţi cu moşii şi oameni de danie 
domnească prin beznele veacurilor. 


În 1857, când trebuia lămurită sau iar contrafăcută 
legenda mormântului de la Putna, hrăpăreaţa ortodoxie se 
afla în război mut cu la fel de lacomul şi nemilosul catoli- 
cism, care triumfa asupra răsăritenilor, pe băncile gimna- 
ziale, cu 0... carte de religie, care le lipsea dreptere- 
dincioşilor. Tinerimea poate fi deturnată lesne dintr-o 
beznă în alta, ca să nu mai vorbim de pleaşca posturilor 
de profesori gimnaziali, pe care fragmentele împăgânite 
ale Bisericii lui Hristos şi le doreau pururi în dauna celor- 
lalţi. „Pe la noi se aşteaptă cu mare încordare sosirea lunii 
septembrie, ca să se vadă cum se va propune religia juni- 
mii drepteredincioase la gimnaziul cernăuţean. De la în- 
ceputul gimnaziului (1808), adică şi până în ăst an, se 
propuse religia în limba nemţească şi pentru români, şi 
pentru ruteni; iar în semestrul doi, şcolarii din ăst an, află 


* Gazeta Transilvaniei, nr. 61, 3 august 1857, p. 238 

consistoriul de cuviință a porunci catiheţilor ca, de acum, 
înainte să propună religia româneşte, cu atât mai vârtos 
fiindcă cartea după care se propunea până acum cuprinde 
religia catolică a bisericii apusene”!. 


Deci, cui să-i mai pese dacă pe barele de metal 
din Putna zac osemintele lui Ştefan cel Mare sau ale unui 
pângăritor de sacralitate? Pe cine să deranjeze posibili- 
tatea ca şi sicriul lui Ştefan cel Mare să fi fost furat, iar 
sfintele lui rămăşiţe aruncate, pe undeva, prin preajmă — 
în cel mai bun caz în cimitirul sătesc din Putna? 


Deci, nu s-a mai făcut promisa re-înhumare, nici 
măcar un praznic de pomenire în 1857, menit pentru 
lustruirea feţelor mărimilor vremii, pentru că Ştefan cel 
Mare nici nu contează pentru noi, românii. Noi avem ne- 
voie doar de mitul lui, nu şi de adevăr, nu şi de moşteniri 
şi asumări, nu şi de evlavia recunoştinţei. Noi suntem 
români, noi suntem români, noi suntem aici pe veci 
stăpâni, aşa că mai slăbeşte-ne cu îndatoririle faţă de me- 
moria lui Ştefan cel Mare, băi ăsta! 


În 1856, după împlinirea a 352 de ani de la tre- 
cerea în veşnicie a Marelui Voievod, starețul Putnei, 
Artemon Bortnik, solicitase autorităților bucovinene cer- 
cetări pentru identificarea mormântului lui Ștefan cel 
Mare, cu atât mai mult cu cât multe oseminte fuseseră 
strămutate pe dealurile din apropiere, iar în interiorul bi- 
sericii mănăstirii crescuse un ariniș stufos şi greu de înde- 
părtat. Printre participanţii la eveniment s-a numărat şi 
preotul Iraclie Porumbescu, tatăl genialului Ciprian, care 


5! Gazeta Transilvanie, nr. 62, 7 august 1857, p. 242 

fusese rugat, telegrafic, de Alexandru Hurmuzachi, să 
scrie un raport amănunţit, care avea să fie publicat, în 
afară de presa vremii, şi în anul 1898, de Leonida Bodnă- 
rescu, în cartea „Scrierile lui Iraclie Porumbescu”. 


Cercetările s-au soldat cu constatarea că toate 
mormintele voievodale, inclusiv cel presupus a fi al lui 
Ştefan cel Mare, au fost prădate de către călugări, prin 
săparea unor găuri, iar dovada incalificabilului dispreţ 
călugăresc faţă de tezaurul de românitate şi de sfinţenie o 
reprezintă aruncarea craniului presupus a fi al lui Ştefan 
cel Mare cu creştetul spre gât. Presupus, dar fără probe, 
de către o comisie de nespecialişti, dar trâmbiţat, după 
aceea, ca loc sigur al mormântului, iar memoria lui 
Ştefan cel Mare fiind folosită, chiar și astăzi, pe post de 
bâtă în impunerea unui obscurantism nătâng unei 
societăţi pioase, dar din ce în ce mai greu de păcălit. 

Deshumarea Domnitorilor Moldovei 


1856, în catacombele mănăstirii Putna 


„lată, veni-va ora în care toţi acei ce zac în mormânt, 
auzi-vor a mea chemare şi acei ce binele au făptuit 
vor răsări spre înviere!”. 


Lucru vrednic de însemnat este că manifestarea 
publică a sentimentului de admiraţie pentru Ştefan cel 
Mare, prin proiectarea monumentului său, a coincis cu 
lucrările autorităţilor Bucovinei de a cerceta mormintele 
Prinţilor Dragoşizi, ca şi cum pentru viitorul Moldovei s- 
ar fi cerut a se extrage țărâna lor din întuneric şi, în bronz 
prefăcută, să se pună înaintea ochilor, spre imitare, 
icoana Domnitorilor evlavioşi, patrioţi şi binefăcători! 


Vrednicul român, domnul Alexandru Hurmuzaki, 
ne-a fost telegrafiat despre rezultatul acestei lucrări, 
astăzi, însă, împărtăşim cititorilor relatarea lucrării, pe 
care ne-a trimis-o Cuvioşia Sa, părintele Porumbescu, 
paroh din Putna. 

„Mănăstirea Putna, 12 noiembrie 1856. 


Pe când, într-o epocă de o însemnătate foarte rară 
şi pregnantă pentru Moldova, s-a inițiat ridicarea statuii 
Eroului nostru, Ștefan cel Mare, la noi, în Bucovina, toţi 
ochii sunt aţintiţi spre Putna, locul nostru cel mai preţios 
de pe întregul pământ al vechii şi al modernei Moldove. 


Ce e drept, actul care are să urmeze în acel loc, şi 
anume în biserica mănăstirii Putna, e de însemnătatea cea 
mai mare, nu numai pentru noi, bucovinenii, ci şi pentru 
toți românii care trăiesc în hotarele Moldovei secolu- 
lui al XV-lea şi, mai înainte de a păşi în acel spaţiu 
monumental, nu putem să nu reafirmăm recunoştinţa cea 
vie către înaltul nostru Guvern, pentru orânduirea urmă- 
toarei întreprinderi în acea mănăstire, în care noi toţi 
trebuie să recunoaştem că Guvernul nostru voieşte să dea 
o vie dovadă a simpatiei sale în faţa simțului nostru na- 
țional. 


Astă încuviinţare a urmat după propunerea egu- 
menului mănăstirii Putna, prea demnul şi stimabilul 
Arhimandrit Artemon Bortnik, ca mormântul eroului 
Moldovei, Ştefan cel Mare, care se află în biserica acestei 
mănăstiri, să se descopere şi rămăşiţele acelui mare 
Domnitor să se aşeze într-o criptă, în aşa fel construită ca 
pelegrinii (cercetătorii), cei din toate laturile Moldovei, 
ce se adună la acel mormânt a eroului nemuritor, nu 
numai mausoleul din afară să-l vadă, ci chiar sicriul şi 
relicvele sale cele venerate. 

Încuviinţând, deci, Guvernul ţării noastre proiec- 
tul Preacuviosului Egumen, au trimis, ieri, 11/23 noiem- 
brie 1856, la acea mănăstire, o comisie, compusă din 
concepistul guvernial, Dl Şenbach, un comisar tehnic, 
inginerul direcţional D. Bel, şi un comisar sanitar, medi- 
cul cercurial Dl Şimonovici, iar din partea clerului şi al 
Consistoriului, DI Consilier consistorial şi protosinghel 
Teoctist Blajevici; astă comisie începu, azi, la 7 ore, 
dimineaţă, lucrările sale de căutare a mormântului lui 
Ştefan cel Mare, care, după cum se presupune, nu e acolo 
unde-i aşezat Mausoleul lui cel de marmură, ci în alt loc, 
mai în mijlocul bisericii. 


Spre acest scop, precum şi în interesul istoriei şi a 
activităţii de care Guvernul nostru suprem mult se îngri- 
jeşte, se ordonă descoperirea tuturor membrilor familiei 
lui Ştefan cel Mare, care numai singură este înăuntrul bi- 
sericii mănăstirii Putna îngropată. Prin urmare, descope- 
rirea se începu în sensul acestei orânduieli, disimulând 
mai întâi mormintele din partea întâia de la uşa bisericii, 
spre miază-noapte, în care, după inscripţiile monumen- 
telor, se află înmormântați Bogdan al VI-lea Voievod 
(mort: 1517, 18 aprilie) fiul lui Ştefan cel Mare, Maria 
Principesa, fiica lui Ştefan cel Mare, Ştefan al VII-lea 
Voievod (1527), numit tânărul, crudul, nepot a lui Ştefan 
cel Mare şi fiu a lui Bogdan al VI-lea, şi Maria Doamna, 
soţia lui Petru Rareş Voievod. 


La cea dintâi săpare, se dădu, astăzi, pe la 10 ore, 
de mormântul Mariei Principesa, fiica lui Ştefan cel Ma- 
re, care, precum se ştie, muri fată mare, la 1518. Mor- 
mântul se află bine zidit din cărămidă şi boltit. Îndată 

după scoaterea unei cărămizi, din bolta mormântului, me- 
dicul cercetă calitatea aerului dinăuntru şi, aflându-se ne- 
corupt, operaţia înaintă. Curiozitatea fu mare de a vedea 
rămăşiţele glorioasei familii domnitoare a Moldovei, ce, 
de mai bine de 300 ani, zace astrucată. 


De faţă, la astă cercetare, fu, pe lângă comisia c. r. 
sus însemnată, pretorul cercurial, DI Pitei, Arhimandritul 
mănăstirii, Dl Artemon Bortnik, întreaga congregaţie (so- 
bor) a mănăstirii Putna, câţiva preoţi de mir, scriitorul 
acestei relatări, şi mare număr de popor. Lucrarea se 
începu prin o panachidă pentru toţi ctitorii mănăstirii, cu 
tămâiere şi tragerea clopotelor. 


În mormântul descoperit, se văzură, mai întâi, ră- 
măşiţele unei racle de lemn, acum foarte pietrificat. Se 
orânduiră, deci, doi monahi cuvioşi, spre a cerceta între 
rămăşiţele sicriului, care, precum se văzu, fu durat numai 
dintr-un trunchi, scăfat şi rotund; acolo se aflară, mai 
întâi, bucăţi de veşminte de stofă foarte preţioase, catifea 
mobhorâtă, cusută cu flori mari din fir de aur; mai încolo, 
patru osişoare din degetele mâinilor, patru dinți sănătoşi, 
un fel de acoperământ de cap, din stofă ca acea a 
veşmântului, numai cu margini foarte inimos cusute cu 
fir de aur şi şapte bumbi de metal, unii au avut pietre 
preţioase, dar acum erau deşertaţi, lucraţi d jour trans- 
parent, cu arabescuri măiestre şi în forma zurgălăilor, de 
mărimea nucilor. Aceştia semănau a fi fost acel ornament 
care atârnă pe amândouă părţile feţei, de la frunte, în jos, 
cum, de exemplu, se văd în portretul prinţesei Maria de 
Losonţ, litografiat în „Calendarul pentru Români”, din 

anul 1854. Altceva nu se mai găsi, afară de pulbere din 
corpul răposatei. 


Astăzi, după-amiază, se descoperi mormântul 
aflat în vecinătatea celui dintâi şi care pare să fie al 
Doamnei Maria, soţia lui Petru Rareş, răposată la anul 
1529 (?); după acele formalităţi sanitare şi tehnice, se 
observă, şi aici, ca şi la mormântul dintâi, numai bolta 
mormântului, se văzu, în fund, picată şi, pentru că 
pardoseala cea frumoasă, din piatră a bisericii nu era şi 
ea, în locul acela, adâncită, apoi se vede că mărimea 
boitei mormântului era de mai demult, înainte de a se 
pardosi biserica, din nou, în anul 1772. 


Abia acum, seara, se putu curăți năruitura din 
mormânt şi cerceta cele ce s-ar fi aflat în fundul 
mormântului, care, aşijderea e zidit din cărămidă, s-au 
amânat pe mâine. Se cuvine, încă, aici a mai aminti că 
cele aflate în mormântul întâi se puse toate, împreună cu 
toată ţărâna din corp şi din sicriu, într-un vas curat şi 
sfințit, care, acoperindu-se,s-a păstrat în afundul bisericii, 
cu cea mai mare luare aminte şi evlavie. 

Marţi, în 13 noiembrie, dis-dimineaţă, urmă cer- 
cetarea mormântului descoperit ieri, seara, şi aceasta, iar 
prin doi monahi cuvioşi. Mai întâi, se găsiră rămăşiţele 
unui sicriu din lemn de frasin, din scânduri neted lucrate, 
iar nu, precum acel dintâi, din un singur trunchi. Între 
țărână, parte din sicriu şi parte din despoierile pământeşti 
ale corpului, în mormânt, care, cum s-a dis, par să fie ale 

Doamnei Maria, soţia lui Petru Rareş, care, după cum 
arată inscripţia însăşi, a înfrumusețat mormântul soţiei 
sale cu monumentul din biserică, în forma unei capele, ca 
şi cel din ceea parte, a marginii bisericii, de pe mormân- 
tul lui Bogdan Voievod; aici se găsi, mai întâi, un capăt 
de horbot, tot din țesătură foarte frumoasă de fir de aur şi 
cu privazuri, franze, de asemenea din fir de aur. Acest 
horbot e larg ca de o palmă şi jumătate, dar de ce culoare 
a fost mijlocul lui nu se mai cunoaşte, afară de stofă, care 
fu curată mătase. Pe lângă acestea, se mai găsiră bucăţi 
de veşminte de stofă înavuţită, având câmpul de fir de aur 
şi flori mari de catifea vişinie, acoperământul capului, tot 
din asemene stofă, şi pe frunte şi împrejurul capului, 
orizontal, cum s-a zis, în jurul marginii conciului, o faşă, 
cusută cu fir de aur, arăbeşte, iar pe frunte, la mijloc, o 
cruciuliță, tot de aur, şi două inele de aur, cum se pare de 
pe degetul cel mic al mâinii. Din oseminte nu se mai găsi 
alta nimica, decât falca stângă, de dedesubt, şi un os din 
piciorul drept, fluierul inferior. Aici se vede, de-a stânga 
acelui mormânt, o altă boltă de mormânt, care seamănă 
să fie a lui Ștefăniță al VII-lea Voievod, la a cărui 
descoperire chiar acum se păşeşte. 

Dimineaţa, în 14 noiembrie 1856, se începu lu- 
crarea mai departe şi, mai ales, în privinţa tehnică, cu o 
luare aminte foarte mare, ca nu cumva să cadă cărămizi 
sau tencuială peste relicvele din mormânt, însă aici ce se 
văzu? Puţine rămăşiţe ale unui corp, vreo câteva părți- 
şoare de veşminte, tot din stofă prețioasă şi tot cu flori de 
fir de aur ţesute şi cu argint vârstate, şi fără sicriu, ci nu- 

mai întins pe 11 chingi (lăncii) de fier, sub care era mai 
afund încă un spaţiu deşert, ca de două palme. Din cer- 
cările mai de aproape, ca la mormintele dintâi, au cons- 
tatat că veşmântul aici depus era o mantie, asemănată cu 
cea de monah (?), dar foarte prețioasă, având, în părțile 
pieptului, un fel de shimă (paraman), în forma unei cruci 
lungăreţe (lungă pe orizontal — n. n.), toată țesătura cu fir 
de aur, având, pe la capetele sale, canaturi late din fir de 
argint. Pe cap pare să fi avut o coroană, dar aceasta nu 
din metal, ci numai din stofă prețioasă, coroană, zic, pare 
să fi fost, căci cornuri în trei muchii se găsiră pe locul 
capului, în osul tigvei, cu numai o parte de frunte, în jos, 
iar din celelalte oase, o falcă şi un fluier de picior. 


Lipsa unui sicriu ne aruncă pe toţi în nedumerire: 
oare fi-va asta lipsa cunoştinţelor noastre arheologice, că 
nu puturăm dezlega enigma aceasta, de nu e efectul 
vreunei alte împrejurări? Şi aceste rămăşiţe de asemene 
se puseră într-un deosebit vas, curat şi binecuvântat, după 
ritul religiei noastre. 


Se cuvine a observa că, la fiecare mormânt, se fă- 
cu câte un protocol foarte cuprinzător şi plin de acuratețe, 
după mersul lucrărilor şi după succesiva aflare a tuturor 
rămăşiţelor din mormânt. De aici, fiindcă, mai departe de 
peretele bisericii, nu mai erau semnele vreunui mormânt, 
se merse la mormântul lui Bogdan, răposat în 1517, care, 
în privinţa structurii din afară, se asemăna cu celelalte. 
Înăuntrul mormântului, care, ca şi toate de până acum, 
era de patru palme şi jumătate de adânc sub pământ şi 
chiar groapa, zidită în adâncime, era de patru palme şi 
jumătate; aici, aşijderea, se aflară puţine rămăşiţe din 

oseminte şi o parte însemnată de coroană de stofă pre- 
țioasă şi cornurile, cu privazuri lucrate din fir gros de aur; 
şi marginile, mai toate, ale unei mantii domneşti, care şi 
asta fu de stofă prețioasă de mătase şi, după cum seamă- 
nă, de culoare vişinie. Pe lângă acestea, se mai aflară şa- 
te arabescuri din aur masiv, fiecare, la un capăt, mai 
îngust, şi la altul, mai larg, în forma unei jumătăţi de 
pară, de-a lungul tăiate şi în şapte muchii lucrate (epta- 
gon), având, pe la margini, multe găurele, ce seamănă să 
fi servit la a fi prinse cu o sârmă sau veriguţă fină de aur, 
să se fi ţinut una de alta, sau că prin găurele ar fi fost 
cusute acele arabescuri de marginile mantiei, spre a fi de 
încheietori numai închipuite. Gulerul mantiei, larg ca de 
3 palmace şi primbul, de sus şi până Jos, pe dinainte fu o 
țesătură masivă din fir de aur şi cu foarte mare artă 
lucrată. Venind, acum, seara, conteni cercetarea mai 
departe. 


În 15 noiembrie, dimineaţă, se reîncepu cerceta- 
rea mormântului lui Bogdan al IV-lea, şi se găsiră trei 
inele, toate de aur, unul — o verigă cu margini gravate, 
altul cu o mică piatră prețioasă de topaz, netăiată, şi al 
treilea cu piatră de carniol şi în care se vede lămurit săpat 
un bour întreg; acestea, între toate obiectele până acum 
aflate, se crede a fi cel mai de preţ, în privinţa heraldică a 
stemei ţării Moldovei. 


Despre valoarea reală a tuturor lucrurilor aflate se 


va împărtăşi, mai la urmă, acolo unde se vor descrie cu 
precizie, căci, acum, toată luarea aminte ţinteşte asupra 

vorbei că se mai află un mormânt, la picioarele aceluia al 
lui Bogdan, despre care nimic nu se ştiuse şi pe care nu 
exista nici o inscripţie. 


Acest mormânt nu e boltit, ci numai acoperit cu 
două lespezi de piatră. În mijlocul său se văd nişte 
rămăşiţe pământeşti, care par ale unui tânăr ca de 14-15 
ani, având pe cap o căciulit de catifea mohorâtă şi 
marginile din Jur cu o garnitură de felbă neagră; aceasta 
seamănă foarte mult cu o căciulă cazacă rusească. Trupul 
a fost îmbrăcat cu un fel de spenţer, cu bumbuşori de 
metal foarte deşi, de la grumaz, până la brâu. Comisia se 
înţelese unanim că, în acel mormânt, să nu se cerceteze 
nicidecum mai cu amănuntul, şi nici să nu se urnească 
rămăşiţe din trupul aflătorului în el, până ce nu se va 
întreba, despre aceasta, anume guvernul, ce are a se face, 
în privinţa care, după cum unora li se părea, rămăşiţele ar 
fi ale lui Alexandru, întâiul fiu al lui Ştefan cel Mare, 
născut din Maria, întâia Doamnă, fiica Împăratului 
(Țarului) Moscovei, Simeon (?). De aceea poate că figura 
era îmbrăcată în veşminte ruseşti. 


Drept aceea, mormântul se acoperi cu lespezile 
sale şi se păşi în partea a doua a bisericii, amintitor 
(pomelnic) sau Naos, unde se presupunea să fie 
înmormântat însuşi Ştefan cel Mare, cu întâia şi cu a 
doua Doamnă, şi cu ambii săi fii, Petru şi Bogdan. Acum 
sporiră anxietatea şi curiozitatea faţă cele ce aveau a se 
descoperi aici, unde e propria ţintire a acestei interesante 
întreprinderi. 

Sfinţia Sa, domnul comisar spiritual, ordonă, pen- 
tru începerea lucrului în astă parte a bisericii, o nouă 
panachidă, cu tragerea tuturor clopotelor. Opinia unora a 
fost de a începe, îndată, din partea dreaptă a amintito- 
rului, unde se presupunea să fie înmormântat însuşi eroul 
nostru, iar comisarul tehnic hotărî că altfel nu se poate 
începe, decât din mijlocul părții acestei biserici, unde e o 
lespede mare şi rotundă, de marmoră, la aceasta deci şi 
rămase; în mijloc, nu se află încă nimic, afară de două 
lespezi mari, într-un afund de trei palme şi jumătate, şi 
aşa, nu spre dreapta, unde e mausoleul lui Ştefan, ci spre 
stânga înainta separat; aici îndată se dădu de o boltă de 
mormânt mare. 


Se cuvine a se intercala (adăogi) aici, deşi cam 
târziu, că toate monumentele de până acum şi de acum, 
din biserica aceasta, sunt aşezate pe sub murii (păreţii) 
bisericii, înăuntru, dar însăşi mormintele, după cum zice 
o tradiție întemeiată din astă mănăstire, sunt mai pe 
aproape de mijlocul bisericii, însă, ca mormintele să nu 
se zăhăiască, s-au pus acestea, mai târziu, pe de-a laturile 
biserici. 


Mormântul acesta, după cum seamănă, îi în apro- 
pierea cea mai mare de locul mormântului lui Ştefan, al 
Marii Doamne, a doua a sa soţie şi fiica lui Radu Voie- 
vod din Ţara Românească. 


Mai înainte de a destruca bolta mormântului, co- 


misia hotărî a se depărta tot arinişul din astă parte a 
bisericii într-o adâncime până unde numaidecât ar trebui 

să se vadă toate mormintele, câte s-ar fi aflând pe astă la- 
tură a bisericii. 


Până acum, se văzură două bolți de mormânt, tot 
în stânga, de la mijlocul amintitorului. Continuarea cer- 
cetării, întreruptă de înserare, s-au reînceput, dimineaţa, 
în 17 (noiembrie 1856). 


În latura aceasta, a doua a bisericii, se descope- 
riră, până acum, 3 morminte, şi se hotărî ca bolțile lor să 
nu se strice, până ce nu vor fi toate aflate; şi anume, până 
ce nu se va da de mormântul lui Ştefan cel Mare. Aces- 
tea, însă, nu dau vreun semn de diferenţiere față de 
mormintele până acum descoperite şi se presupune, cum 
s-a zis, că ele sunt cele al Mariei, Doamna întâia a lui 
Ştefan, fiica lui Radu Voievod din Valahia; al Mariei, 
Doamna a doua a lui Ştefan, fiica sau, cum se presupune, 
dar pe nedrept, sora lui Simeon, împăratul Moscovei, şi 
ale lui Petru şi Bogdan, mici încă muriţilor copii ai lui 
Ştefan; aceştia de pe urmă seamănă să zacă într-un mor- 
mânt; căci, din aceste trei, e unul scurt şi aşa de larg, 
încât, pentru un trup nu pare să fi fost făcut. 


În aceste morminte se văd, toate în partea dinspre 
răsărit, câte o gaură neregulată, care nu poate fi, nicide- 
cum, aşa anume lăsată la boltirea mormintelor, ci se pare 
că numai mai târziu se sparseră cu putere, ca să se poată 
vedea în mormânt. Prin aceste găuri se sloboziră felinare 
lucitoare în morminte şi se văzu că resturile de trupuri, 
aflătoare în aceste morminte, corespund presupunerii de 
mai sus. Despre aceasta, însă, mai târziu, şi mai cu de- 
amănuntul. 

Se păşeşte, deci, spre partea dreaptă din mijlocul 
bisericii, la locul unde e mausoleul lui Ştefan cel Mare. 
Încordarea e mare şi se exprimă pe feţele tuturor 
asistenţilor. Nu se aude altă vorbă decât: „Ah, acum vine, 
vine hotărâtorul şi principalul moment: oare cum vom 
afla pe Ştefan cel Mare”?”. 


lată că şi dau de un corp al unei pietre ciuntite, 
netedă, groasă şi care par a fi mare. Piatra se descoperă 
mai departe, căci, lucrătorii chiar şi din a lor proprie 
străduinţă, îşi îndoiesc silinţa săpării şi a scoaterii ţărânei 
de pe lângă piatră. 


Acesta trebuie să fie! Piatră e, în adevăr, o lespede 
mare, ca de şapte palme, groasă ca de 10 palmace şi largă 
ca de 3 palme şi jumătate, şi lucrată din daltă. O asemene 
lespede nu văzurăm, până acum, la nici un mormânt! 
Lespedea se descoperă cu totul; şi se vede că ea e aşij- 
derea, în adevăr, acoperământul unui mormânt, zidit din 
piatră albă, cioplită. 


Nu mai e îndoială, acesta e locul repaosului rămă- 
şiţelor acelui mare bărbat domnitor, de care, odinioară, 
tremurau şapte puteri dimprejurul Moldovei, şi ale cărui 
oseminte venerate, acum la trei sute cincizeci şi doi de 
ani, după moartea lui, se caută, ca să se aşeze într-o mai 
corespunzătoare criptă, cu numele lui şi cu venerarea lor 
de trei țări întregi. 

Pe împrejur şi fără de a mai atinge, mai departe, 
mormântul acesta, se fac cercări, de nu mai este vreun 
mormânt. Sfredelele de fier, întrebuințate spre acest scop, 
ajung pe sub mausoleul lui Ştefan cel Mare, care e în 
dreapta mormântului, din cauza ce o indusesem mai sus, 
până în peretele bisericii şi într-o adâncime aşa de mare, 
încât, mai dedesubt, nu se mai poate să fie un mormânt; 
cu un cuvânt, toate mijloacele se întrebuinţează, care sunt 
indicate, spre a se convinge că nu mai e un mormânt, sub 
sau lângă mausoleu, afară de acesta. 


Aici ajunse încordarea tuturora la cel mai mare 
grad şi tăcerea ce o urmă, un minut, fu atât de adâncă şi 
universală, încât se auzeau cum bat inimile în fiecare 
piept; şi cum clipita aceasta fu, într-adevăr, sacră! 
Comisarul politic făcu, acum, întrebarea, la cel eclesiastic 
şi consistorial, de poate să se ridice, acum, chiar şi les- 
pedea de pe mormânt. Acesta însă răspunse că nu, până 
ce nu se va face un ceremonial bisericesc. 


Fu chemat, deci, întregul sobor mănăstiresc, Arhi- 
mandritul, ieromonahii şi diaconii, se îmbrăcară toţi în 
ornate preţioase şi vechi veşminte, date de însuşi Ştefan 
cel Mare acestei mănăstiri, şi, luând toţi în mâini făclii, 
iar diaconii, cu cădelniţe, înconjurară mormântul, şi după 
ce se cădelniță mormântul de diaconi, în cruciş, esclamă 
arhimandritul, cu glas mare: „Domnului să ne rugăm!”. 
Soborul răspunde: „Doamne, miluieşte!”. Şi, în această 
clipă, coborâră opt români puternici în adâncime, unde 
era mormântul, şi, deşi cu greutate, însă deodată ridicară 
marea lespede de pe mormânt. 

Opreşte-te, aici, nemernică pană, şi fă loc, o naţiu- 
ne întreagă se simtă, în acest moment sacru şi maiestos, 
căci a te putea încumeta tu să-l descrii ar fi o neiertabilă 
profanare a cugetului acestuia! 


Moldovă, Moldovă, veche şi nouă, iată eroul tău, 
iată părintele tău, iată creatorul cununii gloriei şi al 
fericirii tale! Dar oare de ce-i faţa înturnată din poziţia ei 
cea naturală?! Nu cumva eşti tu pentru aceasta de vină!? 

Nu se văd, acum, ochi fără de lacrimi şi chiar şi 
pe cei de alt neam, care se aflară de faţă la acest minut 
grandios şi istoric, îi văzuşi cu adevărat urniţi şi cutremu- 
rați în cea mai adâncă adâncime a inimii lor! Măreaţa şi 
lunga nedumerire o întrerupse abia „Veşnica pomenire!”, 
intonată, acum, de întregul sobor călugăresc, în acompa- 
nierea tuturor clopotelor mănăstirii, care provocară o 
comună lăcrimare şi plângere, în tot cuprinsul cuvântului, 
şi sfinţenia momentului ajunse la cel mai înalt grad. 


În acest moment măreț, de te uitai spre sfintele 
icoane ale catapitesmei, de te uitai spre bolțile bisericii, 
parcă toate erau înlăcrimate; iar icoana, portretul aceluia 
ce aicea se descoperi, păru că se schimbă şi-şi ia o ființă 
maiestoasă şi vie. 

Un spirit de reverență şi de pietate se lăţi peste 
tot; iar cel ce era român simţi şi un dor foarte şi adânc de 
întristare. 


În mormântul celui mai iubit şi mai venerabil al 
românilor moldoveni se vedeau numai partea cea mai 
mare a capului, şi aceasta întoarsă, cu partea dinspre 
grumaz, spre apus, şi, sub mantia domnească, încă unele 
oase, cu un oareşicare sicriu, ce şedea pe 13 şine late de 
fier sau lăncii. Mirarea fu extraordinară. 


Prepusul cum că mormântul lui Ştefan cel Mare 
fu acum cercetat, relicvele sale atinse şi oareşicare 
preţioase, de pe dânsele, luate, se exprimă îndată de toţi 
membrii comisiei şi se hotărî să se caute în arhiva 
mănăstirii, de nu se află, undeva, vreo însemnare despre 
urmarea respectivă. 


Ce să vezi! Între hârtiile vechi, se găsi o epistolă 
originală a Mitropolitului Iacov, din anul 7265 (1757). 
Către Egumenul de atunci al mănăstirii Putna, din care 
epistolă se cunoaşte cam cu încredințare că prepusul de 
mai sus e întemeiat. 


Se ştie că, sub acel Mitropolit al Moldovei, se res- 
taura mănăstirea Putna cu totul, şi că acea restaurare 
costă, numai bani gata, 10.000 de fiorini; o sumă care, pe 
atunci, pentru un Mitropolit, fu însemnată. 


Acea epistolă sună, între altele, din cuvânt în 
cuvânt, aşa: 

„Cuvioase Egumene al Putnei, Kir Venedict!... 


Pentru Dumnealui Ispravnicul de Suceava, că au 
venit la mănăstire şi au dezgropat mortul acela, unde au 
fost prepusul, şi n-a găsit alta nimica, afară de acele ce ne 
arată molitva ca Dionisie în răvaşul său: bine a făcut de a 
venit şi n-avem nici o părere de rău, de vreme că a ieşit 
mănăstirea de prepusul ce era; şi molitvei sale Dionisie 
răspuns pe carte nu i-am mai făcut, însă vei spune molit- 
vei sale din gură că am înţeles toate câte mi-a scris, şi 
toate pietricelele cele ce s-au aflat, şi inelele, şi şarjele, şi 
boldurile, şi altele ce s-au aflat, toate să le pecetluieşti la 
un loc. Şi să pui pe Rafail, argintarul, ca să ia măsură de 
pe coroană, ce este la Maica Precista cea făcătoare de 
minuni”? şi de pe coroana Mântuitorului Hristos, ce este 
tot întru aceeaşi icoană, pe o hârtie, cât îi coroana de 
mare, şi fără flori, numai mărimea lor; şi atât pietricelele 
şi inelele, cât şi măsurile coroanelor cui om da credinţă să 
ne trimiteţi. Însă să cauţi, împreună cu părinţii soborului, 
că este o pungă cu mărgăritare, pecetluită cu pecetea 
noastră, şi să o deschideţi, şi să luaţi dintr-însa 500 fire de 
mărgăritare, care să fie tot de un fel şi de o potrivă, şi mai 
sunt, nu ştiu, 2 sau 300 fire mărgăritare ca nohotul, ce au 
căzut de pe aer. Şi să ne trimeteţi mărgăritarele tot odată, 
atât cele 500 fire, cât şi cele ca nohotul, dimpreună cu lu- 
crurile ce s-au aflat pe mort: că am socotit să facem 
coroana Maicii Precistei şi Domnului Hristos, altă 


*2 O icoană, ce se află şi acum aici, în biserica mănăstirii, foarte 
veche, adusă de la Țarigrad de Ştefan cel Mare, şi care e, astăzi, 
îmbrăcată toată cu argint. 

făptură, mai iscusită şi mai frumoasă, şi să o împodobim 
cu pietrele cele şi cu mărgăritare”. 


De aici, mai departe, tratează epistola despre alte 
interese ale mănăstirii. 


Se poate înţelege ce impresie căşună aflarea epis- 
tolei acesteia; căci se poate crede că odoarele de la 
relicvele lui Ştefan cel Mare nu se înstrăinaseră în sco- 
puri profane, ci tot pentru susținerea şi împodobirea ace- 
lei mănăstiri, care o înălță acel Domnitor, după cea mai 
glorioasă a lui biruinţă, şi care o şi aleasă el drept locul 
eternului său repaos. 


Restaurarea acestei mănăstiri urmă în timpul 
acela, când nu mult, după aceea, s-a făcut şi luarea Buco- 
vinei de către Austria, şi de s-ar fi aflat mănăstirea 
aceasta în starea în care ea fu înaintea restaurării ei, cine 
ştie de ar mai fi rămas ea în privilegiul stării ei de acum, 
şi de nu ar fi împărţit soarta cu celelalte mănăstiri 
suspendate. 


Această epistolă, deci, se luă îndată, de comisie, 
în protocol, şi, acoperindu-se mormântul cu acea lespede, 
înapoi, se încheie, pentru acum, toată această operaţie, şi 
se păşi la răspunderea următoarelor întrebări, date 
comisiei de comisarul politic, DI Şenbach: 


% 

1). Sunt acele 4 morminte, din miază-noapte, întru 
adevăr, ale acelor persoane, care sunt însemnate pe 
pietrele monumentelor, şi cine poate se fie mortul din 
mormântul al 5-lea? 


Aici trebuie să mă corijez, căci am zis, în epistola 
mea de mai alaltăieri, că Alexandru, fiul lui Ştefan cel 
Mare, a fost născut cu întâia Doamnă, ce nu e drept, căci 
el fu născut cu a doua Doamnă: şi acest Alexandru se 
presupune că e în mormântul acesta, al 5-lea, cum urmă 
şi răspunsul la această întrebare, din partea Dlui 
Arhimandrit Bortnik şi a Protosinghelului Blajevici, 
comisarului eclesiastic, la aceasta operaţie. 


La cealaltă parte a întrebării acesteia se răspunse, 
aşijderea, afirmativ. 


2). Este Ştefan cel Mare aici îngropat: şi care 
documente mărturisesc aceasta? Este mormântul, cel aflat 
în „amintitor” al lui Ştefan cel Mare şi de ce? Şi de se 
poate conchide, din rămăşiţele aflate în acel mormânt, că 
ele-s ale lui Ştefan cel Mare, şi de ce lipsesc toate însem- 
nele domneşti, din moment ce, la Bogdan Voievod, se 
aflară părți din coroană? 


Din răspunsul care urmă se poate înţelege, din ce- 
le până acum zise, că: Ştefan cel Mare e adică aici îngro- 
pat, aceasta o spun istoria Ţării şi uricele mănăstireşti. Şi 
cum că ale lui oseminte sunt acelea din mormântul de 
lângă mausoleul său, aceasta o confirmă întâi lungimea 
mormântului, care e conformă cu statura fizică a lui Şte- 
fan cel Mare, care, după cum se ştie, a fost scurtă, al 

doilea, excepționala sârguinţă şi cheltuială, cu care e fă- 
cut mormântul lui, şi al treilea, apropierea lui cea nemij- 
locită de mausoleul pe care e scris că e al lui Ştefan cel 
Mare. 


Cum că însă nu se află nici un fel de preţioase în 
mormântul lui, apoi aceasta e de aceea, căci ele sunt, 
după moartea lui, luate de pe el, după cum arată epistola 
Şi poziţia întoarsă a capului. 


3). In ce se deosebesc mormintele acestea, aici 
descoperite, aşa în privinţa formei externe, cum şi a celei 
interne, de cele de astăzi, obişnuite în Moldova? 


Răspunsul la această întrebare se mai amână. 


4). Care să fie cauza că trei morminte sunt cu gra- 
tii de fier (pe care zac relicvele), iară fără de acele (trei 
morminte, cum am zis, ale ambelor Doamne ale lui Şte- 
fan cel Mare şi a pruncilor lui, nu sunt cercate, ci numai 
descoperite până în boli, care, ca şi celelalte 
toate, sunt ca la o palmă sub suprafaţa pământului) şi, 
mai încoace, că unele relicve sunt cu sicrie, iar altele fără 
de sicrie? 


Şi acestei întrebări răspunsul trebui să se mai 
amâne, până ce se vor primi lămuriri din Moldova. 


5). Ce însemnătate au ferestrele cele deformate la 


morminte şi de ce sunt unele (la Bogdan şi Ștefăniță 
Voievod) la picioare, iar celelalte la cap? 

Răspunsul la această întrebare fu numai parțial, 
cum că adică se caută, din timp în timp, din curiozitate, 
în morminte, la ocazii, când, tot la trei ani, se făcură pa- 
rastase pentru cei răposaţi, după cum e şi acum obiceiul 
în Moldova. 


6). În mormântul lui Bogdan Voievod se aflară 
părți din coroană, fără os din tigva capului; în mormântul 
lui Ştefan cel Mare, însă, se află o parte de tigvă, iar nu şi 
coroană, măcar că Ştefan cel Mare muri mai întâi decât 
Bogdan, cum se poate aceasta înţelege, din punctul de 
vedere al medicinii? 


Răspunsul medicului, la întrebarea a 6-a, fu acela 
că, la Bogdan Voievod se aflară încă părţi din coroană, 
iar la Ştefan cel Mare nu, se vede că de la acesta, dacă a 
fost el pus în mormânt cu coroană, şi încă poate din metal 
preţios, apoi aceea se înstrăinase, după aceea; iar de la 
Bogdan, a cărui coroană e numai de stofă prețioasă şi cu 
tivuri groase din fir de aur, nu se înstrăinase, şi de aceea 
încă mai sunt părți din ea, câte încă nu se mâncaseră de 
putreziciune. Ori Ştefan cel Mare, după propria lui 
voinţă, nici nu au fost îngropat cu coroană. 


Ce se crede, însă, despre aceea că, din osul 
capului lui Ştefan cel Mare, se mai află încă o parte, iar 
din al lui Bogdan, numai pulbere, măcar că acesta cu 13 
ani mai târziu răposă decât acela; apoi cauza acestei 
împrejurări e că Ştefan cel Mare a zăcut pe loc mai uscat, 
iar fiul său Bogdan, pe loc mai umed. 

Se mai făcu o întrebare către medic, de nu se putu 
ca osul capului lui Ştefan cel Mare, de sine însuşi, în 
urma, adică, a legilor despre puterea greutății să se 
întoarcă, aşa cum se află, cu vârful capului către grumaz, 
şi totuşi cu fruntea-n sus, spre gura mormântului, nu spre 
pământul pe care zăcea; şi medicul răspunse la această 
întrebare negativ, adăugând că o asemenea poziţie a 
capului nu se putu altfel pricinui, decât prin o înrâurire 
pozitivă externă. 


În fine, se mai puseră două întrebări, comisarul 
arhitectonic, în privinţa chipului şi modului zidirii şi a 
boltirii mormintelor acestora, încât ar fi ele interesante 
pentru ştiinţa artei arhitectonice; şi acesta răspunse că 
alta, de însemnătate extraordinară, la aceste morminte nu 
se înfăţişează, decât că, cu cât e un mormânt mai vechi, 
cu atâta se vede o cărămidă mai iscusită şi un chip de 
zidire mai perfect. După aceea, fu pus domnul arhitect să 
deseneze toate cele aflate în morminte, cu acuratețe, 
pentru protocolul cauzei acesteia. 


Am spus şi mai repet că, în mormântul lui Ştefan 
cel Mare, nu se vede nici o cărămidă, ci numai piatră 
cioplită în patru muchi, şi aşa de bine şi de acurat, încât 
nici nu se cunoaşte chitul de printre ele. Mai trebuie şi 
aceasta să o pomenesc, că monumentul lui Ştefan cel 
Mare şi a celei de-a doua lui Doamne, Maria, fiica lui 
Radu, domnitorul Valahiei, şi maica lui Bogdan al IV-lea 
Voievod, care monumente sunt unul lângă altul, din 
marmură surie şi foarte frumos lucrate, cu flori şi inscrip- 
ţii în relief, nu cuprind chiar anul, luna şi ziua răposării 
lui Ştefan şi a acestei Doamne a lui; şi numai un 7000, 

după care e lăsat un spaţiu gol; după aceea „measeţe” şi 
iar un spaţiu gol. Această împrejurare dovedeşte că 
monumentele aceste sunt făcute fiind încă Ştefan cel 
Mare în viaţă, şi cum că lucrătorul de marmură nu era de 
pe aici, de pe aproape, şi că, după moartea lui Ştefan şi a 
Doamnei lui, nu s-au completat acele spaţii, lăsate goale, 
după cum se vede anume. Prin urmare, şi mormântul lui 
Ştefan cel Mare, cel puţin pietrele pentru mormânt, tre- 
buie aşijderea să fie cioplite şi gătite în scopul lor, încă 
trăind Ştefan. 


Mormântul Doamnei acesteia e aşijderea boltit, cu 
piatră însă necioplită. 


De mirare este că din mormântul Doamnei întâia 
a lui Ştefan iese încă un miros greu, aşa încât nici lumina 
singură, fără felinar, nu ardea, ci îndată se stinse; pe când 
în mormântul Doamnei a doua şi a ambilor fii ai lui 
Ştefan, Petru şi Bogdan, nu se întâmpla. 


La Maria, Doamna lui Petru Rareş, şi la Bogdan 
Voievod, ale cărora sicrie erau făcute din scânduri 
masive şi, cum par, de frasin, se găsiră câte 4 belciuge 
mari de fier şi mai multe piroane de fier, lungi ca de o 
palmă, iar aici, însă, în mormântul lui Ştefan cel Mare, şi 
într-al lui Ştefan Crudul (Ștefăniță Vodă — n. n.), nu se 
văzură de acelea nimic. Această împrejurare face loc 
presupunerii că, dacă nu sunt aceştia puşi fără sicrie în 
mormânt, apoi au fost aceste inele de metal preţios, care, 
apoi, după aceea, se înstrăinară. 

Ce e mai adânc, sub relicvele lui Ştefan cel Mare, 
şi anume sub acele 13 chingi late, de fier, încă nu se ştie, 
pentru că comisia se înţelesese, spre lauda ei, ca relicvele 
acestea, pentru care, în tot insul ce era de față, se 
manifestă o reverență şi pietate nemărginite, să nu le atin- 
gă şi cu atâta mai puţin să le scormolească mai departe. 
Şi într-adevăr, dacă acest bărbat, care odihneşte aici, nici 
n-ar avea o istorie atât de strălucită, dacă el n-ar fi de o 
însemnătate atât de mare, nu numai pentru națiunea noas- 
tră cea română, ci şi pentru creştinătatea Europei, apoi, 
spre a se vedea cuprinse de un aer sacru şi reverenţios, în 
apropierea rămăşiţelor lui, nu numai că trebuie alt motiv, 
decât a se fi uitat la bieţii noştri ţărani, cum ei, la desco- 
perirea mormântului, ca dintr-un instinct sacru mânaţi, 
toţi în lacrimi, pe genunchi picară, punându-şi mâinile la 
piept, ca la rugăciune. Feţele lor erau schimbate, ca la o 
vedenie sfântă, şi tăcerea cea universală, în biserică, care 
urmă acum, şi care se mai înălță prin acompanierea duio- 
sului sunet al clopotelor mănăstireşti fu, într-adevăr, o 
scenă de acelea prea măreţe şi sfinte, care numai în fan- 
tezia cea mai mănoasă se pot închipui. 


Această împrejurare, în îmbinare cu obiectivitatea 
ei, comisia o preţui, şi nu putem să mai răspicăm cea mai 
vie mulţumire. Ar fi însă şi o violență mai mult decât 
cumplită a simțului celui mai profund şi mai delicat al 
naţionalităţii şi al religiei noastre, a românilor, dacă s-ar 
fi fost păşit mai cu puţină pietate în cauza aceasta, şi, fără 
de aceea, prea grăbită şi, în oareşicare privință, cuteză- 
toare. 

Mormântul lui Ştefan cel Mare e templul mili- 
oanelor de români; prin urmare, deci cea mai firească 
este el proprietatea morală nu numai a Bucovinei, ci şi a 
Moldovei, Basarabiei şi, respectiv, şi a Valahiei. 


* 


Ştefan cel Mare e, pentru noi, românii aceea ce un 
Rudolf de Habsburg sau un Carol cel Mare, pentru ger- 
mani, un Napoleon I, pentru francezi, un Petru cel Mare, 
pentru ruşi etc., cu acea cumpănitoare adăugire că, vroind 
a pricepe desăvârşit gloria lui Ştefan cel Mare, pentru 
români, trebuie şi a cugeta şi a simţi despre el ca şi româ- 
nii, pe lângă caracterul lor cel naţional, care e blândeţea, 
dreptatea şi sensibilitatea, mai sunt şi religioşi, în sensul 
cum îl înțeleg ei. Ştefan deci cel Mare se numeşte, de 
români, pentru eroismul lui cel renumit, pentru amorul 
lui cel adevărat excepţional către patrie şi nație şi pentru 
virtuțile şi faptele lui cele creştineşti şi evlavioase, cel 
mare, bun şi sfânt, nefiind acest prenume „Sfânt” motivat 
încă şi prin aceea împrejurare că pietatea şi reverenţa 
românului pentru rugile şi parastasele, împlinite în sute 
de biserici şi prin 352 de ani, întru fericita memorie a 
acestui mare bărbat, Domnitor şi părinte al Moldovei, 
toate aceste au aşijderea un mare influenţă întru mai 
marea întemeiere a numirii lui Ştefan cel Mare sfânt. 


Pe lângă aceasta, e Ştefan cel Mare, chiar şi în 
împrejurările de astăzi ale Bucovinei, cel mai mare al ei 
binefăcător,; căci cine nu ştie că mai totala imobiliara ave- 
re privată a lui Ştefan cel Mare se află, astăzi, în Fondul 
religionar al majorităţii Bucovinei; pe când atâtea mănăs- 

tiri şi biserici, încă în binele Bucovinei şi astăzi există, şi 
tot clin propria avere a lui Ştefan cel Mare. 


Ne păru, deci, foarte bine, văzând, astăzi, comisia 
convocată de Dl Şenbach la Preacuvioşia Sa Dl Arhi- 
mandrit Artemon Bortnik, unde numitul domn comisar 
politic, în a cărui activitate la această întreprindere de 
mare însemnătate trebuie numai să ne simţim favorizați, 
mai aştern următoarele întrebări spre dezbatere şi răspun- 
dere: 


1). Ce să se facă, provizoriu, cu mormintele des- 
coperite ale Principilor şi Prinţeselor; iar mai cu seamă, 
cum să se lase mormântul lui Ştefan cel Mare, până la o 
hotărâre mai înaltă? 


2). Să se proiecteze înaltelor instanţe facerea unei 
cripte comune pentru toate relicvele aici aflate ale fami- 
liei lui Ştefan cel Mare. 


3). Să se proiecteze, pentru re-consacrarea şi re- 
aşezarea relicvelor lui Ştefan cel Mare şi ale familiei lui, 
în locul care se va ordona de înaltele instanţe, o celebraţie 
solemnă? Să se convoace, la aceea, întregul cler greco- 
oriental al Bucovinei? Să se invite şi alte notabilităţi ale 
naţiei române din Bucovina şi din celelalte a Țări 
Româneşti? Şi în ce mod să urmeze invitarea aceasta; 
prin circulare oficiale, în Principate, prin consulate sau 
prin jurnale publice, şi care să fie acele notabilități? 


4). Pe când să se proiecteze acea celebraţie solem- 


nă? 

Comisarul ecleziastic, Preacuvioşia Sa Dl Proto- 
singhel Blajevici răspunse, unanim cu numitul Domn 
Arhimandrit, la întrebarea l-ia: că mormintele toate să se 
lase aşa cum sunt, numai rămăşiţele acelea, scoase din 
morminte, să se pună în secrie noi şi binecuvântate, şi 
fiecare în mormântul său, fără însă de a se acoperi cu 
țărână. 


lar mormântul lui Ştefan cel Mare să se acopere 
întreg cu un văl mare de doliu şi, deasupra, să se pună 4 
candeliere de argint, ale mănăstirii, cu făclii mari şi o 
sfântă cruce, în mijloc, pe o Evanghelie. 


Răspunsul celorlalte întrebări se mai amână pe 
mai târziu, neintrând în competenţa ca să decidă asupra 
lor decât numai două-trei persoane. 


Timpul pe când să se proiecteze acea solemnitate, 


se proiectează provizoriu pe luna lui Mai, a viitorului an 
1857. 


După aceste toate, se subscrise protocolul privitor 
la operaţia aceasta mare şi însemnată, alăturându-i-se şi o 
scurtă istorie a vieţii şi faptelor lui Ştefan cel Mare, 
compusă de demnul patriot şi naționalist, Domnul Asesor 
şi protosinghel Blajevici, şi comisia pentru acum se 
încheie. 


S-a uitat încă a spune, la locul său, că, pentru ca 


se nu rămână cultul dumnezeiesc întrerupt, prin lucrările 
în biserica mănăstirii, cum şi prin aceea că biserica are să 

rămână încă, lung timp, închisă, până ce nu se va fini cu 
totul cauza aceasta, a dezgropării şi a re-îngropării lui 
Ştefan cel Mare şi a familiei lui, se pregăti şi se sfinţi, în 
curând, o capelă, anume zidită „pentru iarnă” în mănăs- 
tire; şi în acea capelă se continuă sfintele liturghii şi rugă- 
ciuni pentru gloriosul ctitor al acestei mănăstiri, lucea- 
fărul Moldovei şi al naţiei noastre, Ştefan cel Mare”. 


„Coroana lui Ştefan cel Mare s-a aflat în Putna” 


Abia defrişaseră austriecii tufărişul dintre ruinele 
vechii biserici a mănăstirii Putna, călugării folosind o 
bisericuţă de lemn din apropiere, ridicată de egumenul 
Iacob Putneanul (Putna de astăzi e o reconstituire pe te- 
meliile vechi, datorată arhitectului austriac Karol Adolf 
Romstorfer), când Alexandru Hurmuzachi, explodase de 
entuziasm naiv şi, năpustindu-se spre telegraf, vestea ga- 
zetelor româneşti din provinciile rătăcite prin trei imperii: 


„Depeşa telegrafică de cea mai mare importan- 
ţă, primită de-a dreptul. Dată în Cernăuţi, în 2 decembrie 
stil nou 1856, 7 ore după-amiaza. Sosită în Braşov, în 3 
decembrie stil nou, 9 ore şi 45 de minute înainte de 
prânz. 


55 Porumbescu, Iraclie, Desmormântarea Domnitorilor Moldovei, în 
Scrierile lui Iraclie Porumbescu, Cernăuţi, Editura lui Leonida 
Bodnărescu, 1898, pp. 47-61 

„Coroana lui Ștefan cel Mare s-a aflat în Put- 
na, mormântul lui şi al lui Bogdan şi altele se cunos- 
cură şi se deschiseră”. 


Alessandru Hurmuzachi”. 


(Sperăm că vom veni în stare a primi, cu altă oca- 
ziune, şi o descriere detaliată a odoarelor acestor nepreţu- 
ite, păstrate până acum, numai în amintirea istorică a na- 
ţiunii şi în sânul pământului)”. 


Speranţa „Gazetei Transilvaniei” avea să rămână 
în deşert, deşi relatări din Bucovina continuau să soseas- 
că, dar scrise de vechiul ei colaborator, Iraclie Porum- 
bescu (aş putea face caz de descoperirea ineditelor lui 
Iraclie Porumbescu, dar nu-i de mine un astfel de moft), 
tânărul preot bucovinean fiind, alături de Aron Pumnul şi 
de Dimitrie Dan, unul dintre puţinii abonaţi bucovineni la 
viguroasa publicaţie braşoveană. Tatăl lui Ciprian Po- 
rumbescu a şi semnat un capăt de relatare despre amără- 
ciunea de la Putna anului 1856, probând, astfel, că el a 
fost autorul textelor cu ştiri din Bucovina anilor 1854- 
1856 („te voi ruga să-mi spui: câte şire „din Bucovina” ai 
tipărit în organul Dumitale, de vreo trei ani, încoace” — 
scria în 22 iunie 1854). 


Alecu Hurmuzachi, fiind încă foarte tânăr, pe a- 
tunci (se născuse în 16 august 1823, la Cernauca), încă 
nu ştia că voievozii nu se înmormântau cu coroană, scep- 
tru, spadă şi pecete — care aparţineau Ţării şi se încredin- 
au urmaşului, dar nici nu-şi putea închipui că sfântul 


* Gazeta Transilvanie, nr. 92, 22 noiembrie 1856, p. 357 

mormânt al memoriei româneşti fusese temeinic prădat — 
la fel şi celelalte morminte ale familiei — de către călu- 
gării Putnei. Nici un însemn domnesc, nici un inel, nici 
măcar sicriul nu au scăpat de lăcomia călugărilor şi nici 
nu € sigur că osemintele aruncate, cu ţeasta înspre gru- 
maz, pe cele 13 sau 14 şine de fier ar aparţine lui Ştefan 
cel Mare. În epocă, nu s-a insistat, deşi Iraclie Porum- 
bescu atenţionase că „relicvele lui Ştefan cel Mare zac 
fără sicriu, numai pe 14 şine late de fier; poate, deci, că şi 
sicriul, dacă a fost acela de metal preţios, l-au luat. Căci 
ca Ştefan, suveranul acel vestit şi glorios, să fi fost adus, 
de la Suceava tocmai, fără sicriu, şi acela preţios, până la 
Putna, cam nu e probabil; cu atâta mai puţin, cu cât mau- 
soleul lui de marmoră şi foarte frumos lucrat, din această 
biserică, încă fu făcut, fiind el încă în viaţă: prin urmare, 
şi sicriul lui trebuie să fi fost în raport cu preţiosul 
mausoleu”. 


În plus, pe bare de metal erau înmormântați doar 
călugării, iar dintre voievozi, doar cei care s-au călugărit 
în ultima clipă, precum Alexandru Lăpuşneanu, dar nu şi 
Ştefan, care nu se călugărise şi care păşea chiar şi în 
moarte triumfal, după cum relatau cronicarii. Oare nu 
cumva, după furtul sicriului, vreun stareţ oarecare a cerut 
să-i fie aşezate nevrednicele oseminte, pe bare de metal, 
în somptuoasa gropniță de la Putna? Oare noi, cei care 
avem în sânge închinatul în faţa acelei marmore reci, nu 
o facem, de fapt, în fața nu ştim cui, în faţa unui 
săvârşitor de sacrilegiu împotriva spiritualității româ- 
neşti? Răspunsul poate fi dat acum, când testele ADN ale 
rămăşiţelor presupuse ca fiind ale lui Ştefan cel Mare pot 
fi comparate cu ADN-ul din rămăşiţele urmaşilor săi. Dar 

nu se vor face niciodată astfel de teste, pentru că noi, 
românii, niciodată nu am avut nevoie de adevăr, ci doar 
de mituri. Puțin ne pasă nouă de unde or fi aruncate ose- 
mintele celui mai sacru dintre noi, câtă vreme jefuitorii 
lui scot sufletul din noi şi se spală cu el pe picioare, câtă 
vreme basmele despre cuvioşia călugărească ne ţin loc de 
cultură şi de identitate națională. 


Mă opresc aici, deocamdată, cu comentariile mele 
(mai am mult de navigat prin vremuri), pentru a vă în- 
credinţa ştirile zilelor de extaz şi de agonie ale descoperi- 
rii mormântului lui Ştefan cel Mare. Nu şi al osemintelor 
lui (până şi protocolul încheiat atunci constată prădarea 
tuturor mormintelor voievodale de către călugări, dar nu 
insistă asupra sacrilegiului, pentru că ar fi fost vătămător 
politic). Iată, deci, relatările lui Iraclie Porumbescu, de la 
cumpăna lunilor noiembrie-decembrie 1856, când iarăşi 
ne-am scufundat în bezna vâscoasă a şmecheriilor religi- 
oase: 


29 noiembrie nou 1856. „Mă grăbesc, Domnule, 
să mă refer că, la noi, în Bucovina, sunt astăzi toţi ochii 
îndreptaţi spre mănăstirea Putna, unde e eternul repaos al 
pământeştilor rămăşiţe ale Eroului Moldovei şi Domni- 
torul ei cel mai glorios şi mai părintesc, Ştefan cel Mare. 
În acea mănăstire, adică, se descoperi, astăzi, mormântul 
acestui Domnitor, prin o comisiune politico-ecleziastică 
şi sanitară, cu scop ca osemintele marelui acestui bărbat 
să se aşeze într-o criptă aşa întocmită, ca orişicare doritor 
să-şi poată înfățişa reverenţa sa moaştele acestui „lucea- 
făr al Moldovei”, să poată face aceasta nemijlocit, ba 
chiar şi venerabilele lui oseminte să le vadă. Acest pro- 

iect e a prea cuviosului antiste şi arhimandrit al mănăstirii 
Putna, Domnul Artemon Bortnik; şi publicitatea nu poate 
scopului acestui proiect să nu-i aducă cele mai vii mulţu- 
miri. 


Eu vorbesc de acestea şi nu descriu, aici, ne- 
exprimabilele bucurii ce se manifestă numai, din auzit, de 
această întreprindere, care e orânduită din partea înaltului 
nostru guvern, pe temeiul acelei propuneri din partea 
numitului arhimandrit şi antiste Domnul Artemon Bort- 
nik, dar mâine îţi voi scrie, mai pe larg, toate; căci le voi 
afla, cu siguranţă: pentru acum, atâta-ţi mai adaog, că, pe 
lângă acel entuziasm, care, cum zisei, se manifestă pe 
alocuri, din cauza respectivei întreprinderi, recunoştinţa 
către înaltul nostru guvern, care e o mulţumire atât de 
eclatantă şi aceea a întregului element român, prin 
încuviințarea frumoasei propuneri a numitului archiman- 
drit concesă, numai puţin este mare şi sinceră. Scriu 
acestea, în apropierea Putnei, şi chiar trec pe dinaintea 
mea o mulțime de omeni pedeştri, călare şi cu care, pre- 
cum şi mai multe trăsuri elegante, care se grăbesc, după 
cum mi se spune, la Putna, tot cu acel scop cu care eu mă 
grăbesc, adică, pentru a vedea deshumarea rămăşiţelor 
marelui bărbat. Mâine, deci, mai multe”*?. 


% 


30 noiembrie nou 1856. „Astăzi, pe la 1l ore 
antemezinale, descoperiră, aici, mormântul Eroului Mol- 
dovei, Ştefan cel Mare, care mormânt se află în biserica 
mănăstirii de aici. Până astăzi, deshumară, mai întâi, pe 


*5 Gazeta Transilvanie, nr. 95, 3 decembrie 1856, pp. 369, 370 

Maria, fiica lui Ştefan cel Mare, care repauză de fată 
mare; după aceea, pe Maria, soţia lui Petru Rarea, al 
treilea pe Ştefan VII, numit „Crudul”, după aceea pe 
Bogdan IV, fiul lui Ştefan cel Mare şi pe fratele acestuia, 
Alexandru, care muri în vârstă de 14-15 ani. Aceste 
morminte erau toate în partea întâia a bisericii, numită 
pronaus; de aice, merseră în partea a doua, numită „po- 
menic“ sau naulă, şi acolea aflară pe ambele soţii ale lui 
Ştefan Marele, pe Maria adică, fiica lui Radu, Dom- 
nitorul Valahiei, a doua Doamnă a lui Ştefan, şi pe Maria, 
întâia Doamnă a lui Ştefan, fiica lui Simeon, imperatorul 
Rusiei, cu ambii ei prunci, Petru şi Bogdan, care amândoi 
se află într-un mormânt. Mormintele erau toate bine 
zidite şi boldite, şi moaştele unora zac pe pardoseala de 
piatră, în sicrie de lemn de frasin, dar acum până în 
țărână putrezit; iar ale altora, câte pe 13 şine de fier, fără 
sicrie. 


Din moaşte şi veşminte se află numai prea puţine 
rămăşiţe; iară Alexandru, fiul lui Ştefan cel Mare, e încă 
mai întreg. În fine, se descoperi mormântul lui Ştefan, 
țelul cercării şi al încordării celei mai mari. Aceasta urma 
sub sunarea tuturor clopotelor mănăstireşti şi la asistarea 
întregului sobor călugăresc din această mănăstire, cu 
lumini în mâini, şi a unui numeros popor. 


Mormântul lui Ştefan e din piatră cioplită, înce- 
pând la 4 picioare sub pământ, şi acoperit cu o lespede 
colosală de piatră, aşijderea cioplită: opt români aleşi 
abia o ridicară. Din pământeştile rămăşiţe ale lui Stefan 
cel Mare, se găsiră o mare parte din mantaua domnească 
şi unele oase, care toate nu zăceau în vreun sicriu, ci, 

aşijderea, pe 13 şine de fier, sub care era încă un spaţiu 
deşert ca de 2 picioare. Curiozitatea cea mai mare e, însă, 
că capul — osul numai — e întors dinspre corp, cu vârful 
lui spre gât (grumaz), lucru care dă dovadă că mormântul 
acesta e căutat de mai de mult; pentru că nici coroana, 
nici alte însemne preţioase nu mai sunt, ba şi lespedea 
cea mare, cu care era acoperit mormântul, e la un cot 
ciuntită şi, cum se vede, cu violenţă. Despre aceasta, însă, 
cum şi despre cele până acum aflate în celelalte mormin- 
te, voi scrie mai târziu, din fântână tot oficioasă / Porum- 


bescu”s€. 


20 Noembrie vechi 1856. „Întristarea şi nedume- 
rirea, aflând relicvele lui Ştefan cel Mare fără nici o in- 
signă de Domnitor în mormânt, ba şi capul (o parte de 
căpăţână) întors din poziţia lui cea firească, fură, cum am 
zis în ultima mea epistolă, foarte mari. Acest eveniment 
neaşteptat motivă comisiunea să cerceteze uricele şi 
cărţile toate din archiva mănăstirii, de nu cumva s-ar afla 
întrînsele vreo indicație că mormântul lui Ştefan cel Mare 
a fost, după moartea gloriosului acestui Domnitor, spoliat 
de oarecine. Şi iată că, după o amănunţită căutare, se şi 
găsi o epistolă a mitropolitului Moldovei Iacov, din anul 
1757, şi ilustra tot arcanul! Acea epistolă e adresată, de 
către numitul mitropolit, către egumenul de atunci al 
mănăstirii Putna, şi din ea se vede clar că „unu mormânt 
din pomelnicul bisericii“ mănăstirii Putna a fost, cum 
seamănă, din porunca acelui mitropolit cercat, şi preţioa- 
sele „de pe mortul“ din acel mormânt luate; căci un pasaj 
din acea epistolă sună aşa: „toate petricelele ce s-au aflat, 
şi inelele, şi serjele, şi boldurile, şi altele ce s-au aflat pe 


** Gazeta Transilvaniei, nr. 96, 6 decembrie 1856, p. 373 

mortul acela, să le pecetluieşti la un loc şi prin acela cui 
om da credinţă să ni le trimeţi”. 


Din continuarea epistolei acesteia, se mai vede că 
numitul mitropolit a avut de scop ca, din aceste preţioase, 
să facă coroane Maicii Domnului şi Mântuitorului Chris- 
tos, de pe o icoană făcătoare de minuni din acea biserică 
şi mănăstire, care icoană e şi astăzi, şi, după cum se ştie, 
de acel mitropolit învelită toată în argint masiv şi împo- 
dobită frumos. Acel mitropolit reînnoi şi întreaga mănăs- 
tire, şi aceea cu speze foarte însemnate; înseamnă, deci, 
spre apărarea lui de oareşicare suspiciune nefavorabilă, 
că el întru întreprinderea aceea fu să se ajute mult şi cu 
preţioasele luate din mormântul lui Ştefan cel Mare. 


Relicvele lui Ştefan cel Mare zac fără sicriu, nu- 
mai pe 14 şine late de fier; poate, deci, că şi sicriul, dacă 
a fost acela de metal preţios, l-au luat. Căci ca Ştefan, 
suveranul acel vestit şi glorios, să fi fost adus, de la 
Suceava tocmai, fără sicriu, şi acela preţios, până la Put- 
na, cam nu e probabil; cu atâta mai puţin, cu cât mau- 
soleul lui de marmoră şi foarte frumos lucrat, din această 
biserică, încă fu făcut, fiind el încă în viaţă: prin urmare, 
şi sicriul lui trebuie să fi fost în raport cu preţiosul 
mausoleu. În privinţa aceasta, însă, aşteptăm desluşiri din 
Moldova, de se ştie, adică, acolo, că se îndătina, de mult, 
a se îngropa Domnitorii şi fără sicrie: pentru că Cantemir, 
în descrierea consacrării Domnitorilor, zice: „şi mitropo- 
litul arunca întâi țărâna pe sicriul cufundatului Domnitor 
repausat în groapă”. 

Comisiunea făcu, asupra întregii acestei operaţi- 
uni un protocol cuprinzător, alătură acestuia şi o scurtă 
istorie a lui Ştefan cel Mare, compusă de comisarul spiri- 
tual Domnul Blajevici, cum şi desenele tuturor efectelor 
preţioase şi a relicvelor lui Ştefan cel Mare, şi-l trimise, 
astăzi, la prezidiul politic al Bucovinei, cu o propunere ca 
reconsacrarea relicvelor lui Ştefan cel Mare şi ale fami- 
liei lui, aici deshumate, să urmeze în luna lui mai (1857 — 
n. n.), cu o solemnitate demnă de faptele eroului, la care 
credem că se vor invita mai multe notabilități din mai 
multe locuri cunoscute. În ce loc şi cum să se reaşeze 
relicvele Eroului Ştefan cel Mare se va hotărî mai târziu, 
despre care noi, la timpul său nu vom pregeta a vă face 
cunoscut”. 


Există realităţi, în istoria românilor, pe care logica 
înnăscută a minţilor omeneşti refuză să le creadă. Una 
dintre aceste monstruozități incredibile este prădarea mo- 
numentelor voievodale de la Putna. Nu de către tătari, 
turci, cazaci, ci de către călugării care huzureau pe seama 
întinselor moşii, cu care-i înzestraseră voievozii cu me- 
moria de ei întinată. Călătoriţi în timp, priviţi mormântul 
pângărit al lui Ştefan cel Mare, în care fuseseră puse pe 
bare de oţel osemintele unui călugăr, şi dacă nici în sufle- 
te nu-i mai aflaţi păşirile, atunci nu mai e nimic de pier- 
dut. 


* Gazeta Transilvanie, nr. 97, 10 decembrie 1856, pp. 377, 378 

act prea momentuos, nu putem să nu rezicem recunoştinţa cea vie 
cătră înaltul nostru Guvern, pentru orânduirea urmândei întreprin- 
deri în acea mănăstire, în care noi toţi trebue să cunoaştem că Gu- 
vernul nostru voeşte s& dee o vie dovadă a simpatiei sale în faţa 
simțului nostru naţional. 

Asti încuviinţare au urmat după propunerea egumenului mă- 
năstirei de Putna, prea demnul și stimabilul Archimandrit Artemon 
Bortnic, ca mormântul eroului Moldovei Stefan cel Mare, carele 
se află în biserica acestei mănăstiri, se se descopere şi rămăşiţele 
acelui mare Domnitor, să se așede într'o criptă așa construită ca 
pelegrinarii (cercetătorii) cei din toate laturile Moldovei ce se adună 
la acel mormânt a eroului nemuritor, nu numai mauzoleul din afară 
s6-l vadă ci chiar secriul şi reliquiile sale cele venerabile. 


Încuviinţând deci Guvernul ţării noastre proiectul, a Precuvio- 
sului Egumen, au trimes ieri 11 (23) Noemvrie la acea mănăstire o 
comisie, compusă din concepistul guvernial D. Şenbach, un comisar 
technic inginerul direcţional D. Rel şi un comisar sanitar medicul 
cercurial D. Şimonovici, ear din partea clerului și ul consistorului, 
DD. Consilier consistorial şi protosinghel “Teoctist Blajevici, astă 
comisie începu adi la 7 oare dimineaţă lucrările sale a căutărei mor- 
mentului lui Stefan cel Mare, carele, după cum să presupune, 
nu e acolo unde-i aședat Mauzoleul lui cel de marmoră, ce în alt 
loc mai în mijlocul bisericei. 

Spre ucest scop, precum și în interesul istoriei și a activității, 
de care Guvernul nostru suprem, mult se îngrijește, se ordină desco- 
perirea tuturor membrilor familiei lui Stefan cel Mare, care vu- 
mai singură este în năuntrul bisericei mănăstirei Putna, îngropată. 
Prin urmare, descoperirea se începu în sensul acestei orânduele, dis- 
humând mai întâiu mormintele, din partea cea întâiu de la uşa 
bisericei. 

Spre meudă-noapte, în care, după înscripțiile monumentelor, se 
află înmormântați Bogdan al VI. VV. (mort 1517 19 Aprilie) fiul 
lui Stefan cel Mare, Maria, Princesa fiica lui Stefan cel Mare, 
Stefan al VII. VV. (1527) numit tinărul Crudul, nepot a lui Ste- 
fan cel Mare și fiu a lui Bogdan VI. şi Maria Doamnu, soția lui 
Petru Rareş VV. 

La cea întâi săpare se dădu astădi pe la 10 oare de mormân- 
tul Mariei, Princesei fiicei lui Stefan cel Mare, care precum se ştie 
muri fată mare la 15185. Mormântul s& află bine zidit din cărămidă 
şi boltit. Îndatii după scoaterea unei cărămidi din bolta mormântului. 

medicul cercâ cvalitatea aerului din năuntru, şi aflându-se necorupt, 
operaţia să înaintă.  Curiositatea fu mare a vedea rămășițele glori- 
oasei familii domnitoare a Moldovei, ce mai bine de 300 ani zace 
astrucată. 

De faţă la astă cercetare fu pre lângă comisia c. r. sus însem- 
nată, pretorul cercurial D. Pitei, Archimandritul mănăstirei D. Arte- 
mon Bortnic, întreaga congregaţie (sobor) a mănăstirei Putna, câţi-va 
preoţi de mir, seriitorul acestei relaţii, şi mare număr de popor. Lu- 
crarea se începu prin 0 panachidă pentru toţi ctitorii mănăstirei, cu 
tămăere şi tragerea clopotelor. 

În mormântul descoperit, se vidură iai întâi rămăşiţele unei 
racle de lemn acum foarte petrificat. Se orendui deci doi monachi 
cuvioși spre a cercă între remăşiţele secriului, carele, precum se vădu 
tu durat numai dintr'un trunchiu scăfat și rotund, acolo se aflară mai 
întâi bucăţi de vestminte de stotă foarte preţioase, catifea mohorită 
cusută cu flori mari de fir de aur; mai încolo patru osăşoare din 
degetele mânelor, patru dinţi sănătoși, un fel de acoperement de cap: 
din stofă ca acea a vestmântului, numai cu margini foarte trumos 
cusute cu fir de aur și şepte bumbi de metal, unii au avut petre: 
prețioase ear” ama erau deșertaţi, lucraţi ă jour transparent, cu ara- 
hesce foarte maestroase și în forma zurgălăilor de mărimea mai a 
nucilor. Aceștia samenă a fi fost ca acel ornament, care atârnă pe 
de amândo& părţile a feţei de la frunte în jos, cum de esemplu se 
ved pe portretul princeszi Maria de Losonţ litografat în Calendarul 
pentru Români lin anul 1854. Alta nu se mai găsi afară de pul- 
here din corpul reposatei. 

Astădi după ameadă-di, se descoperi mormântul aflat în veci- 
nătatea celui dintâiu și carile samenă“$ă fie a Doamnei Maria soţia 
lui Petru Rareș, reposată la anul 1529 (?) acele formalităţi sanitare: 
şi technice, se observară și aice ca la mormântul întâiu, numai bolta 
mormentului se vedu în fund picată şi pentru că pardosala cea fru- 
mvasă și de peatră a bisericei nu era şi ea în locul acela adâncată, 
apoi se vede că nătuirea boltei mormântului urmâ mai de mult îna- 
inte de a se pardosi biserica din nou în anul 1772. 

Abia amu sara s6 putu curăţi năruitura din mormânt, cercarea 
deci acelora ce sar fi aflând în fundul mormântului carele așișderea 
e zidit de curăimidă, sau amânat pe mâne. SE cuvine încă aice u 
mai aminti, ci cele aflate în mormentul întâiu, se puse toate îm- 
pron cu toată ţerina din corp şi din sicriu întrun vas curat şi 
“limit, carele acoperindu=se, Sau pastrat în mai afundul bisericei cu 
von mut mure luare cuminte şi evlavie, 

Marţi în 13 Noemvre des-dimineaţă, urmă cercarea mormân- 
talui descoperit eri seara, și aceasta iar prin doi monachi cuvioși. 
Mai întâiu se găsiră remăşițele unui sicriu de lemn de frasin din 
scânduri neted lucrat, iar” nu precum acel dintâiu din un singur 
trunchiu. Intre ţerina, parte din sicriu parte din dispoerile pământești 
ale corpului aice în mormânt carele cum s'au dis, să fie a Doamnei 
Maria soţia lui Petru Rareș, carele, după cum arată inscripţia însuși 
au înfrumseţat mormântul soţiei sale cu monumentul din biserică în 
forma unei capele, ca şi cel din cea parte a marginei bisericei, de pe 
mormântul lui Bogdan VV., aice se găsi mai întâiu un capăt de 
horbot, tot de ţăsătură foarte frumoasă de fir de aur și cu privazuri, 
franze, de-asemene de fir de aur. Acest horbot e larg ca de o 
palmă şi jumătate, dar de ce color au fost mijlocul lui nu se mai 
cunoaşte afară de stofa, care fu curată mătasă. Pre lângă aceste se 
mai găsiră bucăţi de „vestminte de stofă înavuțită, având câmpul 
de fir de aur şi flori mari de catifea vişinie, acoperementul capului 
tot de asemene stofă şi pe frunte și împregiurul capului orisontal, 
cum s'au dis, în giurul marginei conciului o fașă cusută cu fir de 
aur arabesce, ear” pe frunte la mijloc o cruciuliță tot de aur, şi două 
inele de aur cum se pare de pe degetul cel mic a mânei. Din ose- 
minte nu se mai găsi alta nimică, decât falca stângă de desubt şi un 
os din piciorul. drept fluerul inferior. Aice se vede de-a stânga ace- 
lui mormânt o altă boltă de mormânt cum samână a lui Ștefăniță 
VII VV., la a căruia discoperire chiar amu se pășşește. 

Dimineaţa în 14 Noemvrie se începu lucrarea mai departe, şi 
mai ales în privinţa tecnică cu o luare aminte foarte mare, ca nu 
cumva se cadă cărămizi sau tencueala, preste reliquiile din mormânt. 
Însă aice ce se vădu? Puţine remășițe de un corp, vr'o câteva păr- 
țişoare de vestminte tot de stofă prețioasă şi tot cu flori de fir de 
aur ţesute şi de argint vărstate și fără sicriu, ce numai întins pe Il 
chingi (lănci) de fer sub care era mai afund încă un spațiu deşert ca, 
de două palme. Din cercările mai de aproape ca la mormintele din- 
tâiu au vederat că vesmântul aice depus era o mantie asemenată cu 
acea de monach (?) dar” foarte prețioasă, având în părţile peptului un 
fel de shimă (paraman) în forma unei cruci lungăreţe —|- toată ţesă- 
tara cu fir de aur, având pe la toate capetele sale canafuri late de 
fir de argint. Pe cap samănă a fi avut o coroană, dar aceasta nu 
de metal ci numai de stofă prețioasă, coroana dic, samenă să fi fost, 
căci cornuri trimuchite se găsiră la locul capului, din osul titvei nu- 
mai o parte de frunte în jos, ear” din celelalte o falcă și un fluer 
de picior. 

Lipsa unui sicriu aruncă pe toţi în nedumerire, oare fi-va asta 
lipsa cunoştinței noastre archeologice, că nu puturim deslega enizma 
acestue de nu e efectul a vre unei alte împregiurări ...? Drept aceea, 
aceste remăşițe de asemene se puseră întrun osebit vas curat şi bine- 
cuvântat după ritul religiei noastre. 

S& cuvine a observa că la fie-care mormânt se făcu câte un 
protocol foarte cuprindător şi acurat după păşirea lucrărei şi succe- 
siva aflare a tuturor rămășițelor din mormânt. De aice, fiind-că mai 
departe de păretele bisericei nu mai erau semne de vre-un mormânt, 
se merseră la mormântul lui Bogdan reposat la 1517, care în pri- 
vinţa. structurei din afară asemena cu celelalte. In năuntrul mormân- 
tului, carele ca și toate până amu, era 4'/, palme adânc sub pământ 
şi chiar groapa zidită în adâncime de 41/, palme, aice așijderea, se 
aflară puţine rămășițe din oseminte, şi o parte însemnabilă de coronă 
de stofă prețioasă şi cornurile cu privazuri lucrate din fir gros de 
aur, și marginile mai toate a unei mantii domnești, carea și asta fu 
de stofă prețioasă de mătasă și după cum samănă de colorul vișiniu, 
Pe lângă aceste, se mai aflară şepte arabesce de aur masiv, fie-care 
la un capăt mai îngust şi la altul mai larg, în forma unei jumătăţi 


de pară, de-alungul tăete și în șepte muchi lucrată (eptagon) având . 


pe la margini multe borticele, ce samă&nă st fi servit a fi prinse cu 
o sirmă sau veriguță fină de aur să se fi ţinut una de alta, au că 
prin borticele ar fi fost cusute acele arabesce de marginile mantiei 
spre a fi de încheitoare numai închipuită. Gulerul mantiei, larg ca 
de 3 palmace şi primbul de sus şi până jos pe dinainte fu o ţesă- 
tură masivă de fir de aur și cu foarte mare artă lucrată. Suprave- 
„nind amu sara, conteni cercarea mai departe. 

In 15 Noemvrie dimineaţă, se reîncepu cercarea mormântului 
lui Bogdan IV, unde se găsiră trei ihele toate de aur, unul o verigă 
cu margini gravate altul cu o mică piatră prețioasă de topas netăiată, 
şi ul treilea cu piatră de carniol şi în care se vede lămurit săpat un 
hour întreg, aceste, între toate obiectele până acum aflate se crede a 
fi cel mai de preţ în privinţa eraldică (a stemei) a ţerei Moldovei. 

Despre valoarea reală a tuturor lucrurilor aflate, se va împăr- 
tişi mai în urmă şi care se vor descrie cu preeisitate, căci, amu toată 
luarea zuminte să ţintesce asupra vorbei că se mai află un mormânt 
lu picioarele acelui a lui Bogdan, despre carele nimică se ştiuse și 


pro curele nu însemna nici o inscripție. 
Int morment mu o boltit ci numai acoperit cu doud lespedi de 
pentr. în mijlocul seu se vol nişte romăşiţuri pimentești, cn 


sumonă dle un june, ca de DAI uni, avon pe cap o cuciuli de 

catifea mohorită şi marginile în giur o garnitură de felbă neagră, 
aceasta samănă foarte mult cu o căciulă cozacă rosiană. 'Trupul au 
fost îmbrăcat în un fel de spenţer cu bumbușori de metal foarte deși, 
de la grumadi până la brâu. Comisia se înţelese unanim, că în 
acel mormânt să nu se cerce nici de cum mai de amănuntul, și nici 
să urnească rămăşiţe de trupul aflătorului în el, până ce nu să va 
întreba despre aceasta anume guvernul ce are a se face în privința 
carele după cum unora se părea, ar fi a lui Alexandru, fiiul întâiu 
acestui mormânt, născut a lui Stefan cel Mare, din Maria, întâia 
Doamnă, fiica Imperatorul (Ţarul) Moscvei, Simeon (?) De aceea 
poate că figura era îmbrăcată în vestminte rusești. 

Drept aceea, mormântul se acoperi cu lespedile sale şi se păși 
în partea de a doua a bisericei, amintitor (pomelnic) sau Naos unde 
să fie înmormântat însuşi Stefan cel Mare cu întâia și a doua 
Doamnă şi cu ambii săi fii Petru şi Bogdan. Amu spori ancsietatea 
şi curiositatea, despre cele ce aveau a se descoperi aice, unde e pro- 
pria ţintire acestei interesante întreprinderi. 

Sfinţia Sa D. comisar spiritual, ordonă pentru începerea lucrului 
în astă parte a bisericei o nouă panachidă cu tragerea, tuturor clopo- 
telor. Opinia unora au fost a începe îndată din partea dreaptă a amin- 
titorului unde se presupune să fie înmormântat însuși eroul nostru, ear” 
comisarul technic hotări, că altfel nu se poate începe decât din mijlocul 
părței acestei biserice unde e o lespede mare și rotundă de marmoră, 
la aceasta deci și rămase, în mijloc nu se află încă nimică afară de 
două lespedi mari într'un afund de 3:/, palme, și așa nu spre dreapta, 
unde e mauzoleul lui Stefan, ce spre stânga se înaintă separat, 
aice îndată se dede de o boltă de morment mare. 

Se cuvine a se intercala (adăogi) aice, deși cam târdiu, că toate 
“ monumentele până amu şi de pe amu din biserica aceasta, sunt așe- 
date pe sub murii (păreţii) bisericei din năuntru, dar” insele mor- 
minte, dupre cum dice o tradiţie întemeeată din astă mănăstire sunt 
mai pe aproape de mijlocul bisericei, însă ca mormintele să nu ză- 
hăească, s'au pus aceste mai târdiu pe delaturile bisericei. 

Mormântul acesta, după cum samănă, îi pentru apropiimea cea 
mai mare de locul mormântului lui Stefan a Marii Doamne, a 
doua a sa soție și fiica lui Radu VV. din 'Ţeara Românească. 

Mai întâiu de a destruca bolta mormântului, comisia hotări a 
se depărta tot arinișul din astă parte a bisericei într'o adâncime până 
unde numai de cât ar trebui să se vadă toate mormintele, câte s'ar 
fi aflând pe astă lature a bisericei. 

Până acum se vădură două bolte de mormânt tot în stânga de 
la mijlocul amintitorului. Continuarea cercetării întreruptă de însă&- 
rare, s'au reînceput dimineaţa în 17, 

In lature deci aceasta a doua, a bisericei, se descoperiră până 
acum 3 morminte, și se hotări, ca boltele lor să nu se strice, până 
ce nu vor fi toate aflate; şi anume, până “ce nu se va da de mor- 
mântul lui Stefan cel Mare. Aceste însă nu dau vre-un semn 
de o estraordinaritate decât toate mormintele până acum descoperite şi 
se presupune, cum s'au dis, că ele sunt cele a Mariei Doamne întâi 
a lui Stefan, fiicei lui Radu VV., din Valahiea; Mariei Doamne 
a doua a lui Stefan, fiicei sau cum se presupune, dar” cu nedrep- 
tul, surorei lui Simeon Impăratului Mosevei, şi a lui Petru și Bogdan, 
mici încă muriţilor copii a lui Stefan, acești de pe urmă, samănă să 
zacă într'un mormânt; căci, din aceste trei e unul scurt și așa de 
larg, încât pentru un trup, nu samănă să fie făcut. 

In aceste morminte se văd toate în partea despre răsărit câte 
o bortă neregulată carea nu putu fi nici de cum aşa anume lăsate 
la boltirea mormintelor, ci samănă, că numai mai târdiu se sparseră 
cu putere, ca să se poată vedea în mormânt. Prin aceste borţi se 
slobodiră fănare lucitoare în morminte, şi se vădu; că resturile de 
trupuri aflătoare în aceste morminte, corespund la presupunerea de 
mai sus. Despre aceasta însă mai târdiu, şi mai cu de-amăruntul. 

Se păşește deci spre partea dreaptă de mijlocul bisericei, la lo- 
cul unde e mauzoleul lui Stefan cel Mare. Incordăciunea e mare şi 
se esprimă în faţa tuturor asistenţilor. Nu se aude altă vorbă, decât: 
»ah acum vine, vine hotăritorul și principalul moment: oare cum 
vom afla pe Stefan cel Mare?« 

lată, că şi dau de un corp a uneipetre ciuntite netedă, groasă 
şi cam samănă a fi mare. Piatra se de descopere mai departe, căci, 
lucrătorii chiar și din a lor propriu strămur, își îndoesc silința săpă- 
rii și a scoaterei ţerinei de pe lângă peatră. 

Acesta trebue să fie! Peatră e în adevăr o lespede mare ca de 
şepte palme, groasă ca de 10 palmace, şi largă ca de 31/, palme 
şi lucrată din daltă. O asemene lespede nu vădurăm până acum la 
nici un mormânt ! Lespedea se descopere cu totul; şi se vede, că ea 
e aşișderereu în adevăr, acoperemântul unui mormânt, zidit din peatră 
albă cioplită. 

Nu e mai mult îndoeală, acesta e locul repaosului remăşiţelor, 
ucolui mare bărbat şi domnitor, de care odinioară tremurau şepte 
puteri. dinpregiurul Moldovei ! şi a cărui oseminte venerate, acum trei 
sute cinci-deci şi doi de ani după moartea lui se ext, cea Hi so 

aşede într'o mai corăspundătoare criptă cu numele lui și cu venera- 
rarea lor de astădi trei ţări întregi. 

Pe împregiur şi fără de a mai atinge mai departe SR 3 
acesta, se fac cercări, de nu mai este vre-un mormânt. Sferdelile de 
fer, întrebuințate spre acest scop ajung pe sub mauzoleul lui Stefan 
cel Mare, carele e în dreapta mormântului din causa ce o îndusem 
mai sus, până în păretele bisericei și într'o adâncime așa de mare, în- 
cât mai dedesubt, nu se mai poate să fie un mormânt; cu un cuvânt, 
toate mijloacele se întrebuințează, care sunt indicate, spre a se convinge, 
că nu mai e un mormânt, sub sau lângă mauzoleu, afară de acesta. 


Aice ajunse încordăciunea tuturora la cel mai mare grad, și | 


tăcerea, ce o urmă un minut, fu atât de adâncă și universală, încât 
audiau, cum bate inima în fie-care pept; şi cum clipala aceasta, fu 
întru adevăr sacră! Comisarul politic făcu acum întrebarea la cel 
eclesiastic și consistorial, de poate-se, să se ridice acum chiar şi les- 
pedea. de pe mormânt. Acesta însă respunse că nu, până-ce nu se 
“va face un ceremonial bisericesc. 

Se chiemă deci întregul sobor mănăstiresc, Archimandritul, iero- 
monachii şi diaconii, se îmbrăcară toţi în ornate preţioase şi vechi 
vestminte, date încă de însuși Stefan cel Mare acestei mănăstiri, și 
luând toţi în mâni făclii, iar” diaconii cu cadelniţi încungiurară mor- 
mentul și după-ce se cădi mormântul, de diaconi în crucişi, eschiemă 
archimandritul cu glas mare: »Domnului s6 ne rugăm! sobo- 
rul respunde » Doamne milueşte !« şi într'această clipeală se coboriră 
opt Români puternici în adencime, unde era mormântul, și deși cu 
greutate, însă de-odată rădicară manina lespede de pe mormânt. 


d d i 70 N PA e at 1 Da d mă mă E a de d a 0 9 a A îm E 


Opreşte-te aice nemernică peană, şi fă fă loc, o naţiune întreagă 
se simțească în acest moment sacru și măestos, căci, a pute încumăta, 
tu să-l deserii, ar fi o neertabilă profanare a cugetului acestuia! 

Moldovă, Moldovă, veche şi noă, iată eroul t&u, iată părintele 
tău, iată creatorul cununei gloriei şi al fericirei tale.., dar” oare de 
ce "i faţa înturnată din posiţia ei cea naturală!! nu cumva 
eşti tu pentru aceasta de vină!? 

Nu se vădu acuma să fără de lacrimi şi chiar şi pe cei de 
alt neam, cari se aflară de față la acest minut grandios și istoric, îi 
văduşi cu adevărat urniţi şi cutremurați în cea mai adencă adâncime 
a inimei lor! Măreaţa şi lunga nedumerire întrerupse abia! »vecinicu 

pomenire !« întonată acum de întregul sobor călugăresc în acompaniarea 
tuturor clopotelor mănăstirei, care aceste însă efectuară o comună 
lăcrămare și plângere în tot cuprinsul cuvântului, și sfințenia momen- 
tului ajunse la cel mai înalt grad. 

In ist moment măreț de te uitai spre sfintele icoane ale cata- 
pitesmei, de te uitai spre boltele bisericei, par'că toate erau înlăcră- 
mate; eară icoana, portretul aceluia, ce aice se descoperi, păru că se 
schimbă, și-şi ia o ființă măiestoasă şi vie. 

Un spirit de reverință şi de pietate se lăţi preste totul; eară, 
cel ce era Român simți şi un dor foarte şi adânc de întristare, 

In mormântul celui mai iubit şi mai venerabil al Românilor 
Moldoveni se vedeau numai partea cea mai mare a capului, şi 
aceasta întoarsă cu partea despre grumaz, spre apus şi sub 
mantea domnească, încă unele oase, cu un oareşi-care sicriu; ce 
pe 13 şine late de fer seau lănci. — Mirarea fu foarte estraordinară. 

Prepusul, cum că mormântul lui Stefan cel Mare fu acum 
cercat, reliquiile sale atinse şi oare-şi-care preţioase de pe dânsele 
luate, se esprimă îndată de toţi membrii comisii, și se hotări să se 
caute în archiva mănăstirei, de nu se află unde-va vr'o însemnare 
despre urmarea respectivă. 

Ce să vedi! între hărtiile vechi se găsi o epistolă originală a 
Mitropolitului Iacov din anul 7265 (1757). Cătră Egumenul de 
atunci al mănăstirii Putna, din care epistolă se cunoaşte cam cu în- 
credinţare că prepusul de mai sus e întemeiat. 

Se ştie, că sub acel Mitropolit al Moldovei se restaură mănă- 
stirea Putna cu totul, şi că acea restaurare costă numai bani gata 
10,000 de f.; o sumă, care pe atunci pentru un Mitropolit fu foarte 
însemnătoare. a 

Acea epistolă sună între altele din cuvânt în cuvânt așa: 


»Cuvioase Egumene a Putnei, Kir Venedict!... 

Pentru D-lui Ispraynicul de Suceava, că au venit la mănăstire 
şi au desgropat mortul acela, unde au fost prepusul, și n'au găsit 
alta nemică, afară de acele ce ne arată molitfa ca Dionisie în răva- 
şul său: bine au făcut de au venit şi n'avem nici o părere de rău; 
de vreme că au eşit monastirea, de prepusul ce era; și molitvei sale 
Dionisie, răspuns pe carte nu i-am mai făcut, însă vei spune molit- 
lei sale din guri, cii am înțăles toate, cfite miau scris; și toate pe- 


tricelele cele ce sau aflat şi inelele, şi săzjele şi boldurile, şi ul- 
tele ce Sau ullat, toute să le pecetlueşti lu un loc. Și si pui 
pe Rufuil nrgintariul, ca sii în moâsură de pe coroană, ce caste lu 

Maica Precista cea făcătoare de minuni *) şi de pe coroana Mân- 
tuitoriului Hs. ce este tot întru aceeaşi icoană, pe o hărtie, cât îi 
coroana de mare, şi fără flori, numai mărimea, lor; și atât petricelele 
şi inelele, cât şi măsurile coroanelor cui om da credință, să ne trime- 
teţi. Insă să canţi împreună cu părinţii soborului, că este o pungă 
cu mărgăritare, pecetluită cu pecetea noastră, și să o deschideţi, și 
să luaţi dinti'însa 500 fire de mărgăritare, care să fiă tot de un fel 
şi de o potrivă **) și mai sănt, nu știu 2 seau 300 fire mărgăritare 
ca nohotul ce au căzut de pe aer, și să ne trimeteţi mărgăritariul tot 
odată, atât cele 500 fire, cât şi cele ca nohotul, din preună cu lu- 
crurile ce s'au aflat pe mort: că am socotit să facem coroanu Maicei 
Precistei şi Domnului Hs. altă făptură mai iscusită şi mai frumoasă, 
şi s& o împodobim cu petrele cele şi cu mărgăritarec ***). 

De aice mai departe trătează epistola despre alte interese ale 
mănăstirei. 

Să poate înţelege care impresie căşună aflarea epistolei acesteia; 
căci se poate crede, că odoarele de la, reliquiile lui Stefan cel 
Mare, nu se înstrăinasă în scopuri profane, ci tot pentru susţinerea, 
şi împodobirea acelei mănăstiri, care o înălţă acel Domnitoriu după 
cea mai glorioasă a lui biruinţă, şi care o şi aleasă el de locul eter- 
nului său repaos. 

Restaurarea acestei mănăstiri, urmă în timpul acela, când nu 
mult după aceea s'au făcut și luarea Bucovinei cătră Austria, și de 
s'ar fi aflat mănăstirea aceasta în starea, în care ea fu înaintea res- 
taurărei ei, cine ştie de ar fi mai remas ea în privilegiul sustărei ei de 
acum, şi de nu ar fi împărţit soarta cu celelalte mănăstiri suspendate 

Această epistolă deci, să luă îndată de comisie în protocol, și 
acoperindu-se mormântul cu acea lespede înapoi, se închie pentru 
acum toată această operaţie, şi se păși la râspunderea următoarelor 
întrebări, date comisiei de comisariul politie D. Şenbach: 

1. Sunt acele 4 morminte din medul-noptarul întru adevăr a 
celor persoane, care sunt însemnate pe petrile monumentelor, și cine 
poate să fie mortul din mormântul al 5-le ? 

| Aice trebue să mă coreg, căci am dis în epistola mea de mai 
alaltă-eri, că Alexandru fiiul lui Stefan cel Mare, au fost născut 
cu întâia Doamnă, ce nu e drept, căci el fu născut cu a dona 
Doamnă ; şi acesta Alexandru se presupune, că e în mormântul acesta 
al 5-le, cum urmă și răspunsul pe această întrebare, din partea D- 
| 3) 0 icoană, ce se află şi acum aice, în biserica mănăstirei, foarte veche adusă 
de la Țarigral de Stefan cel Mare şi care e astă-ji îmbracată toata cu argint, 


*) Au fost deci de unde alege. (Nota ret.) 
***) Coroanelo sunt astazi fara de miurgăritare și ir dle potre sem, 

Archimandrit Bortnik și a Protosinghelului Blajevici, comisariului 
eclesiastic la aceasta operaţie. 

Ceealaltă parte a întrebărei acesteia, se respunse așijderea, 
afirmativ. 

2. Este Stefan cel Mare aice îngropat: și care documente 
mărturisesc aceasta ? Este mormântul cel aflat în vamintitorule a lui 
Stefan cel Mare, şi de ce? Și de se poate conchide din rămă- 
şiţele aflate în acel mormânt, că ele-s ale lui Stefan cel Mare, 
și de ce lipsesc toate insigniile Domnești, de-oară că la Bogdan VV. 
se aflară părţi din coroană ? 

Răspunsul, cum urmă, se poate înţelege din cele până acum 
dise: Stefan cel Mare e adecă aice îngropat, aceasta, spune is- 
toria Țărei și uricele mănăstirești. Şi cum că a lui oseminte sunt 
acele din mormântul de lângă mauzoleul său, aceasta confirmează, 
l-iu lungimea mormântului, care e conformă cu statura fisică a lui 
Stetan cel Mare carele, după cum se ştie au fost scurtă, al 2-le 
escepţionala sirguință şi cheltueală, cu care e făcut mormântul lui, 
şi al 3-le apropriimea lui cea nemijlocită de mauzoleu, pe carele e 
scris, că e a lui Stefan cel Mare. 

Cumcă însă nu se află nici un fel de preţioase în mormântul 
lui, apoi aceasta e de aceea, căci ele sunt după moartea lui luate 
de pe el, după cum arată epistola şi posiţia întoarsă a capului. 

3. În ce se deosebese mormintele aceste aice descoperite, aşa 
în privința formei esterne, cum și a celei interne de cele de astădi 
obicinuite în Moldova? 

Respunsul pe această întrebăciune se mai amână. 

4. Ce să fie causa, că trei morminte sunt cu gratii de fer (pe 
care zac reliquiile) eară fără de acele (trei morminte, cum am dis a 
a ambelor Doamne, ale lui Stefan cel Mare şi a pruncilor lui, nu 
sunt cercate, ci numai descoperite până în bolte, care, ca și celelalte 
toate, sunt ca 5 palme sub suprafaţa pământului) şi mai încoace că 
unele reliquii sunt cu sicrie, ear altele fără de secrie ? ; 

Și al acestei întrebări răspunse, trebui s& se mui amâne, până- 
ce nu se vor primi lămuriri din Moldova. 

5. Ce însămnătate au ferestrile cele disformate la morminte, şi 
de ce sunt unele (la Bogdan şi Stefâniţă VV.) la picioare, ear” cele- 
lulte la cap? 

Respunsul pe această întrebare fu numai interimal cumcă adecii 
se cnută din timp în timp, din curiositate în mormânturi, la ocasiu- 
non, chud tot la 3 ani se Facuri parastase pentru cei repausați, dupi 
cum e gi netu obiceiul în Moldova. 

6. In mormântul lui Bogdan VV. se aflară părţi din coroană, 
fără os din tidva capului; în mormântul însă lui Stefan cel Mare se 
află o parte de tidvă, eară nu şi coroană, măcar că Stefan cel Mare 
muri mai întâiu decât Bogdan, cum se poate aceasta înțelege din 
puntul de vedere al medicinei. 

Răspunsul medicului pe întrebarea a 6-a fu acesta că la Bogdan 
VV. se aflară încă părți din coroană ; eară la Stefan cel Mare nu, e 
vederat, că, de la acesta, dacă au fost el pus în mormânt cu coroană, 
şi încă poate de metal preţios, apoi aceea se înstrăină după aceea, 
eară de la Bogdan, a cărui coroană e numai de stofă prețioasă și 
cu tiveturi groase de fir de aur, uu se înstrăină, și de aceea încă 
mai sunt părţi din ea, câte încă nu se mâncară de putrizăciune. — 
Ori, Stefan cel Mare după o proprie a lui voință, nici nu au fost 
îngropat cu coroană *). 

Ce se crede însă despre aceea, că din osul capului lui Stefan 
cel Mare se mai află încă o parte, ear” din al lui Bogdan numai 
pulbere, măcar că acesta cu 13 ani mai târdiu reposă decât acela; 
apoi causa acestei împregiurări e că Stefan cel Mare au zăcut pe 
loc mai uscat, eară fiiul său Bogdan, pe mai umed. 

Se mai făcu o întrebare cătră medic, de nu se putu, ca osul 
capului lui Stefan cel Mare de sine însuși, în urma adecă, a legilor 
despre puterea greutăţii, să se întoarcă așa cum se află cu vârful 
capului cătră grumaz, şi totuşi cu fruntea n sus spre gura mormân- 
tului, nu spre pământ, pre carele zăcea; și medicul răspunse această 
întrebare negativ, adăogând, că o asemene posiție a capului, nu se 
putu altfel pricinui, decât prin o înriurire positivă esternă. 

In fine se mai făcură două întrebări cătră comisariul architech- 
tonic în privința chipului şi modului zidirei și a boltirei mormintelor 
acestora, încât ar fi ele interesante pentru ştiinţa artei architectonice ; 
şi acesta răspunse, că alta de însemnătate estraordinară la aceste 
morminte nu se înfăţoșază, de cât că, de ce e un mormânt mai 
vechiu, cu atâta se vede o cărămidă mai iscusită şi un chip de zidire 
mai perfect. După aceea se demândă D. Architect, să desemne 
toate cele aflate în morminte, cu acurăteţă, pentru protocolul cau- 
sei acesteia. i 

Am spus, şi mai repetez, că în mormântul lui Stefan cel Mare 
nu se vede nici o cărămidă, ci numai peatră cioplită în patru muchi, 
şi aşa de bine şi de ucurat, încât nici nu se cunoaște chitul de pin- 
tre ele. Mai trebue şi aceasta să pomenesc, că -monumentul lui 


*) In epistola Mitropolitului Iacov nu se pomenește nemică de coroană; dice 
înse ss e + sargile- - - și altele, 

Stefan cel Mare şi a douei lui Doamne Maria, fiica lui Radu dom- 
nitoriul Valachiei şi maica lui Bogdan IV. VV., care monumente 
sunt unul lângă altul, de marmură surie şi foarte frumos lucrate cu 
flori şi înscripții »en rehef«, nu cuprinde chiar anul, luna şi diua, 
repausării lui Stefan şi a Doamnei lui acesteia; şi numai un 45 
(7000) după care e lăsat un spaţiu deşert; după aceea »measeţe« şi 
eară un spaţiu deșert. Această împregiurare dovedeşte, că monu- 
mentele aceste sunt făcute, fiind încă Stefan cel mare în vieaţă, şi 
cum că lucrătorul de marmură, nu era pe aice pe aproape, că după 
moartea lui Stefan şi a Doamnei lui nu s'au completat acele spaţiuri 
lăsate deșerte, și cum se vede anume. Prin urmare şi mormântul lui 
Stefan cel Mare, cel puţin petrile pentru mormânt, trebue aşișdere se 
fie cioplite şi gătite în scopul lor, încă trăind Stefan. 

Mormântul Doamnei acesteia e așișdere boltit cu piatră însă 
nu cioplită. 

De mirare este, că din mormântul Doamnei întâia a lui Stefan 
esă încă un miros greu, așa încât nici lumina singură fără fănariu 
într'însul nu ardea, ci îndată se stinse; pe când aceasta în mormân- 
tul Doamnei a doua și a ambilor fii a lui Stefan, Petru și Bogdan, 
nu se întâmplă. 

La Maria, Doamna lui Petru „Rareş şi la Bogdan VV.a le 
cărora secrie erau făcute din scânduri masive, și cum samână, de 
frasin, se găsiră câte 4 belciugi mari de fer şi mai multe piroane 
de fer lungi ca de o palmă, de aice însă, în mormântul lui Stefan 
cel Mare, şi într'al lui Stefan Crudul, nu se văd de -acele nemică. 
Această împregiurare face loc presupunerei, că, dacă nu sunt aceștia 
puși fără sicrie în mormânt, apoi au fost aceste de metal preţios, 
carele apoi după aceea se înstrăinară. se. 

Ce e mai adânc sub reliquiile lui Stefan cel Mare şi anume 
sub acele 13 chingi late de fer, încă nu se ştie, pentru-că comisia se 
cvinţelese spre lauda ei, într'acolo, ca reliquiile aceste, pentru care în 
tot insul ce era de faţă se manifestă o reverinţă și pietate nemărgi- 
nită, se nu le atingă, și cu atâta mai puţin s6 le scormolească mai 
departe. Si întru adevăr; dacă acest bărbat, carile reposează aice, 
nici max ave, o istorie atât de lucoroasă; dacă el n'ar fi de o în- 
semniitate atât de mare, nu numai pentru națiunea noastră cea 
Români, ci şi pentru creștinătatea Europei *); apoi, spre a se 
vedea cuprinse de un aer sacru și revericios în apropiimea remăși- 


țelor lui, nu mumai trebue alt motiv, decât a se fi uitat la bie- 
*) No aplie cv Papu dela Rom în sanul 1474 ordini rugi în toute bise- 
vol Momoi pont Stela cel Mare, cu pentru aporatorul cerogtinataţii, 

ţii noştri ţărani, cum ei, la descoperirea mormântului, ca de un 
instict sacru mânaţi, toţi în lacrimi pe genunchi picară, puindu-și 
mânile la pept, ca la rugăciune. Feţele lor erau schimbate, ca la 
o vedenie sfântă, și tăcerea cea universală în biserică, care urmă 
acum, şi care se mai înălță prin acompaniarea duiosului sunet a clo- 
potelor mănăstireşti*) fu întru adevâr o scenă de acele prea măreţe 
şi sfinte, care numai în fantasia cea mai mănoasă se pot închipui. 

Această împregiurare, în îmbinare cu obiectivitatea ei, comisia 
o preţui, şi nu putem s& mai r&spicăm cea mai vie mulţemire, Ar 
fi însă şi o violenţă mai mult decât cumplită a simțului celui mai 
profund şi mai delicat a naţionalităţii şi a religiei noastre a Româ- 
nilor, dacă star fi fost păşit mai cu puţină pietate în causa aceasta, și 
fără de aceea prea momentuoasă și în oare-și-care privinţă cutezătoare. 

Mormântul lui Stefan cel Mare, e paladiul a milioane de Ro- 
mâni; prin urmarea deci cea mai firească, este el proprietatea morală 
nu numai a Bucovinei, ce și a Moldovei, Besarabiei, și respective și 
a Valahiei. 

Stefan cel Mare e pentru noi Românii aceea, ce un Rudolf de | 
Habsburg, seau un Carol cel Mare pentru Germani, un Napoleon I. 
pentru Francezi, un Petru cel Mare pentru Rusieni etc., cu aceea 
cumpenitoare însă adăogire, că, vroind a pricepe desăvârșit gloriosi- 
tatea lui Stefan cel Mare pentru Români, trebue şi a cugeta şi a 
simţi despre el ca şi Românii, pe lângă caracterul lor cel naţional, 
carele e blândeţa, dreptate și simţibilitate, mai sunt şi religioși în 
sensul, cum îl înțeleg ei. Stefan deci cel Mare se numeşte de Români 
pentru eroismul lui, cel renumit, pentru amorul lui cel adevărat es- 
cepțional cătră patrie şi nație și pentru virtuțile și faptele lui cele 
creştineşti şi evlavioase, cel mare, bun şi sfânt, ne fiind acest 
pronume »Sfânte motivat încă şi prin aceea împregiurare, că pietatea 
şi reverința Românului pentru rugile și parastasele, plinite în sute 
de biserici şi prin 352 de ani, întru fericita memorie a acestui mare 
bărbat, Domnitor şi părinte al Moldovei, toate aceste au așișdere un 
mare încurs întru mai marea întemeiare a numirei lui Stefan cel 
Mare sfânt. 

Pe lângă aceasta, e Stefan cel Mare chiar și în împregiurările 
de astădi ale Bucovinei, cel mai mare al ei bine-făcător; căci cine 
nu ştie, că mai totala immobila avere privată a lui Stefan cel Mare 
se află astădi în fundul religionar al magiorităţii Bucovinei; pe când 
atâtea mănăstiri și biserici, încă în binele Bucovinei şi astădi esistă, 
şi tot din propria avere a lui Stefan cel Mare. 


* Un clopot, înca propria lui Stefan cel Mare daruire, 

Ne păru deci foarte bine, vădend astădi comisia conchemată de 
D. Senbach la Precuvioșia Sa D. Archimandrit Artemon Bortnic, unde 
numitul D. comisar politic, în al cărui activitate la această între- 
prindere de mare însemnătate, trebue numai să ne simțim tavoraţi, 
mai aştern următoarele întrebări spre desbatere şi răspundere : 

l-iu. »Ce să se facă provisoriu cu mormintele descoperite ale 
Principilor și Princeselor; eară mai cu seamă, cum să se lase mor- 
mentul lui Stefan cel Mare până la o hotărire mai înaltă ?e 

2-le, »S& se proiecteze înaltelor instanţe, facerea unei cripte 
comune pentru toate reliquiile aice aflate ale familiei lui Stefan 
cel Marec. 

a-le. »Să& se proiecteze pentru reconsecrarea. şi reaședarea _reli- 
quielor lui Stefan cel Mare şi a familiei lui în locul, unde se va 
ordina de înaltele instanţe, o celebraţie solenelă? Să se conchieme 
la aceea întregul cler gr. oriental al Bucovinei? Să se înviteze şi 
alte notabilităţi ai naţiei române din Bucovina şi celelalte a 'Ţărei 
Româneşti ? Şi în ce mod să urmeze învitarea aceasta ; prin cercu- 
lare oficiale, în Principate, prin consulate seau prin jurnale publice, 
şi care să fie acele notabilităţi Pe 

4-le. »Pe când să se proiecteze acea celebraţie solenelă ?< 

Comisariul eclesiastic, Precuvioşia Sa D. Protosinghel Blajevici 
răspunse unanim cu numitul D. Archimandrit, la întrebarea l-ia: că 
mormintele toate să se lase așa cum sunt, numai r&mășițele acele 
scoase din morminte, să se pue în secrie none şi bine-cuvântate, și 
fie-care în mormântul său, fără însă de a se acoperi cu ţerână. 

Iar mormântul lui Stefan cel Mare, să se acopere întreg cu un 
văl mare de doliu, şi de-asupra să se pue 4 candeliere de argint, a 
mănăstirei, cu făclii mari şi o sf. cruce în mijloc pe o evanghelie. 

Răspunsul celor-lalte întrebări se mai amână pe mai târdiu, 
ne ertând cumpânitatea lor, ca să se decidă asupra lor numai de 
doui-trei persoane. i 

Timpul, pe când să se proiecteze acea solenitate, se proiectă, 
provisoriu pe luna lui Mai, a viitoriului an 1957%). 

După aceste toate, se subscrise protocolul privitoriu la operaţie 
aceasta mare şi însemnabilă, alăturându-i-se și o scurtă istorie a vie- 
ței şi fiptelor lui Stefan cel Mare compusă de demnul patriot şi na- 
ionalist, D-nul Assesor şi protosinghel Blajevici, şi comisia pentru 
uetun se încheie. 


pNoi propune han le 2 Tulie, amiverrsala morței lui Stefan cel 
Mun Vima, 

S'a uitat încă a spune la locul său, că, pentru ca să nu remâe 
cultul dumnedeesc întrerupt prin lucrările în biserica mănăstirei, cum 
şi prin aceea, că biserica are să remâe încă lung timp închisă, până 
ce nu se va fini cu totul causa aceasta a desgropărei și a reîngro- 
pării lui Stefan cel Mare și a familiei lui, se pregăți și se sfinţi 
în curând o capelă, anume zidită »pentru earnă« în mănăstire; și în 
acea capelă se continuază sfintele liturgii și rugăciuni pentru glorio- 
sul ctitor acestei monastiri, luceaferul Moldovei şi al naţiei noastre, 
Stefan cel Mare. 

Ştefan Vodă al Moldovei 
fu zvârlit şi nu mai este! 


Mănăstirea Putnei nu este un Ierusalim al români- 
lor, cum ne place să ne lăsăm minţiţi, ci un loc pentru 
totdeauna pângărit de către călugării prădători de mor- 
minte. Biserica din curtea mănăstirii nu este zidită de Şte- 
fan cel Mare, ci de arhitectul Romstorfer, iar chiliile sunt 
făcute, ca şi clopotniţa, târziu şi tot de către austrieci. lar 
mormintele voievodale nu mai au decât ţărână neagră sub 
lespezi. Ştefan Vodă al Moldovei a plecat şi nu mai este, 
chiar dacă Romstorfer i-a gândit şi construit un mic sanc- 
tuar, cu care să ne amăgească speranţele, sufletele şi ne- 
voia de identitate. 


Un material publicat în gazeta mitropolitană bu- 
covineană „Candela” şi preluat, în 1889, de publicaţia 
transilvană „Biserica şi Școala”, sub titlul Substratul 
Fondului religionar greco-ortodox al Bucovinei. / Pro- 
prietăţile mănăstireşti din Bucovina, pe timpul încor- 
porării ei la Austria, confirmă, şi dinspre Mitropolia 
Bucovinei, că mormântul lui Ştefan cel Mare şi Sfânt al 
Moldovei a fost prădat de către călugării care aveau obli- 
gaţia să-l vegheze. Cum, pe lângă cele trei mărturii publi- 
cate anterior şi pe lângă volumul lui Wickenhauser, Ge- 

chichte der Kloster Woronetz und Putna, Czernowitz, 
1886, se mai adaugă şi această mărturie — şi cred că mai 
sunt şi altele —, nu aş mai vrea să aud popă sau călugăr 
menţionând numele Sfântului Voievod, pe care noi, toţi 
românii, de la opincă la vlădică, nu-l merităm. 


„Dintre toate mănăstirile câte se aflau în teritoriul 
Bucovinei, cea mai de frunte, în privinţa reminiscenţelor 
istorice, a proprietăţilor sale întinse şi a posesiunii privi- 
legiate faţă cu episcopia Rădăuţiului”*, este mănăstirea 
Putna. Mănăstirea aceasta a fundat-o Ştefan Vodă cel 
Mare , începând zidirea ei la anul 1466 şi finind-o cu trei 
ani mai târziu””. În privinţa mănăstirii Putna, iată ce 


“5 Mănăstirea păstrează, şi acum, un document de la Mitropolitul 
Iacob, din 1765, prin care se întăresc unele prerogative, care să le fi 
avut mănăstirea din vechime, anume chiar de la fundatorul ei, Ștefan 
Vodă cel Mare, aşa: ca să se numească cea dintâia şi capul tuturor 
mănăstirilor Moldovei, singura de sine stăpânitoare, nicăieri supusă, 
egumenii ei totdeauna cu protimisire a fi înălţaţi la treapta Arhieriei 
la sfintele episcopii ale acestei părţi etc. Dară autenticitatea acestui 
document se trage la îndoială. Cel puţin atâta e sigur, cum că 
documentul de azi nu e original, ci cel mult o copie de pe original. 
5 Cronicarul Ureche, în „Cronicele Româneşti”, ed. Cogălniceanu, 
Tom. I., Bucureşti, 1872, p. 157 zice: „Dacă s-a întors Ştefan Vodă 
de la acel război cu izbânda ce a făcut, de a bătut pe acei tătari, la 
Lipinţi, pe Nistru, în anul de la Christos 1469, spre lauda aceea a 
mulțămit lui Dumnezeu şi a sfinţit mănăstirea Putna, care era zidită 
de dânsul, septembrie, în trei, spre lauda preacuratei fecioare Maria, 
maicei Domnului nostru Isus Christos; la care sfinţenie multă 
adunare de călugări a fost, singur Teoctist Mitropolitul şi Tarasie 
Episcopul, împreună cu Iosif Arhimandritul şi Egumenul Putnei. 
Zice că au fost la liturghie Arhiepiscopi, preoți şi diaconi, 64, la 
Jertfelnic”. Este de observat că şi la arătarea anului de la Christos al 
sfinții mănăstirii Putna, şematismul diecezan face aceeaşi eroare, ca 
şi mai înainte. 

observă, pe temeiul tradiției, cronicarul loan Neculce, în 
„Cronicele Româneşti”, ed. Cogălniceanu, Bucureşti, 
1872, Tom. II., p. 179: „Ştefan Vodă cel Bun, când s-a 
apucat să facă mănăstirea Putna, a tras cu arcul Ştefan 
Vodă, dintr-un vârf de munte, ce este lângă mănăstire, şi 
unde a ajuns săgeata, acolo a făcut pristolul în altar, şi 
este mult loc de unde a tras, până la mănăstire. Pus-au şi 
pe trei boiernaşi de au tras, pe vătaful de copii şi pe doi 
copii din casă; deci, unde a căzut săgeata vătafului de 
copii, a făcut poarta; iar unde a căzut săgeata unui copil 
din casă a făcut clopotniţa; iar un copil din casă zic să fi 
întrecut pe Ştefan Vodă şi să-i fi căzut săgeata într-un 
deluşel, ce se cheamă Sionu, ce este lângă mănăstire, şi 
este semn un stâlp de piatră; şi zic să-i fi tăiat capul, 
acolo; dară întru adevăr nu se ştie; numai oamenii aşa 
povestesc. Fost-a şi bisericuţa de lemn, întru acel deluşel, 
şi s-a risipit, fiind de lemn. Şi aşa a fost făcut mănăstirea 
de frumoasă, tot cu aur poleită; zugrăveala, mai mult aur 
decât zugrăveală, şi, pe dinafară, şi acoperită cu plumb. 
Zic călugării să fi fost făcut şi sfeşnicele cele mari şi cele 
mici, şi policandrul, şi hora, tot prinse de argint, şi pe 
urmă să le fi luat un domn şi să fi făcut altele, de spijă, 
care le-am apucat şi noi; iar stricându-se un clopot mare, 
la mănăstire, şi făcând călugării clopotul a doua oară, au 
pus aceste toate ce scriu mai sus în clopot, ca să fie mai 
mare”. 


„Lăsat-au Ştefan Vodă cel Bun, la mănăstirea Put- 
na, după moartea lui, arcul lui şi un pahar, ce vorbeau că- 
lugării, la mănăstire, că este de iaspis, ce era în chipul 
marmurei albe şi a farfuriei, ca să fie întru pomenire la 
sfânta mănăstire; şi arcul l-au fost trăgând cu vârtej. La 

vremea lui Constantin Cantemir Vodă, fiind răscoală, au 
venit nişte cazaci, cu leşi şi moldoveni joimiri, vrând ca 
să jefuiască ce ar găsi în mănăstire. Deci, fiind un turn cu 
bună tărie, nu puteau să jefuiască; deci, au zis călugărilor 
să dea turnul, că nu vor lua a mănăstirii nimica. lar călu- 
gării, necrezând, nu voiau să dea turnul; iar acei cazaci, 
cu leşi şi cu moldoveni, îndată au aprins mănăstirea; iar 
călugării, văzând că aprind mănăstirea, îndată au dat tur- 
nul. Atunci, îndată, având puşti de apă acei cazaci, leşi şi 
moldoveni, au stins focul. Deci, atunci au jefuit tot din 
turn, ce a fost de la boieri şi de la neguţători; iar a mănăs- 
tirii nu au luat nimica, fără numai arcul lui Ştefan Vodă. 
lar paharul a fost până la a treia domnie a lui Mihai 
Racoviţă Vodă, şi, scoţându-l din turn un Egumen, pe 
nume Misail Chisăliţă, şi vrând să se folosească, a băut, 
la masă, cu acest pahar al lui Ştefan Vodă, cu nişte slugi 
boiereşti, ce erau zlotaşi; şi, bând mult cu acest pahar, s- 
au îmbătat şi, fiind beţi, au stricat un lucru scump dom- 
nesc şi de minune ca acela. 


Dar mănăstirea (biserica), după cum o zidise Şte- 
fan, a stat numai cam de două sute de ani, căci ea fu dis- 
trusă, până în temelie, de Vasile Lupul Vodă (1634- 
1654,) crezând el că, în zidurile ei, va afla vreun tezaur, 
ascuns de întemeietorul ei, Ştefan Vodă. Neaflând ceea 
ce căutase, el începu a o zidi la loc, dar nu ajunse să scoa- 
tă zidirea la capăt, căci fu alungat din scaunul domnesc 
de către Gheorghe Ştefan. Principele Gheorghe Ştefan în- 
cheie re-edificarea mănăstirii, dar acoperământul ei pre- 
țios, de plumb, făcut de Ştefan Vodă, se pierduse. Vasile 
Lupul, adică, dărâmând mănăstirea, depuse materialul 
acoperământului acolo, deoparte, de unde însă l-au prădat 

Timuş, cazacul, ginerele lui Vasile Lupul, de-şi făcu, din- 
tr-însul, gloanţe de tunuri“. Sfinţirea de-a doua oară a 
bisericii se făcu, după cum arata inscripţiunea de deasu- 
pra uşii ce duce, din tindă, în biserică, sub Eustratie Da- 
bija, la anul 1662. 


În jumătatea a doua a sutei trecute, fost episcop al 
Rădăuţilor (1748-1750) şi, după aceea, mitropolit al Su- 
cevei, lacob (Stamati), o reînnoi (1757) în forma ei an- 
tică, prin jurul zidului cu şanţ şi la poartă cu punte în 
scripeţi, precum se vede într-o icoană ce închipuieşte mă- 
năstirea din acele timpuri, şi care icoană s-a luat, în 1885, 
de la mănăstire şi se păstrează aici, la mitropolie. La anii 
1850-1860, chiluile cele vechi de lemn, dimpreună cu clo- 
potniţa, au fost date Jos, ograda mănăstirii se lărgi şi se 
zidiră, pe spezele Fondului religionar, chilii noi, spaţi- 
oase, din material solid, iar în anii din urmă, şi o clopot- 
niță, înspre est, alăturea cu turnul porţii. Acoperământul 


6  Cronicele Româneşti”, ed. Cogălniceanu, Tom. II, Bucureşti 
1872, O samă de cuvinte, de loan Neeulce, p. 186: „Vasile Vodă, 
aproape mazilit, a greşit lui Dumnezeu, că i s-a întunecat mintea spre 
lăcomie, de a stricat mănăstirea Putna, gândind că va găsi bani, şi n-a 
găsit. Şi s-a apucat să o facă din nou iarăşi, precum a fost, şi nu i-a 
ajutat Dumnezeu să o facă, că a zidit-o numai din temelie, din 
pământ, până la ferestre, şi i-a luat Dumnezeu domnia. Că s-a sculat 
Gheorghe Ştefan, logofătul, cu oaste asupra lui şi l-a scos din 
domnie. lar plumbul, cu care a fost acoperită mănăstirea Putna, l-au 
luat cazacii lui Timuş, ai ginerelui lui Vasile Vodă, de l-au dus la 
cetate, la Suceava, de au făcut gloanţe de puşcă, să apere cetatea 
Sucevei de Gheorghe Ştefan Vodă. Că ştiu că au apărat-o bine, că s- 
au osândit şi Timuş, pentru prada şi jafurile ce a făcut pe la sfintele 
mănăstiri, şi si-a pus şi el capul de glonţ, precum scrie letopiseţul. Şi, 
pe urmă, au gătit mănăstirea Putna Gheorghe Ştefan Vodă, după ce a 
luat domnia, de este zidită precum se vede acum”. 

cel vechi al mănăstirii, după cum sta încă de la mitropo- 
litul Iacob, se înlocui, însă, cu altul modern, de tinichea, 
care, afară de aceea că-i lua mănăstirii, pentru totdeauna, 
aspectul ei antic, dar nici nu fereşte zidul de ploi, fiind 
streaşina de tot îngustă. Pereţii, deci, începuseră a se 
umezi, până ce, în urmă, se puse stavila dezolării, prin 
cimentarea părţii de Jos a pereților. 


În lăuntrul bisericii, se află mormintele. În tinda 
bisericii: 


1). Al mitropolitului Iacob, ce-i zic Putneanul; 

2). Al părinţilor lui, ieromonahul Adrian şi mona- 
hia Maria; 

3). Al mitropolitului Teoctist (mori în 1477). 


În despărţitura întâi a bisericii sau nartica: 

În latura dreaptă: 

1). Al lui Bogdan Vodă (Chiorul), mort în 1517. 

2). Al domniţei Maria, fiica lui Ştefan cel mare 
(moartă în 1518) 

În latura stângă: 

1). Al Mariei, doamna lui Petru Rareş (moartă în 
1529); 

2). Al lui Ştefan Vodă (cel Tânăr, mort în 1527), 


fiul lui Bogdan Vodă Chiorul şi nepot (de frate) al lui 
Petru Rareş. 

În despărţitura a doua a bisericii sau în pro- 
naos: 


1). Sub un baldachin, mormântul Eroului Moldo- 
vei şi apărătorul Creştinătăţii de furia Islamului, Ştefan 
cel Mare, mort în 2 iulie 1504. 

2). Al Mariei, fiica lui Radul Vodă, doamna a pa- 
tra a lui Ştefan cel Mare (moartă în 1517); 

3). Al Mariei de Mangop, doamna a treia a lui 
Ştefan cel Mare (moartă în 1477), 

4). Mormântul a doi fii ai lui Ştefan cel Mare, 
Bogdan şi Petru , repausaţi amândoi în 1479. 


Pe lângă acestea, mai multe inscripţiuni şi odoare 
bisericeşti, mai ales de la întemeietorul ei, Ștefan, câte au 
putut scăpa neprădate şi nepierdute, prin atâtea vijelii, 
prin câte a trecut partea aceasta de ţară. 


În septembrie 1851, egumenul de atunci al Putnei, 
Artemon Bortnic, într-o scrisoare îndreptată către Consis- 
toriu, propuse ca mormintele acestea, ale unor oameni 
atât de distinşi şi de interes mare istoric şi arheologic, să 
se facă accesibile publicului, precum este aceasta în 
Kiev, la Neamţ şi în alte locuri. Egumenul numit zice, în 
aceea scrisoare, cum că mulţi din vizitatorii mănăstirii, 
boieri şi alte persoane, şi-au exprimat, adesea, această do- 
rință. El, deci, ca să se încredinţeze ori de într-adevăr, 
sub pardoseala mănăstirii se află o criptă, la care intrarea, 
după o tradițiune a mănăstirii, să fie în tinda bisericii, 
puse, în prezenţa a trei călugări, ca să se cerce acolo. Să- 
pându-se până la o adâncime de mai bine de un stânjen, 
dădură lucrătorii de o boltitură, ce se trăgea spre uşa bi- 

sericii şi în care se aflau oase de morţi. Aflând acestea, 
egumenul îndată opri lucrul şi astupă săpătura la loc, 
pentru că, spre a scoate lucrul la capăt, nu avea împu- 
ternicire. 


Consistoriul consimţi la propunerile egumenului. 
În anul 1856, constată concepistul locotenenţei Anton 
Schoennach aflarea de morminte în biserica mănăstirii, 
după care Guvernul ţării, prin emisul datat „Cernăuţi, 16 
Noemvre 1856, Nr. 19357”, încuviință deschiderea şi 
cercarea lor. Comisiunea, deci, în aceeaşi lună, îşi începu 
lucrarea. 


Mai întâi, se destupă în Nartică: 


1). Mormântul Mariei, fiica lui Ştefan cel Mare 
(moartă în 1518). În el s-a aflat un sicriu de tot putred, 
care, până acuma, nu se părea să fi fost atins de cineva. 
Până spre piept, în sicriu se afla numai ţărână neagră; de 
la piept, mai în sus, se aflară rămăşiţe de îmbrăcăminte 
foarte prețioasă, lucrată cu argint şi cu aur, şi rămăşiţe de 
legători de cap, puţine oase, 9 bumbi de argint şi două 
inele cu pietre scumpe. 


II). Mormântul Mariei, soţia lui Petru Rareş 
(moartă în 1517). Cadavrul era cu totul prefăcut în ţărână 
neagră, în care s-au aflat numai trei dinţi. Şi aici erau 
puţine rămăşiţe de o îmbrăcăminte foarte prețioasă 
femeiască şi se găsiră 47 de bumbi auriţi şi 3 inele de aur, 


117 


două cu pietre, iar unul cu mozaic albastru, închipuind pe 
maica Domnului. 


IID. Mormântul lui Bogdan Vodă Chiorul 
(mort în 1517), fiul lui Ştefan cel Mare. Se aflară numai 
16 dinţi, toate celelalte părţi ale trupului, numai ţărână 
neagră. Din îmbrăcăminte, numai puţin dintr-o mantie 
domnească din materie grea, ţesută cu aur, apoi rămăşiţe 
de o coroană de domn, din materie foarte groasă, ca 
catifeaua, cu 76 de bucăţi mici de ornamente de aur, 2 
cătărămi grele de aur şi 3 inele de aur, cu pietre scumpe, 
în unul, săpată stema ţării, adică bourului. 


IV). Mormântul lui Ştefan Vodă (mort în 1527), 
fiul lui Bogdan Vodă Chiorul şi nepot al lui Petru Rareş. 
Pe când, în mormintele de mai înainte, sicriele erau 
aşezate pe fundul mormântului, adică pe pământ, în 
mormântul acesta, cam 1/2 de urma deasupra pământului, 
erau 1] şine de fier, zidite cu câte un capăt în amândoi 
pereţii lungimii mormântului, şi pe acestea era aşezat 
sicriul. Atât sicriul, cât şi cadavrul erau de tot putrede, si- 
criul se pare că, la înmormântare, a fost lăsat descoperit. 
Din îmbrăcăminte, s-a cunoscut o parte de mantie 
domnească şi de omofor, care, pe atunci, îl purtau şi 
domnitorii. Materia rămăşiţelor, peste tot foarte scumpă 
şi ornată cu aur şi cu argint. Afară de acestea, încă unele 
ornamente de aur, cu pietre scumpe, de la o coroană, şi 
mai multe rămăşiţe şi pietre scumpe, aşa, între altele, nu- 
mai 157 de mărgăritare. Din oseminte, s-au aflat osul 
frunţii, al nasului, o falcă şi altele puţine, partea cealaltă a 
cadavrului şi a îmbrăcăminţii, toată prefăcută în ţărână 
neagră şi căzută, de pe şine, pe fundul mormântului. 

V). Un mormânt, la picioarele mormântului lui 
Bogdan, însă fără epitaf, aşa încât nu s-a putut şti cine 
zace într-însul. În acest mormânt, s-a aflat un cadavru de 
mijloc, fără sicriu, aşezat pe 13 şine, puse curmeziş, în 
acelaşi mod ca în mormântul (aliniatul IV) lui Ştefan, fiul 
lui Bogdan. Cadavrul, cu faţa acoperită, în cap cu o cuş- 
mă cu primuri de blană, îmbrăcat în veşminte de materii 
ca şi ceilalţi morţi. Dintre toate, cadavrul acesta era mai 
bine conservat, nu s-au atins, deci, nicidecum, ci mor- 
mântul s-au astupat iarăşi. 


În pronaos: Toate mormintele acestea erau zidite 
de cărămizi arse tare şi, deasupra, boltite, numai la unele 
dinspre cap, la altele dinspre picioare, era lăsată câte o 
bortă, astupată însă cu o lespede. 


VD. În mijlocul despărţiturii acesteia, puţin spre 
răsărit, se află piatra amvonului sau analoghionului. Pen- 
tru că, în vechime, sub piatra aceasta, de regulă, se în- 
mormânta ctitorul, s-a făcut, şi în Putna, cercare aici, 
după mormântul lui Ştefan, ca ctitor al mănăstirii. După 
ce se scoase ţărâna, până la o adâncime de 18 policare, au 
dat lucrătorii de un mormânt, zidit din cărămizi, ca şi 
celelalte, dar fără boltitură, ci gura lui astupată peste tot 
cu trei lespezi, lucrate regulat, în patru muchii. Colţul 
nord-estic al lespezii ultime, dinspre picioare, s-a aflat 
frânt, se vede că cu puterea. Mormântul acesta s-a con- 
statat, cu toată siguranţa, ce este al lui Ştefan Vodă 
cel Mare, fiindu-i şi epitaful în dreapta, dinspre peretele 
bisericii. Cadavrul, fără sicriu, era aşezat, şi aice, pe 13 
şine, în acelaşi mod ca la mormintele de sub aliniatele IV 

şi V, din Nartica. Sub cap, era un căpătâi zidit, de 12 
policare. Pe acesta, zăcea capul mortului, din care însă 
era conservată încă numai partea superioară a tidvei, dar 
aşa, că partea, în a cărei continuare ar veni faţa, adică 
ochii, era întoarsă spre apus şi depărtată de grumaz ca 5 
policare. 


După zisa medicului, tidva, numai în urma putre- 
junei şi a descompunerii, niciodată n-ar fi putut lua pozi- 
iunea aceasta nenaturală. Afara de aceasta, nu s-a aflat 
nicicât de puţină urmă de un acoperământ sau ornament 
de cap sau de grumaz, fără care nu se poate crede că s-ar 
fi înmormântat Ştefan cel Mare, mai ales pentru că, în 
mormântul lui Bogdan şi al lui Ştefan cel Tânăr s-au aflat 
de acestea. Toate împrejurările acestea arătară, fără toată 
îndoiala, cum că, acum demult, mormântul lui Ştefan a 
fost cercat de oarecine. Şi, într-adevăr, în privinţa aceasta 
a dat desluşire de ajuns o epistolă, cu data din „2 Marte 
7265/1757”, care se păstrează la mănăstire. Epistola 
aceasta este subscrisă de mitropolitul Iacob şi îndreptată 
către egumenul de atunci al Putnei, Benedict. 


În ea, în mod misterios, spune mitropolitul „cum 
că îi pare bine că domnul ispravnic din Suceava a dez- 
gropat mortul, despre care era prepusul, şi că nu a aflat 
alta, afară de aceea, despre care ne-a făcut ştire cuviosul 
Dionisie. Îmi pare bine că a venit ispravnicul, căci aşa a 
scăpat mănăstirea iarăşi de presupusul în care se află. Pe 
scrisoarea lui Dionisie n-am răspuns, dar îi voi împărtăşi 
din gură cum că am înţeles toate câte mi le-a scris. Toate 
pietricelele, inelele, semnele de stare, boldurile şi alte lu- 
cruri ce s-au aflat, domnul să le sigileze la un loc şi să le 

deie argintarului Rafail, şi să ieie măsura de pe icoana 
făcătoare de minuni a maicii Domnului şi de pe a Dom- 
nului Christos, şi să ni le trimită toate prin un om de cre- 
dință. Să mai caute, cu părinţii conventuali, că se află, 
acolo, o pungă cu mărgăritare, sigilată cu sigiliu al nos- 
tru. Aceasta să o deschidă şi să ieie de acolo 500 de măr- 
găritare de mărime asemenea. 


Se mai află, acolo, după cum ştim, 200 sau 300 de 
mărgăritare de mărimea mazării, care s-au deprins de pe 
aer. Toate mărgăritarele acestea, dimpreună cu lucrurile 
ce s-au aflat la mort, să ni le trimită domnul, pentru că 
voim a face, pentru maica Domnului si pentru Christos, 
coroane noi, mai iscusite şi mai frumoase, şi să le înfru- 
musețăm cu pietre şi cu mărgăritare, care coroane, după 
ce vor fi gata, se vor pune numai în zile mari de sărbă- 


tori”€! 


Cum că mortul amintit în epistola aceasta miste- 
rioasă este Ştefan cel Mare, se arată din o însemnare, fă- 
cută pe partea din afară a acestei epistole, care sună: 

„Răvaşul acesta este de la Preasfinţia Sa mitro- 
politul Iacob, în care a scris că să se trimită lucrurile 
care s-au aflat în mormântul pronaosului, pentru ca 
din ele să facă două coroane la icoana făcătoare de 
minuni”. 


“1 N-am avut epistola în original, ci numai în traducere nemţească, 
după cum se află ea la Domnul Wickenhauser, Gechichte der Klâster 
Woronetz und Putna, Czernowitz, 1886 pp. 93, 94. Vezi, tot acolo, 
mai pe larg, istoria deschiderii mormintelor domneşti din Putna, pp. 
80-96. 

În naos, însă, nu se afla, afară de al lui Ştefan, alte 
morminte, decât al Mariei, fiica Radului Vodă, şi al Ma- 
riei de Mangop, soțiile lui Ştefan, şi a doi prunci ai lui. În 
mormintele acestea cu anevoie se vor fi aflat semne de 
stare (insignii domneşti); îmbrăcămintea lui Ştefan, aflată 
în mormânt, deşi putredă şi mucegăită, totuşi s-a cunos- 
cut că era de materie foarte prețioasă şi dimensiunile ei 
arată că Ştefan era de statură mică, îndesată, întocmai aşa 
după cum îl descrie istoria şi tradiţiunea. 


Rămăşiţele din mormânt nu s-au atins, ci s-au lă- 
sat întocmai cum au fost şi mormântul s-a astupat iarăşi. 
Celelalte morminte din pronaos s-au deschis numai puţin 
Şi, văzându-se cum că în lăuntrul lor sicriele şi cadavrele 
sunt cu totul putrezite, s-au astupat iarăşi. 


Lucrurile memorabile, câte s-a arătat mai sus că s- 
au aflat în morminte, comisiunea le-a aşezat în vase de 
sticlă, sigilate cu sigiliul său şi cu arătarea mormântului 
din care au fost scoase. Mormintele din tinda bisericii, 
precum ale mitropoliţilor Teoctist, Iacob şi celelalte, câte 
se mai află acolo, n-a fost de către comisiune cercate. 
Spre răsărit de la mănăstire, pe râuleţul Viţeul, se află 
Chilia în piatră, numita aşa pentru că este scobită într-o 
stâncă mare, situată pe malul apei. În lăuntru se văd sem- 
ne că, oarecând, a fost împărțită în două despărțituri 
destul de spaţioase, pentru ca în ea să poată petrece un 
om. Cine a săpat-o nu se ştie. Tradiţiunea susţine că, 
acolo, într-însa, ar fi trăit sihastrul Daniil, care l-a îmbăr- 
bătat pe Ştefan cel Mare la rezistenţa după nenorocita bă- 
tălie cu turcii, la Războieni. Se vede, însă, că tradiţiunea 
confundă Putna cu Voroneţul. 

Spre apus, în sus, pe apa Putnei, într-o depărtare 
cam de o jumătate de oră, stau ruinele Sihăstriei. Aceasta, 
fiind, mai înainte, de lemn, pe la anul 1758 a fost zidită 
din piatră, de către egumenul Putnei, Sila. Lucruri date 
Sihăstriei de acest egumen se mai păstrează, şi acum, în 
Putna, precum şi piatra cu inscripţiunea despre fundarea 


Sihăstriei”*?. 


În 9 martie 1915, calendar nou, „Gazeta Transil- 
vaniei” publica, sub titlul „Odoarele mănăstirilor bucovi- 
nene: mănăstirea Putna”, o mincinoasă mărturisire a sta- 
rețului Putnei, Teofil Patraş, mărturisire în care jefuitorul 
mormintelor voievodale, Iacob Stamati, cunoscut drept 
Iacob Putneanul, „acest cucernic păstor”, „sfânt” sărbăto- 
rit, din acest an, în 14 mai, beneficiază de o necuvenită 
aureolă. Ignorând scrisoarea lui Iacob Putneanul, prin ca- 
re cerea stareţului să-i trimită „cele trei mii de mărgări- 
tare, luate de pe mortul acela”, Teofil Patraş muta vino- 
văţia pângăririi pe umerii... hoţului necunoscut: „Când, în 
1856, s-a deschis, în fața unei comisii imperiale trimisă 
din Viena, mormintele din biserică, s-a constatat că toate 
fuseseră pângărite de mâini nelegiuite. Barbarii nu s-au 
cutremurat nici în faţa veşniciei şi străluciți Voievozi au 
fost despuiați de toate mândrele odoare care împodobeau 


“ Substratul Fondului religionar greco-ortodox al Bucovinei. / 
Proprietățile mănăstirești din Bucovina, pe timpul încorporării ei la 
Austria, istoric preluat din Candela de Biserica şi Şcoala, anul XIII, 
nr. 43, 22 octombrie / 3 noiembrie 1889, pp. 339-342 

sicriele şi corpurile lor. Astfel a dispărut şi coroana lui 
Ştefan cel Mare”. 


Bineînţeles că „părintele Patraş are lacrămi în 
ochi, când ne împărtășește acest dureros amănunt”, ul- 
tând că nici un voievod nu se înmormânta cu Coroană, 
care aparținea țării, ci cu o coroană din pâslă, precum cea 
găsită în mormântul lui Bogdan al III-lea, şi acesta prădat 
de bijuterii, dar nu şi de sicriu, cum s-a întâmplat cu mor- 
mântul lui Ştefan cel Mare, în care rămăşiţele de schelet 
erau azvârlite, cu țeasta craniului înspre gât, pe 13 bare 
de metal — iar pe bare de metal se înmormântau numai 
călugării. Deci, osemintele descoperite de comisia impe- 
rială, în 1856, nu aparţineau lui Ștefan cel Mare, ci unui 
stareţ oarecare, osemintele voievodului fiind aruncate, 
pentru a-i face stareţului loc... într-un loc de veci până 
atunci încărcat de sfinţenie. 


Că mormintele de la Putna nu au fost prădate de 
cazaci, turci, tătari există dovezile efracţiei discrete, prin 
găuri făcute din lateral, nici o piatră mormântală nefiind 
vandalizată şi spartă, dar există şi scrisoarea lui Iacob 
Stamati, care confirmă că mormintele voievodale de la 
Putna au fost jefuite de călugări, cel al lui Ştefan cel Ma- 
re, chiar din ordinul lui. 


Parafrazând în vechi cântec, suntem obligaţi să nu 
ne mai îmbătăm cu apă chiară (nu „chioară”, ci „chiară”!) 
şi să recunoaştem că „Ştefan Vodă al Moldovei fu zvârlit 


şi nu mai este” în mormântul de la Putna. 

Cine invocă memoria 
lui Ştefan cel Mare? 


Fără adevăr şi fără înţelegere nu există credinţă. 
Nimeni nu are voie să mintă „în numele lui Dumnezeu”, 
pentru că Dumnezeu nu s-a durat pe minciună. 


Înţeleg, tot mai mult şi mai profund, că avem 
obligaţia să ne cunoaştem cât mai exact istoria, doar ca să 
ne putem apăra de neo-legionarisul ortodox, bazat pe 
extaz şi minciună. Pentru că, vorba lui Xenopol, din 
1871, din discursul de la Putna, nu mai avem voie „să ne 
îngâmfăm şi să ne înălțăm peste ceea ce suntem”, dacă 
vrem să fim cu adevărat de folos neamului nostru 
românesc. Un neam care, de-a lungul vremii, nu a avut 
un adversar identitar mai nemilos decât ortodoxia. Nu 
arunc vorbe în vânt, mărturiile fiind multe, în aşteptare. 
Din nefericire, am înghiţit cu toţii, pe nemestecate, găluş- 
ca ideologică a „culturii româneşti” care „s-a făcut în 
tinda bisericii”. Ba în slavonă, ba în greacă, şi până spre 
1890, când preotul român Iraclie Porumbescu era aspru 
pedepsit pentru că îndrăznea să folosească... limba româ- 
nă. Dar, deocamdată, să reluăm povestea prădării mor- 
mântului lui Ştefan cel Mare, urmând să revin asupra 
subiectului şi cu alte mărturii: 

„Guvernul austriac ordonă, în anul 1856, desco- 
perirea tuturor mormintelor din mănăstirea Putna. An- 
cheta, ce se compunea din un membru al consistorului 
mitropolitan, un impiegat al guvernului din Cernăuţi, un 
inginer al statului şi un medic, începu lucrările în 12 no- 
iembrie 1856. Dăm următoarele după procesul verbal ofi- 
cial al anchetei, cum şi după descrierea unui martor ocu- 
lar, publicată într-un calendar din 1857, din Iaşi şi repro- 
duse de dl profesor şi membru corespondent al Societăţii 
geografice române, Dionisie Olinescu, într-un studiu ce-l 
publică asupra mormântului de la Putna, unele amănunte 
cu privire la această descoperire: 


„Înaintea astrucării mormintelor, comisia orândui 
de a depărta tot arinişul din astă parte a bisericii, într-o 
adâncime până unde numaidecât ar trebui să se vadă toate 
mormintele, câte s-ar fi aflând pe astă latură a bisericii. 
Se văzură două bolte, în stânga. A doua zi, dimineaţa, se 
mai află o boltă: a lui Petru şi Bogdan, fiii lui Ştefan cel 
Mare şi, în partea dinspre răsărit, câte o boltă neregulată. 
Se săpă în dreapta. 


„Încordarea e mare”, zice martorul ocular, „ŞI se 
exprima pe faţa tuturor asistenţilor. Se dă de un corp al 
unei pietre netede, groase şi care semăna a fi mare. Piatra 
se descoperă, mai departe, căci lucrătorii, chiar şi din al 
lor propriu strămur, îşi îndoiesc puterile, spre a scoate 
țărâna de pe lângă piatră. Se descoperă o lespede mare, 
ca de şapte palme, şi largă, ca de 372 palme, şi lucrată 
din daltă. Ea este acoperământul unui mormânt, zidit din 

piatră albă, cioplită. Nu mai e multă îndoială, acesta este 
locul repauzatului rămăşiţelor lui Ştefan cel Mare. 


Pe împrejur şi fără de a mai atinge, mai departe, 
mormântul acesta, se fac încercări, de nu mai este vreun 
mormânt. Sfredelele de fier, întrebuințate spre acest scop, 
ajung, pe sub mausoleul lui Ştefan cel Mare, până în pe- 
reţii bisericii şi într-o adâncime aşa de mare, încât, mai 
dedesubt, nu se mai poate să fie un mormânt. 


Aici ajunge încordarea tuturor la cel mai mare 
grad, zice martorul ocular, şi tăcerea ce urmă, un minut, 
fu atât de adâncă şi universală, încât se auzea cum bate 
inima în fiecare piept şi cum clipita aceasta fu, într- 
adevăr, sacră. Comisarul politic făcu, acum, întrebarea, la 
cel ecleziastic şi consistorial, de poate să se ridice, acum, 
chiar şi lespedea de pe mormânt. Acesta însă răspunse că 
nu, până ce nu se va face ceremonialul bisericesc. 


Se cheamă, deci, întregul sobor mănăstiresc. Arhi- 
mandriţii, ieromonahii şi diaconii se îmbrăcară toţi în 
ornate preţioase şi vechi veșminte, date încă de însuşi 
Ştefan cel Mare acestei mănăstiri şi, luând toţi în mâini 
făclii, iar diaconii, cu cădelniţe, înconjurară mormântul 
lui Ştefan cel Mare şi, săvârşind serviciul religios, opt 
români puternici scoboară în adâncime, unde era mor- 
mântul şi, deşi cu greutate, deodată ridică lespedea de pe 
mormânt. 


Nu se văzură, zice martorul contemporan, acuma, 


ochi fără lacrimi şi chiar şi pe cei de alt neam, care se 
aflau de faţă, îi văd cu adevărat urniţi şi cutremuraţi în 

cea mai adâncă adâncime a inimii lor. Măreaţa şi lunga 
nedumerire o întrerupse abia „veşnica pomenire”, into- 
nată, acum, de întregul sobor călugăresc, în acompa- 
nierea tuturor clopotelor mănăstirii, care efectua o comu- 
nă lăcrimare şi plângere, în tot cuprinsul cuvântului. 


Spre a se vedea, zice, mai departe, martorul ocu- 
lar, cuprins de un aer sacru şi reverenţios, în apropierea 
rămăşiţelor lui Ştefan cel Mare, nu mai trebui alt motiv 
decât a se fi uitat la bieţii noştri ţărani, cum ei, la desco- 
perirea mormântului, ca de un instinct sacru mânaţi, toţi 
cu lacrimi, în genunchi picară, punându-și mâinile la 
piept, ca la rugăciune. Feţele lor erau schimbate, ca la o 
vedenie sfântă, şi tăcerea cea generală, în biserică, urmă, 
acum, Şi care se mai înălța prin acompanierea duiosului 
sunet al clopotelor mănăstireşti, era într-adevăr o scenă 
de acele măreţe şi sfinte, care numai în fantezia cea mai 
mănoasă se poate închipui. 


În mormânt, zice procesul verbal oficial, se vedea 
numai partea cea mai mare a capului şi aceasta întoarsă, 
cu partea de către grumaz, spre apus, şi, sub mantaua 
domnească, încă unele oase, cu un oareşcare sicriu şi 13 
şine late de fier. Mirarea fu foarte mare. Prepusul cum că 
mormântul lui Ştefan cel Mare fu cercat, relicvele sale 
atinse şi preţioasele de pe dânsele luate, se exprimă înda- 
tă de toți membrii comisiei şi se hotărî să se caute în 
arhiva mănăstirii, de nu se află, undeva, vreo însemnare 
despre asta. Se găsi, între hârtiile vechi, o scrisoare a mi- 
tropolitului Iacob (Putneanul — n. n.), din anul 7262 
(1757), către egumenul de atunci al mănăstirii Putna, din 

care scrisoare se cunoaşte, cam cu încredințare, că pre- 
pusul este întemeiat. 


Scrisoarea aceasta este următoarea: 


„Cuvioase Egumene a Putnei, kyr Benedict. Pen- 
tru că dumnealui, Ispravnicul de Suceava, a venit la 
mănăstire şi a dezgropat mortul acela, unde a fost prepu- 
sul şi n-a găsit alta nimica, afară de acele ce ne arată mo- 
lifta sa, Dionisie, în răvaşul său: bine a făcut de a venit şi 
n-avem nici o părere de rău, de vreme ce a ieşit mănăs- 
tirea de prepusul ce era, şi moliftei sale Dionisie răspuns 
pe carte nu i-am mai făcut, însă spune moliftei sale din 
gură că am înţeles toate câte mi-a scris şi toate pietri- 
celele cele ce s-au aflat şi inelele, şi sârmele, şi boldurile, 
şi altele cele ce s-au aflat, toate să le pecetluieşti la un 
loc. Şi să pui pe Rafail, argintarul, ca să ia măsura de pe 
coroana ce este la Maica Precista, cea făcătoare de mi- 
nuni, şi de pe coroana mântuitorului Christos, ce este tot 
întru aceeaşi icoană, pe o hârtie, cât îi coroana de mare şi 
fără flori, numai mărimea lor, şi atât pietricelele şi ine- 
lele, cât şi măsurile coroanelor cu om de credinţă să ne 
trimeteţi. Însă să cauţi, împreună cu părinţii soborului, că 
este o pungă cu mărgăritare, pecetluita cu pecetea noas- 
tră, şi să o deschideţi şi să luaţi dintr-însa 500 fire de 
mărgăritare, care să fie tot de un fel şi deopotrivă, şi mai 
sunt 2 sau 300 fire de mărgăritare cu nechiotul, ce au 
căzut de pe aer, şi să ne trimiteţi mărgăritarul, totodată 
atât cele 500 fire, cât şi cele cu nechiotul, dimpreună cu 
lucrurile ce s-au aflat pe mort, că am socotit să facem co- 
roana Maicii Preceste şi domnului Christos, altă făptură 

şi iscusință şi mai frumoasă, şi o împodobim cu pietrele 
cele şi cu mărgăritare”. 


Această scrisoare se trecu în procesul verbal şi 
mormântul se acoperi. Ancheta a pus următoarele între- 
bări: ce să se facă, provizoriu, cu mormintele descoperite 
ale prinților si prinţeselor şi cum să se lase mormântul lui 
Ştefan cel Mare, până la o altă hotărâre? 


Se decise ca mormintele să se lase aşa cum sunt, 
numai rămăşiţele scoase din ele să se pună în sicrie noi, 
fără însă a se acoperi cu ţărână. Mormântul lui Ştefan cel 
Mare să se acopere cu un văl mare de doliu şi, deasupra, 
să se pună 4 candeliere de argint, cu făclii mari şi o sfântă 
cruce, în mijloc pe o evanghelie. Timpul solemnităţii s-a 
fixat pentru luna Mai 1857, care însă n-a avut loc, gu- 
vernul fiind de altă idee. 


Obiectele toate n-au fost scoase de mitropolitul 
Iacob, căci scrisoarea misterioasă aminteşte numai „de 
pietre scumpe, inele” şi nici deloc de coroană, sabie etc. 
(nici un Voievod nu se înmormânta cu coroană şi sabie, 
care rămâneau moştenire urmaşilor — n. n.). Aceste 
lucruri au fost, desigur, prădate de Vasile Vodă Lupul şi 
de ginerele său Timuș (nici vorbă, pentru că vitejii, indi- 
ferent de neam, socoteau ca însemnând cel mai mare sa- 
crilegiu prădarea mormântului altui viteaz — n. n.), când 
Vasile Lupul a stricat mănăstirea Putna, căutând după 
bani (cazacii lui Timuş au ars acoperișul, ca să-şi procure 


plumb — n. n.)”%. 


% Olinescu, Dionisie, Mormântul lui Ştefan cel Mare, în Tribuna, 
Anul VIII, Nr. 127, Arad 1904, p. 1 

Nimic în plus sau în minus nu se mai poate spune. 
În afară de adevăr, nimic nu exisă. Deci sacrilegiile, indi- 
ferent de cine le comite, vin din necredinţa în adevăr şi în 
Dumnezeu. 


sfârşit 

